വര്‍ക്കേഴ്സ് ഫോറം: ജനാധിപത്യത്തിന്റെ "മോഡി മോഡല്"\nഅക്രമോത്സുക ഹിന്ദുത്വത്തിന്റെയും വന്‍കിട കോര്‍പറേറ്റ് പിന്തുണയുടെയും സംയുക്ത ഉല്‍പ്പന്നമായ നരേന്ദ്രമോഡി, ഇന്ത്യയുടെ ജനാധിപത്യഭരണസംവിധാനത്തെ എങ്ങനെ കാണുന്നു എന്ന് വ്യക്തമാക്കിത്തരുന്നതാണ് ഏഴാംഘട്ടവോട്ടെടുപ്പ് നടന്ന ഏപ്രില് 30ന് ഗുജറാത്ത് ഗാന്ധിനഗറിലെ പോളിങ് ബൂത്തില് അദ്ദേഹം നടത്തിയ പ്രകടനം. സംഘപരിവാര് ശക്തികള് കൊട്ടിഘോഷിക്കുന്ന ഗുജറാത്ത് മാതൃകയുടെ മറ്റൊരുദാഹരണമാണത്. മോഡിയും ആജ്ഞാനുവര്‍ത്തികളും ചേര്‍ന്ന് പിന്‍നിരയിലേക്ക് തള്ളിനീക്കിയ എല് കെ അദ്വാനി ജനവിധി തേടിയ ഗാന്ധിനഗറില് വോട്ട് രേഖപ്പെടുത്തിയശേഷമായിരുന്നു ആ പ്രകടനം എന്നതും ശ്രദ്ധേയം. ജനപ്രാതിനിധ്യനിയമത്തെക്കുറിച്ചും തെരഞ്ഞെടുപ്പ് പെരുമാറ്റച്ചട്ടത്തെക്കുറിച്ചുമുള്ള അജ്ഞതയല്ല മറിച്ച്, ഇതിന്റെയൊന്നും പരിധിയില് നില്‍ക്കാന് തന്നെ കിട്ടില്ല എന്ന "വിജ്ഞാ"മാണ് ബിജെപിയുടെ പ്രധാനമന്ത്രിസ്ഥാനാര്‍ഥി പ്രഖ്യാപിച്ചത്.\nവോട്ട് രേഖപ്പെടുത്തി പുറത്തിറങ്ങിയ മോഡി 17 മിനിറ്റോളം നീണ്ട വാര്‍ത്താസമ്മേളനം നടത്തി. ഈ സമയമത്രയും ബിജെപിയുടെ തെരഞ്ഞെടുപ്പ് ചിഹ്നമായ താമരയുടെ മാതൃക ഉയര്‍ത്തിപ്പിടിച്ചു. മഷിപുരട്ടിയ വിരല് ഉയര്‍ത്തി താമരയടക്കം ഉള്‍പ്പെടുത്തി മൊബൈലില് സ്വന്തം ചിത്ര(സെല്‍ഫി)വുമെടുത്തു. അത് ട്വിറ്ററിലിടുകയും ചെയ്തു. ഈ പ്രകടനമെല്ലാം ദൃശ്യമാധ്യമങ്ങള് ഒട്ടുംവിടാതെ പകര്‍ത്തി. 1951ലെ ജനപ്രാതിനിധ്യനിയമത്തിന്റെ 126ഒന്ന്(എ), 126 ഒന്ന്(ബി) വകുപ്പുകള് മോഡി ലംഘിച്ചതായി വിലയിരുത്തിയ തെരഞ്ഞെടുപ്പ് കമീഷന് ഭരണഘടനയുടെ 324-ാം അനുഛേദപ്രകാരം തെരഞ്ഞെടുപ്പ് കമീഷനുള്ള അധികാരമുപയോഗിച്ച് മോഡിക്കെതിരെ എഫ്ഐആര് രജിസ്റ്റര് ചെയ്യാന് ഉത്തരവ് നല്‍കി. പരസ്യപ്രചാരണം പാടില്ലാത്ത ഘട്ടത്തില് പൊതുജനങ്ങളെ അഭിമുഖീകരിച്ചതിനാണ് 126 ഒന്ന് എ പ്രകാരം കേസ്. തെരഞ്ഞെടുപ്പ് പ്രചാരണസാമഗ്രികള് പ്രദര്‍ശിപ്പിച്ചതിനാണ് 126 ഒന്ന്(ബി) പ്രകാരം കേസ്. രണ്ടുവര്‍ഷം തടവോ പിഴയോ രണ്ടും കൂടിയോ ലഭിക്കാവുന്ന കുറ്റമാണ് മോഡിയുടേത്. മോഡിയുടെ നിയമവിരുദ്ധനടപടി സംപ്രേഷണംചെയ്യുകവഴി മറ്റുള്ളവരെ നിയമലംഘനത്തിന് പ്രേരിപ്പിച്ചു എന്ന കുറ്റത്തിന് 126(3) വകുപ്പനുസരിച്ച് ചാനലുകള്‍ക്കെതിരെ കേസ് രജിസ്റ്റര് ചെയ്യാനും കമീഷന് നിര്‍ദേശിച്ചു.\nവോട്ട് ചെയ്ത് ഇറങ്ങുന്ന നേതാക്കളെ മാധ്യമങ്ങള് സമീപിക്കുന്നത് പതിവാണ്. അവര് ഒന്നോരണ്ടോ വാക്കുകളില് അഭിപ്രായപ്രകടനം നടത്തുന്നതും പുതിയകാര്യമല്ല. നാട്ടില് നിലനില്‍ക്കുന്ന വ്യവസ്ഥകളെ അംഗീകരിച്ചാണ് രാഷ്ട്രീയപാര്‍ടി നേതാക്കള് ഈ സമീപനം സ്വീകരിക്കുന്നത്. എന്നാല്, മോഡിക്ക് ഇതൊന്നും ബാധകമല്ല. തെരഞ്ഞെടുപ്പ് പെരുമാറ്റച്ചട്ടവും ജനപ്രാതിനിധ്യനിയമത്തിലെ ബന്ധപ്പെട്ട വകുപ്പുകളും മോഡി നഗ്നമായി ലംഘിച്ചു എന്ന് വ്യക്തമാക്കിയാണ് തെരഞ്ഞെടുപ്പ് കമീഷന് കേസെടുക്കാന് ഉത്തരവ് നല്‍കിയത്. രണ്ട് എഫ്ഐആര് മോഡിക്കെതിരെ രജിസ്റ്റര് ചെയ്തിട്ടുണ്ട്. ജീവിതത്തിലെ ആദ്യ എഫ്ഐആറാണിതെന്നുപറഞ്ഞ മോഡി, ജനങ്ങള്‍ക്കുനേരെ ഒരു താമര ഉയര്‍ത്തിക്കാട്ടുകമാത്രമേ താന് ചെയ്തിട്ടുള്ളൂ എന്ന ന്യായീകരണത്തിനും മുതിര്‍ന്നു. മോഡിയുടെ കുറ്റകൃത്യങ്ങളുമായി താരതമ്യപ്പെടുത്തുമ്പോള് തെരഞ്ഞെടുപ്പ് കമീഷന് ഇപ്പോള് നടപടിയെടുത്തത് വളരെ നിസ്സാരമായ കുറ്റത്തിനാണ് എന്നതില് സംശയമില്ല. മോഡിയുടെ രാഷ്ട്രീയതത്വസംഹിതയില് ജനാധിപത്യത്തിന് സ്ഥാനമൊന്നുമില്ല. വര്‍ഗീയാധിപത്യത്തിന്റെയും ധനാധിപത്യത്തിന്റെയും മോഡലുകളേ തന്റെ കൈയിലുള്ളൂ എന്ന് മോഡി തെളിയിച്ചിട്ടുണ്ട്. സ്വാതന്ത്ര്യം, മതനിരപേക്ഷത, പൗരന്മാരുടെ സംരക്ഷണം, നാടിന്റെ വികസനം എന്നിവയ്ക്കൊക്കെ ആവശ്യത്തിലേറെയുണ്ട് "മോഡിമാതൃക"കള്. ഗര്‍ഭിണിയുടെ വയര് കുത്തിക്കീറി ഭ്രൂണം ത്രിശൂലത്തില് കോര്‍ത്താണ് മോഡിയുടെ കാവിപ്പട ലോകത്തിന് മതനിരപേക്ഷതയുടെ "മാതൃക" കാണിച്ചുകൊടുത്തത്. വികസനം, സദ്ഭരണം എന്നിവയെക്കുറിച്ച് മോഡി നടത്തുന്ന പ്രഖ്യാപനങ്ങള് കണ്ണില്‍പൊടിയിടല് മാത്രമാണെന്ന് ഔദ്യോഗിക രേഖകള്‍തന്നെ വ്യക്തമാക്കുന്നുണ്ട്.\nഹിന്ദുത്വ സങ്കുചിതവാദവും വര്‍ഗീയസ്വഭാവവുമാണ് അവരുടെ തെരഞ്ഞെടുപ്പ് പ്രചാരണത്തിന്റെ ഉള്ളടക്കം. തുടര്‍ച്ചയായ പ്രസ്താവനകളിലൂടെ മോഡിയുടെ അനുയായികള് രാജ്യത്ത് വിദ്വേഷത്തിന്റെ തീകൊളുത്തിക്കൊണ്ടേയിരിക്കുകയാണ്. തെരഞ്ഞെടുപ്പ് കമീഷന്റെ വിലക്കും നടപടിയുമൊക്കെ മുറയ്ക്കുണ്ടാകുന്നുണ്ടെങ്കിലും മോഡിസംഘത്തിന് തെല്ലും കൂസലില്ല. ബിജെപി നേതാവും ബിഹാര് നവാഡയിലെ സ്ഥാനാര്‍ഥിയുമായ ഗിരിരാജ് സിങ് നരേന്ദ്രമോഡിയെ തടയാന് ശ്രമിക്കുന്നവരെ "പിന്തുണയ്ക്കായി പാകിസ്ഥാനിലേക്ക് നോക്കുന്നവരായാണ"് വിശേഷിപ്പിച്ചത്. ഒരു പടികൂടി കടന്ന് അത്തരക്കാരുടെ സ്ഥാനം പാകിസ്ഥാനിലായിരിക്കുമെന്ന ഭീഷണിയും മുഴക്കി ഗിരിരാജ് സിങ്. മോഡിയുടെ വലംകൈയായ അമിത്ഷാ മുസഫര്‍നഗറില് ആഹ്വാനം ചെയ്തത് മാനം രക്ഷിക്കാന് മുസ്ലിങ്ങളോട് പ്രതികാരംചെയ്യണമെന്നാണ്. വിശ്വഹിന്ദു പരിഷത്ത് നേതാവ് പ്രവീണ് തൊഗാഡിയയാകട്ടെ, ഗുജറാത്തിലെ ഭാവ്നഗറില് വീട് വാങ്ങിയ മുസ്ലിം ബിസിനസുകാരനോട് 48 മണിക്കൂറിനുള്ളില് അതുപേക്ഷിച്ച് പോകാന് അന്ത്യശാസനം നല്‍കി. ഹിന്ദുമേഖലയില് മുസ്ലിങ്ങള്‍ക്ക് വീടുവയ്ക്കാന് അവകാശമില്ലെന്ന് പ്രഖ്യാപിച്ച തൊഗാഡിയ മുസ്ലിങ്ങള്‍ക്ക് വീടും ഭൂമിയും നല്‍കാന് പാടില്ലെന്ന് ഭീഷണിയുമുയര്‍ത്തി. മുംബൈയിലെ റാലിയില് ശിവസേനാനേതാവ് രാംദാംസ് കതം, മോശമായി പെരുമാറുന്ന മുസ്ലിങ്ങളെ നരേന്ദ്രമോഡി ഒരു പാഠംപഠിപ്പിക്കുമെന്ന് പറയുമ്പോള് മോഡിയും തൊട്ടടുത്തുണ്ടായിരുന്നു. മോഡിയുടെയും ബിജെപിയുടെയും രാഷ്ട്രീയത്തിന്റെ തുറന്നുകാട്ടലാണിതെല്ലാം. ഇതൊക്കെ വ്യക്തിപരമായ അഭിപ്രായപ്രകടനമായി ലഘൂകരിക്കാനും ന്യായീകരിക്കാനും ബിജെപി പാടുപെടുന്നതിനിടയിലാണ് വര്‍ഗീയവിദ്വേഷം ആളിക്കത്തിക്കാന് ഇവരെ കയറൂരിവിട്ട മോഡിയും തനിനിറം പ്രകടിപ്പിക്കുന്നത്. പശ്ചിമബംഗാളിലെ സെറാംപുരില് നടന്ന തെരഞ്ഞെടുപ്പ് പ്രചാരണയോഗത്തില് മോഡി പ്രസംഗിച്ചത്, മെയ് 16നുശേഷം നാട്ടിലേക്ക് മടങ്ങാന് ബംഗ്ലാദേശികള് പെട്ടിയും കിടക്കയും എടുത്ത് ഒരുങ്ങിക്കൊള്ളണം എന്നാണ്്. മോഡിക്കും സംഘപരിവാറിനും കീഴിലായാല് രാജ്യത്തിന്റെ അവസ്ഥ എന്തായിരിക്കും എന്നതിന്റെ മുന്നറിയിപ്പാണിതെല്ലാം. സ്വേഛാധിപത്യത്തിന്റെ നിഴലുകളാണ് മോഡിയും കൂട്ടരും രാജ്യത്തിനുമേല് വിരിക്കുന്നത്. ജനാധിപത്യ-മതനിരപേക്ഷശക്തികളുടെ നിതാന്തജാഗ്രത എത്രമേല് അനിവാര്യമാണെന്നതിലേക്കാണ് ഇത് വിരല്‍ചൂണ്ടുന്നത്.


| ബിഷപ്പ് ഫ്രാങ്കോയ്‌ക്കെതിരായ പരാതി: കന്യാസ്ത്രീകളെ അപായപ്പെടുത്താന് ഗൂഢനീക്കം; വാഹനത്തിനു കേടുവരുത്താന് സഹായിക്ക് നിര്‍ദേശം; കുറവിലങ്ങാട് പോലീസില് പരാതി | Mangalam\nMonday, July 15, 2019 Last Updated 16 Min 29 Sec ago English Edition\nWednesday 29 Aug 2018 08.16 AM\nബിഷപ്പ് ഫ്രാങ്കോയ്‌ക്കെതിരായ പരാതി: കന്യാസ്ത്രീകളെ അപായപ്പെടുത്താന് ഗൂഢനീക്കം; വാഹനത്തിനു കേടുവരുത്താന് സഹായിക്ക് നിര്‍ദേശം; കുറവിലങ്ങാട് പോലീസില് പരാതി\nകോട്ടയം: ജലന്ധര് ബിഷപ്പ് ഫ്രാങ്കോ മുളയ്ക്കലിനെതിരായി ബലാത്സംഗ പരാതി നല്‍കിയ കന്യാസ്ത്രീയെയും അവരുടെ സഹപ്രവര്‍ത്തകരെയും അപായപ്പെടുത്താന് ഗൂഢനീക്കം. കന്യാസ്ത്രീകളെ അനുനയിപ്പിച്ച് കേസ് ഒത്തുതീര്‍പ്പാക്കാന് നടത്തിയ നീക്കങ്ങളെല്ലാം പരാജയപ്പെട്ടതോടെയാണ് ഇവരെ അപായപ്പെടുത്താനുള്ള ഗൂഢാലോചന തുടങ്ങിയത്. ഇത് സംബന്ധിച്ച് കന്യാസ്ത്രീകള്‍ക്ക് വിവരം കിട്ടുകയും അവര് അതില് രേഖാമൂലം കുറവിലങ്ങാട് പോലീസ് സ്‌റ്റേഷനില് ചൊവ്വാഴ്ച വൈകിട്ട് പരാതി നല്‍കുകയും ചെയ്തു.\nപെരുമ്പാവൂരിനു സമീപം കൂടാലപ്പാട് സ്വദേശിയായ തോമസ് ചിറ്റുപറമ്പിലിനെതിരെയാണ് പരാതി. ജലന്ധര് ബിഷപ്പിന്റെ വലംകയ്യും രൂപതയുടെ നിര്‍മ്മാണ കമ്പനിയുടെ ചുമതലക്കാരനായ വൈദികന്റെ സഹോദരനുമാണ് ഇയാള്. മുന്‍പ് പരാതിക്കാരിയായ കന്യാസ്ത്രീയുടെ സഹോദരിയെ വീട്ടില് കയറി ഇയാള് ഭീഷണിപ്പെടുത്തിയതായി ബന്ധുക്കള് ആേരാപിച്ചിരുന്നു. ഭീഷണിയുടെ ശബ്ദരേഖയും മാധ്യമങ്ങളിലുടെ പുറത്തുവന്നിരുന്നു.\nകുറവിലങ്ങാട് മഠത്തിലെ ജീവനക്കാരനും അസം സ്വദേശിയുമായ പിന്റുവിനാണ് കന്യാസ്ത്രീകളെ അപായപ്പെടുത്താന് തോമസ് ചിറ്റുപറമ്പില് നിര്‍ദേശം നല്‍കിയത്. പിന്റുവിനെ നിരന്തരം ഫോണില് വിളിച്ച തോമസ്, കന്യാസ്ത്രീകള് ഉപയോഗിക്കുന്ന ആക്ടിവ സ്‌കൂട്ടറിന്റെ ബ്രേക്ക് തകരാറിലാക്കണമെന്നും വാഹനത്തിന് കേടുപാട് വരുത്തണമെന്നും ആവശ്യപ്പെട്ടിരുന്നു. ആദ്യമൊക്കെ ഇയാള് ഇക്കാര്യം ആരോടും പറഞ്ഞിരുന്നില്ല. എന്നാല് തോമസിന്റെ ഭാഗത്തുനിന്നുള്ള സമ്മര്‍ദ്ദം ശക്തമായതോടെയാണ് ചൊവ്വാഴ്ച രാവിലെ ഇടവകയില് നടക്കുന്ന ധ്യാനത്തിന് പോകാനിറങ്ങിയ കന്യാസ്ത്രീകളോട് പിന്റു ഇക്കാര്യം തുറന്നുപറഞ്ഞത്. തോമസിനെ ഭയമാണെന്നും ഇനി ഇവിടെ ജോലി ചെയ്യാന് പറ്റില്ലെന്നും പിന്റു അറിയിച്ചതായാണ് വിവരം.\nപിന്റു നല്‍കിയ വിവരം കന്യാസ്ത്രീകള് അന്വേഷണ സംഘത്തെ അറിയിക്കുകയും അവരുടെ നിര്‍ദേശപ്രകാരം കുറവിലങ്ങാട് പോലീസ് സ്‌റ്റേഷനില് എത്തി വൈകിട്ട് പരാതി നല്‍കുകയുമായിരുന്നു. പരാതിയില് ബുധനാഴ്ച തന്നെ തുടര് നടപടിയുണ്ടാകുമെന്ന് പോലീസ് ഉറപ്പുനല്‍കിയതായും പരാതിക്കാരിയുടെ ബന്ധു പറഞ്ഞു.\nഅതേസമയം, കന്യാസ്ത്രീകളെ സ്വാധീനിക്കാന് ശ്രമിച്ചുവെന്ന് പഴികേട്ട കുറവിലങ്ങാട് മുന് എസ്.ഐയെ അന്വേഷണ വിധേയമായി സ്്ഥലംമാറ്റി. കന്യാസ്ത്രീകളെ സ്വാധീനിക്കാന് സിഎംഐ വൈദികനായ ഫാ.ജെയിംസ് എര്‍ത്തയില് മഠത്തില് എത്തിയപ്പോള് ആരോപണ വിധേയനായ എസ്.ഐയും അവിടെ എത്തിയിരുന്നുവെന്നാണ് ആക്ഷേപം ഉയര്‍ന്നത്. ഇതേതുടര്‍ന്ന് ഇദ്ദേഹം അന്വേഷണം നേരിട്ടിരുന്നു. പുതുതായി ചാര്‍ജെടുത്ത എസ്.ഐയ്ക്കാണ് കന്യാസ്്രതീ പരാതി നല്‍കിയിരിക്കുന്നത്.\nകേരളത്തില് ബിഷപ്പിന്റെ പീഡനവാര്‍ത്ത പ്രളയക്കെടുതിയില് മുങ്ങിപ്പോയെങ്കിലും ജലന്ധര് രൂപത മാത്രം വിട്ടുകളഞ്ഞിട്ടില്ല. ജലന്ധര് രൂപതയേയും ബിഷപ്പിനെയും ബാധിച്ചിരിക്കുന്ന പ്രതിസന്ധികളില് നിന്ന് കരകയറാന് സെപ്തംബര് ഒന്ന് ശനിയാഴ്ച രൂപതയിലെ ഇടവകകളിലും സ്ഥാപനങ്ങളിലും ഉപവാസ പ്രാര്‍ത്ഥന നിശ്ചയിച്ചിരിക്കുകയാണ്. ഇതുസംബന്ധിച്ച് രൂപത വികാരി ജനറാള് വൈദികര്‍ക്ക് സന്ദേശമയച്ചു. ഇടവക തലത്തില് പ്രാര്‍ത്ഥന നടത്താനാണ് നിര്‍ദേശം.\nചന്ദ്രയാന്-2 വിക്ഷേപണം മാറ്റിവച്ചു\nമെഡിക്കല് കോളജ് വളപ്പിലെ മൃതദേഹം: പൊന്നമ്മയുടെ മരണം തലയ്‌ക്കടിയേറ്റ്; ഒരാള് കസ്‌റ്റഡിയില്\nഅനാഥ ബാലികയെ വളര്‍ത്താനെന്ന പേരില് ഏറ്റെടുത്ത് പീഡനം: ക്രിമിനല് കേസ് പ്രതി അറസ്‌റ്റില്


വിവിപാറ്റിന്‍റെ പേരില് സി.പി.എം വോട്ടര്‍മാരെ ഭീഷണിപ്പെടുത്തുന്നു: എം.കെ രാഘവന്\nആര്‍ക്ക് വോട്ട് ചെയ്താലും വിവിപാറ്റില് നിന്നും മനസിലാക്കാന് കഴിയുമെന്നും യു.ഡി.എഫിന് വോട്ട് ചെയ്താല് പിടിക്കപ്പെടുമെന്നും സി.പി.എം ഭീഷണിപ്പെടുത്തിയെന്നാണ് എം.കെ രാഘവന്‍റെ ആരോപണം.\n15 Apr, 2019 at 11:32 AM\nവിവിപാറ്റ് സംവിധാനത്തെ പരിചയപ്പെടുത്തുന്നതിന്‍റെ മറവില് വോട്ടര്‍മാരെ സി.പി.എം ഭീഷണിപ്പെടുത്തുന്നുവെന്ന ആരോപണവുമായി കോഴിക്കോട്ടെ യു.ഡി.എഫ് സ്ഥാനാര്‍ഥി എം.കെ രാഘവന്. യു.ഡി.എഫിന് വോട്ട് ചെയ്യുന്നവരെ തിരിച്ചറിയാനാകുമെന്നാണ് ഭീഷണി മുഴക്കുന്നത്. ഇത് തെര‍ഞ്ഞെടുപ്പ് ചട്ടങ്ങളുടെ ലംഘനമാണെന്ന് കാട്ടി എം.കെ രാഘവന് തിരഞ്ഞെടുപ്പ് കമ്മീഷന് പരാതിയും നല്‍കി. \nകുടുംബശ്രീയിലും തൊഴിലുറപ്പ് പദ്ധതിയിലും പ്രവര്‍ത്തിക്കുന്നവരെ സി.പി.എം ഭീഷണിപ്പെടുത്തിയെന്നാണ് എം.കെ രാഘവന്‍റെ പരാതി. ആര്‍ക്ക് വോട്ട് ചെയ്താലും വിവിപാറ്റില് നിന്നും മനസിലാക്കാന് കഴിയുമെന്നും യു.ഡി.എഫിന് വോട്ട് ചെയ്താല് പിടിക്കപ്പെടുമെന്നും സി.പി.എം ഭീഷണിപ്പെടുത്തിയെന്നാണ് എം.കെ രാഘവന്‍റെ ആരോപണം.\nപരാജയ ഭീതിയെ തുടര്‍ന്നാണ് വിവിപാറ്റിന്‍റെ പേരില് സി.പി.എം വ്യാജ പ്രചാരണം നടത്തുന്നതെന്നും രാഘവന് കുറ്റപ്പെടുത്തി. വിവിപാറ്റില് നിന്നും ആരാണ് രേഖപ്പെടുത്തിയതെന്ന് മനസിലാക്കാന് കഴിയില്ലെന്നിരിക്കെ ഇപ്പോള് നടത്തുന്ന പ്രചാരണം തെരഞ്ഞെടുപ്പ് പെരുമാറ്റ ചട്ടങ്ങളുടെ ലംഘനമാണെന്ന് കാട്ടി എം.കെ രാഘവന് കമ്മീഷന് പരാതിയും നല്‍കി. എന്നാല് ആരോപണങ്ങള് അടിസ്ഥാന രഹിതമാണെന്ന നിലപാടിലാണ് എല്.ഡി.എഫ്.\nUDFelection campaignLDFVVPAT machineGeneral Election 2019kozhikode constituencyMK Raghavan\nപുതുനിരയുമായി കേരള ബ്ലാസ്റ്റേഴ്സ്\n‘കൂടത്തായി പോലീസ് രക്ഷിച്ച രണ്ട് ജീവനുകള്’!!!!\nപുലിക്കയം പുഴയില് കുളിക്കാനിറങ്ങിയ ആനയെ കാണാം


കതിരൂര് മനോജ് വധക്കേസ്: പി ജയരാജനെതിരെ യുഎപിഎ നിലനില്‍ക്കും\nവനത്തില് കിടക്കുന്ന ആദിവാസിയെ പിടിച്ചുകൊണ്ടുവരാനാണ് സര്‍ക്കാര് യുഎപിഎ ചുമത്തുന്നതെന്നും വിമര്‍ശിച്ചു.\nകതിരൂര് മനോജ് വധക്കേസില് 25-ാം പ്രതി പി ജയരാജനെതിരെ യുഎപിഎ ചുമത്തിയത് നിലനില്‍ക്കുമെന്ന് ഹൈക്കോടതി. യുഎപിഎക്ക് അനുമതി നല്‍കേണ്ടത് സംസ്ഥാന സര്‍ക്കാരാണെന്ന ജയരാജന്‍റെ ഹരജി ഹൈക്കോടതി തള്ളി. ഒന്നുമുതല് 19 വരെ പ്രതികളുടെ കാര്യത്തില് വിചാരണ കോടതിക്ക് തീരുമാനമെടുക്കാമെന്നും ഹൈക്കോടതി വ്യക്തമാക്കി.\nസർക്കാർ അന്വേഷണം കാര്യക്ഷമമല്ലാത്തതിനാലാണ്സിബിഐ അന്വേഷണത്തിന് ഹൈക്കോടതി ഉത്തരവിട്ടത്.അതുകൊണ്ട് സിബിഐ സംസ്ഥാന സർക്കാരിന്റെ അനുമതി തേടേണ്ടതില്ല. കേന്ദ്രത്തിനോ സംസ്ഥാനത്തിനോ യുഎപിഎ ചുമത്താൻ അനുമതി നൽകാം. തുടക്കം മുതൽ ഈ നിമിഷം വരെ ഈ കേസിൽ സിബിഐ അനുകൂല നിലപാടല്ല സർക്കാർ സ്വീകരിച്ചത്. അതുകൊണ്ടു തന്നെ യുഎപിഎ ചുമത്താൻ സിബിഐക്ക് സംസ്ഥാനത്തിന്റെ അനുമതി തേടേണ്ടതില്ലെന്നും കോടതി നിരീക്ഷിച്ചു.\nനേരത്തെ സര്‍ക്കാരിനെ ഹൈക്കോടതി രൂക്ഷമായി വിമര്‍ശിച്ചിരുന്നു. യുഎപിഎ ചുമത്താന് സര്‍ക്കാര് മടി കാണിക്കുന്നുവെന്ന് കുറ്റപ്പെടുത്തിയ കോടതി വനത്തില് കിടക്കുന്ന ആദിവാസിയെ പിടിച്ചുകൊണ്ടുവരാനാണ് സര്‍ക്കാര് യുഎപിഎ ചുമത്തുന്നതെന്നും വിമര്‍ശിച്ചു.\nകതിരൂർ മനോജ് വധക്കേസിൽ പ്രതികൾക്കെതിരെ യുഎപിഎ ചുമത്തിയതിനെതിരെ സിപിഎം. കണ്ണൂർ ജില്ലാ സെക്രട്ടറി പി. ജയരാജനടക്കമുള്ള പ്രതികൾ നൽകിയ ഹരജി പരിഗണിക്കവെയാണ് കോടതിയുടെ പരാമര്‍ശം. സംസ്ഥാന സർക്കാറിന്റെ അധികാര പരിധിയിലുള്ള കേസിൽ യുഎപിഎ ചുമത്തണമെങ്കിൽ സർക്കാറിന്റെ അനുമതി വേണമെന്ന ചട്ടംലംഘിച്ചതായി ചൂണ്ടിക്കാട്ടിയാണ് ജയരാജനും മറ്റ് പ്രതികളും ഹരജി നൽകിയത്.\nസി.ബി.ഐ അന്വേഷിക്കുന്ന കേസിലെ പ്രതികൾക്കെതിരെ നിയമവിരുദ്ധ പ്രവർത്തനങ്ങൾ തടയൽ നിയമ പ്രകാരമുള്ള കുറ്റം ചുമത്താൻ സംസ്ഥാന സർക്കാറിന്റെ അനുമതിക്ക് വേണ്ടി കാത്തിരിക്കേണ്ട കാര്യമില്ലെന്നാണ്കേന്ദ്ര സർക്കാർ നിലപാട്. ഒരു കേസ്സംസ്ഥാന സർക്കാറിന്റെ ശുപാർശ പ്രകാരമോ നിലവിലെ അന്വേഷണം കാര്യക്ഷമമല്ലാത്തതിന്റെ പേരിൽ കോടതി ഇടപെടലിലൂടെയോ സിബിഐക്ക്വിടാവുന്നതാണെന്നാണ് കേന്ദ്ര സർക്കാർ വാദം. എന്നാല് സംസ്ഥാന സരക്കാരിന്റെ അനുമതിയോടെ മാത്രമേ യുഎപിഎ ചുമത്താനാവൂവെന്നാണ് ഹരജിക്കാരുടെ വാദം.\nയുഎപിഎ പ്രകാരമുള്ള കുറ്റം ചുമത്തുന്നതിനുള്ള അനുമതി നൽകാനായി നിയമ സെക്രട്ടറി ചെയർമാനും ആഭ്യന്തര സെക്രട്ടറി, ഇന്റലിജൻസ് ഐ.ജി എന്നിവർ അംഗങ്ങളുമായ ഒരു സമിതിക്ക് 2009 ൽ സർക്കാർ രൂപം നൽകിയിട്ടുണ്ടെന്നും ഈ കേസിൽ സിബിഐ ഈ സമിതിയോട് അനുമതി തേടിയിട്ടില്ലെന്നുമാണ് സര്‍ക്കാര് കോടതിയെ അറിയിച്ചിട്ടുള്ളത്. ഹരജിയില് എല്ലാ കക്ഷികളുടെയും വാദം പൂര്‍ത്തിയാക്കിയാണ് ജസ്റ്റിസ് ബി കെമാല് പാഷ കേസ് വിധി പറയാന് മാറ്റിയത്.\nkadirur manoj case


ഓഹരി വിപണി ഉയരത്തിൽ ചാഞ്ചാടുന്നു\nറിലയൻസിന്റെ തളർച്ച നീണ്ടു നിൽക്കുമോ?\n|4 May 2021 5:30 AM GMT\nന്യായമായ ഉയർച്ചയോടെ തുടങ്ങി. വീണ്ടും ഉയർന്നു.\nവിൽപന സമ്മർദത്തിൽ താഴോട്ടു നീങ്ങി. വീണ്ടും ഉയർന്നു. ഇന്നു രാവിലെ ഓഹരി വിപണിയുടെ ചാഞ്ചാട്ടം ഉയരങ്ങളിലായിരുന്നു.\nറിലയൻസും എച്ച്ഡിഎഫ്സി ദ്വയങ്ങളുമാണ് പ്രമുഖ സൂചികകളെ താഴോട്ടു വലിച്ചത്. റിലയൻസിൻ്റെ ദൗർബല്യം താൽക്കാലികമാണെന്ന് അധികമാരും വിശ്വസിക്കുന്നില്ല. കമ്പനിയുടെ പ്രവർത്തനം പെട്ടെന്നു മെച്ചപ്പെടാനുള്ള സാധ്യത വിദേശ ബ്രോക്കറേജുകൾ കാണുന്നില്ല. ജിയോയുടെ ലാഭക്ഷമത അഞ്ചു വർഷത്തിനിടയിലെ ഏറ്റവും താണ നിലയിലായി. റീട്ടെയിൽ ഈ വർഷം രണ്ടാം പകുതിയിൽ മെച്ചപ്പെട്ടാൽ ഭാഗ്യം. ഫ്യൂച്ചർ റീട്ടെയിലിനെ ഏറ്റെടുക്കൽ അനിശ്ചിതമായി നീളുന്നു. ഓയിൽ ടു കെമിക്കൽസ് ബിസിനസിൽ സൗദി അരാംകോയ്ക്കു പങ്കു നൽകാനുള്ള ചർച്ച ഇതുവരെ ധാരണയിലായിട്ടില്ല. ആ ബിസിനസിൻ്റെ ലാഭക്ഷമത താഴോട്ടു പോവുകയും ചെയ്തു.\nആഗോള പഞ്ചസാര ഉൽപാദനം കുറവായി. ഇതു വിദേശത്തു വില കൂട്ടുകയും കയറ്റുമതി ഓർഡർ വർധിപ്പിക്കുകയും ചെയ്തു. പഞ്ചസാര കമ്പനികളുടെ ഓഹരി വില കുറേ ദിവസങ്ങളായി ഉയരുകയാണ്. പെട്രോളിൽ എഥനോൾ 20 ശതമാനം വരെയാകാമെന്ന കേന്ദ്ര തീരുമാനം എഥനോൾ ആവശ്യം കൂട്ടി. എഥനോൾ വിലയും കൂടി. എഥനോൾ ഉൽപാദനം ഉള്ള പഞ്ചസാരമില്ലുകൾക്ക് വില കൂടുതൽ ഉയർന്നു.\nമിഡ് ക്യാപ്, സ്മോൾ ക്യാപ് ഓഹരികൾക്ക് ഇന്നു വില നല്ല തോതിൽ വർധിച്ചു. വാഹന ഓഹരികൾ ഇന്നും താഴോട്ടാണ് . മെറ്റൽ ഓഹരികൾ പൊതുവേ ഉയർന്നു.\nഡോളർ കൂടുതൽ ദുർബലമായി. 10 പൈസ താണ് 73.81 രൂപയിലായി ഡോളർ.\nസ്വർണവില ഔൺസിന് 1790 ഡോളറായി. കേരളത്തിൽ പവന് 160 രൂപ വർധിച്ച് 35,360 രൂപയായി.\nസർക്കാർ കടപ്പത്ര വില ഉയർന്നു.10 വർഷ കടപ്പത്രത്തിലെ നിക്ഷേപ നേട്ടം (Yield) ആറു ശതമാനത്തിലേക്കു താണു.\nstockmarket update tcmathew


പ്രവാസി വോട്ടവകാശം വീണ്ടും ചര്‍ച്ചയാകുന്നു; പ്രവാസികള്‍ക്ക് വോട്ടവകാശം നല്‍കണമെന്ന് ആവശ്യപ്പെട്ട് സുപ്രീം കോടതിയില് ഹര്‍ജി Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nപ്രവാസി വോട്ടവകാശം വീണ്ടും ചര്‍ച്ചയാകുന്നു; പ്രവാസികള്‍ക്ക് വോട്ടവകാശം നല്‍കണമെന്ന് ആവശ്യപ്പെട്ട് സുപ്രീം കോടതിയില് ഹര്‍ജി\non March 15, 2014\tന്യൂഡല്‍ഹി : പതിനാറാം ലോകസഭ തെരഞ്ഞെടുപ്പ് പടിവാതില്‍ക്കല് എത്തിനില്‍ക്കെ പ്രവാസി വോട്ടവകാശം വീണ്ടും ചര്‍ച്ചയാകുന്നു. പ്രവാസികള്‍ക്ക് അവര് താമസിക്കുന്ന സ്ഥലത്ത് തന്നെ വോട്ട് ചെയ്യാന് അവസരം ഒരുക്കണമെന്ന് ആവശ്യപ്പെട്ട് സുപ്രീം കോടതിയില് ഹര്‍ജി നല്‍കി. പ്രമുഖ വ്യവസായി ഡോ. ഷംഷീര് വയലിലാണ് ഹര്‍ജി നല്‍കിയത്.\nജനപ്രാധിധ്യ നിയമത്തിലെ 20(എ) വകുപ്പ് മൂലമാണ് പ്രവാസികള്‍ക്ക് അവര് താമസിക്കുന്ന സ്ഥലത്ത് വോട്ട് ചെയ്യാന് സാധിക്കാത്തത്. ഈ വകുപ്പ് ഭേദഗതി ചെയ്യാന് നടപടി സ്വീകരിക്കണമെന്ന് ആവശ്യപ്പെട്ടാണ് ഹര്‍ജി. സൈനികരേയും പ്രവാസികളെയും ഒരു പോലെ പരിഗണിക്കണമെന്നും ഹര്‍ജിയില് ആവശ്യപ്പെട്ടു.\nപതിറ്റാണ്ടുകളായി പ്രവാസികള് ഉന്നയിക്കുന്ന ആവശ്യമാണ് പ്രവാസി വോട്ടവകാശം. പ്രവാസികള്‍ക്ക് അവര് താമസിക്കുന്ന രാജ്യങ്ങളിലെ ഇന്ത്യന് എംബസികളില് വോട്ടിംഗ് സൗകര്യം അനുവദിക്കുകയോ ഓണ്‍ലൈന് വോട്ടിംഗ് അനുവദിക്കുകയോ ചെയ്യണമെന്നാണ് ആവശ്യം. ഒരു വിഭാഗം പാശ്ചാത്യ രാജ്യങ്ങള് പ്രവാസി പൌരന്മാര്‍ക്ക് അവര് താമസിക്കുന്ന രാജ്യങ്ങളില് വോട്ടിംഗ് സൗകര്യം ഏര്‍പ്പെടുത്തിയിട്ടുണ്ട്


പഴയപാട്ടുകള് ചലഞ്ചിംഗ് ആണ്: ഹരിശങ്കര് - ദി ഗൾഫ് ഇന്ത്യൻസ്\nപഴയ പാട്ടുകളെല്ലാം പാടാന് കുറച്ച് കഷ്ടമാണെന്ന് ഗായകന് ഹിരശങ്കര്. 1994 വരെയുള്ള ഗാനങ്ങളില് പലതും ശ്വാസം എടുക്കാന് പറ്റാത്ത തരത്തിലുള്ള ഗാനങ്ങളാണ്. ദാസ് സാറെല്ലാം മനോഹരമായാണ് പാടിയിരിക്കുന്നതെന്നും ഹരിശങ്കര് പറഞ്ഞു. ഒരു സ്റ്റേജില് ഗോപാംഗനേ എന്ന ഗാനം ചിത്രാമയ്‌ക്കൊപ്പം പാടേണ്ടി വന്നെന്നും അന്ന് ഒരുപാട് ടെന്‍ഷന് ആയെന്നും ഹരിശങ്കര് ‘ദി ഗള്‍ഫ് ഇന്ത്യന്‍സ്’നോട് പറഞ്ഞു.\nAlso read: കപ്പല് യാത്രാ നിരക്ക് വര്‍ധനവിനെതിരെ പ്രതിഷേധം;ലക്ഷദ്വീപ് എംപി മുഹമ്മദ് ഫൈസലിനെതിരെ കേസ്\n‘പഴയപാട്ടുകളെല്ലാം വളരെ ചലഞ്ചിംഗ് ആണ്. ശ്വാസം എടുക്കാന് പറ്റാത്ത തരത്തിലുള്ള പാട്ടുകളാണ്. ഒരു സ്റ്റേജ് ഷോയില് ‘ഗോപാംഗനേ’ എന്ന ഗാനം ചിത്രാമ്മയ്‌ക്കൊപ്പം പാടിയിരുന്നു. ലൈവായത് കൊണ്ട് റീടേക്ക് ഇല്ലല്ലോ..ടെന്‍ഷന് ആയിരുന്നു.’ ഹരിശങ്കര് പറഞ്ഞു.\nAlso read: ഓട്ടോ-ടാക്‌സി ഡ്രൈവർമാർക്ക് 'ബ്രേക്ക് ദി ചെയിൻ ഡയറി': തയ്യാറാക്കുന്നത് വിദ്യാർഥികൾ\nഷാന് റഹ്മാനൊപ്പവും ഗോപി സുന്ദറിനൊപ്പവും ജോലി ചെയ്യാന് എനിക്ക് ഭയങ്കര ഇഷ്ടമായിരുന്നു. അവര്‍ക്കൊപ്പം വര്‍ക്ക് ചെയ്തതില് സന്തോഷമുണ്ട്. എല്ലാ ഭാഷകളിലും പാടണമെന്നാണ് ആഗ്രഹം. തമിഴില് പേസാത മൊഴി എന്ന ഗാനം പാടിയിട്ടുണ്ട്. എ.ആര് റഹ്മാന് സാറിന്റെ പാട്ട് പാടണമെന്നാണ് എന്റെ ഏറ്റവും വലിയ ആഗ്രഹം. ഇമാന്, അനിരുദ്ധ്, ദേവി ശ്രീ പ്രസാദ്, ജി.വി പ്രകാശ്, കീരവാണി തുടങ്ങിയവര്‍ക്കൊപ്പം വര്‍ക്ക് ചെയ്യാന് ആഗ്രഹിക്കുന്നുണ്ട്.\nAnirudhG.V PrakashGopi sundarHarishankarYesudas\nകമറുദ്ദീന് എംഎല്‍എ 1.41 കോടി രൂപയുടെ നികുതി വെട്ടിപ്പ് നടത്തിയതായി ജിഎസ്ടി ഇന്റലിജന്‍സ്\nAlso read: മുഖ്യമന്ത്രി പകപോക്കുന്നു, പിടിച്ചെടുത്ത പണത്തിന് രേഖയുണ്ട് ; തന്നെ പൂട്ടാന് പിണറായിക്ക് കഴിയില്ലെന്ന് കെ.എം.ഷാജി\nAlso read: ആറു മക്കൾക്ക്6വീട് ഒരേ സ്ഥലത്ത്; മറ്റൊരു 'ലൈഫ് വിസ്മയം'


Prakash Raj, Dhoni, Salman, Remake, Cricket, പ്രകാശ് രാജ്, ധോണി, സല്‍മാന്, റീമേക്ക്, ക്രിക്കറ്റ് - Malayalam Filmibeat\n| Published: Tuesday, January 31, 2012, 12:44 [IST]\nബോളിവുഡില് ഇപ്പോള് തെന്നിന്ത്യന് റീമേക്കുകളുടെ വസന്തകാലമാണ്. ബോഡിഗാര്‍ഡ് ഹിറ്റായതോടെ റീമേക്ക് ചിത്രങ്ങളുടെ ഭാഗമാവാന് സല്‍മാനും സന്തോഷം തന്നെ. സംവിധായകന് മഹേഷ് മഞ്ച്രേക്കര് ഇത്തരമൊരു റീമേക്ക് ചിത്രവുമായി സമീപിച്ചപ്പോള് സല്‍മാന് യെസ് മൂളിയെന്നാണ് റിപ്പോര്‍ട്ട്.\nതമിഴില് ധോണി എന്ന പേരില് പ്രകാശ് രാജ് ഒരുക്കിയ ചിത്രമാണ് മഹേഷ് ബോളിവുഡിലെത്തിയ്ക്കുന്നത്. മുന്‍പ് മഹേഷ് ഈ ചിത്രം മറാത്തിയില് ചെയ്തിരുന്നു.\nപിന്നീട് തന്റെ സുഹൃത്തു കൂടിയായ പ്രകാശ് രാജ് തമിഴിലേയ്ക്ക് ഇത് റീമേയ്ക്ക് ചെയ്യാനാഗ്രഹം പ്രകടിപ്പിച്ചപ്പോള് മഹേഷ് മറുത്തൊന്നും പറഞ്ഞില്ല. എന്നാല് പ്രകാശ് രാജിന്റെ ധോണിയെ മറ്റാരെങ്കിലും വിലയ്‌ക്കെടുക്കുന്നതിന് മുന്‍പേ റീമേക്ക് അവകാശം സ്വന്തമാക്കിയിരിക്കുകയാണ് മഹേഷ്.\nതെന്നിന്ത്യന് ചിത്രങ്ങള് റീമേക്ക് ചെയ്യുന്നതാണിപ്പോള് ബോളിവുഡിലെ ട്രെന്റ്. മറ്റാരെങ്കിലും സ്വന്തമാക്കുന്നതിന് മുമ്പ് സല്‍മാനെ വച്ച് ഈ ചിത്രം ഹിന്ദിയിലേയ്ക്ക് റീമേക്ക് ചെയ്യണമെന്ന് ഞാന് പ്ലാന് ചെയ്തു-മഹേഷ് പറയുന്നു.\nഎന്നാല് ചിത്രം തമിഴില് ഒരുക്കാനുളള അവകാശം പ്രകാശ് രാജിന് വിട്ടുകൊടുത്തതില് തനിയ്ക്ക് സന്തോഷമേയുള്ളു. ധോണിയെ പോലെ ഒരു ക്രിക്കറ്റ് കളിക്കാരനാകാന് ആഗ്രഹിയ്ക്കുന്ന കുട്ടിയുടെ കഥയാണ് ചിത്രം പറയുന്നത്.\nRead more about: salman prakash raj dhoni remake cricket പ്രകാശ് രാജ് ധോണി സല്‍മാന് റീമേക്ക് ക്രിക്കറ്റ്\n
 Bollywood superstar Salman Khan is set to play the role of Indian captain Mahendra Singh Dhoni in Mahesh Manjrekar’s Hindi remake of his own Marathi film Shikshanachya Aaicha Gho.,\nStory first published: Tuesday, January 31, 2012, 12:44 [IST]


പാലാരിവട്ടം പാലം അതിഗുരുതര ക്രമക്കേടുകൾ; 102ൽ 97ഗർഡറുകൾക്കും വിള്ളൽ! . 42 കോടി മുടക്കി നിർമിച്ച പാലം അറ്റകുറ്റപ്പണിക്ക് 18.50 കോടി\n2019-07-06 02:25:10am |\nതിരുവനന്തപുരം: മെട്രോമാൻ ഇ. ശ്രീധരൻ നടത്തിയ പരിശോധനയിൽ പാലാരിവട്ടം മേൽപാലനിർമാണത്തിൽ അതിഗുരുതരമായ ക്രമക്കേടുകൾ കണ്ടെത്തിയതായി മുഖ്യമന്ത്രി പിണറായി വിജയൻ. പാലത്തിെൻറ 102 ആർ.സി.സി ഗർഡറുകളിൽ 97നും വിള്ളൽ വീണു. ചുരുങ്ങിയത് 100 വർഷമെങ്കിലും ആയുസ്സുണ്ടാകേണ്ട പാലം 20 വർഷത്തിനകം ഇല്ലാതാകുന്ന തരം അപാകതകളാണ് കണ്ടെത്തിയത്. 42 കോടി മുടക്കി നിർമിച്ച പാലം അറ്റകുറ്റപ്പണിക്ക് 18.50 കോടി വേണ്ടിവരുമെന്നും മുഖ്യമന്ത്രി വാർത്തസമ്മേളനത്തിൽ പറഞ്ഞു.\nനിർമാണ ക്രമക്കേടിനെക്കുറിച്ച് വിജിലൻസ് അന്വേഷണം തുടരും. ഇ. ശ്രീധരെൻറ റിപ്പോർട്ടിൽ തുടർനടപടി തീരുമാനിക്കാൻ പൊതുമരാമത്ത് മന്ത്രിയെ മന്ത്രിസഭ ചുമതലെപ്പടുത്തി. അറ്റകുറ്റപ്പണിക്ക് വേണ്ട 18.50 കോടി ആദ്യം സർക്കാർ വഹിക്കും. 100 വർഷം ഉപയോഗിക്കേണ്ട പാലം രണ്ടരവർഷംകൊണ്ട് ഉപയോഗശൂന്യമായ സ്ഥിതി സംസ്ഥാനത്ത് മുമ്പ് ഒരിക്കലും ഉണ്ടായിട്ടില്ല. ജൂൺ 17നാണ് ഡോ. ശ്രീധരനെ പരിശോധിക്കാൻ ദൗത്യം ഏൽപിച്ചെതന്ന് മുഖ്യമന്ത്രി പറഞ്ഞു.\nചെന്നൈ െഎ.െഎ.ടിയിലെ പ്രഫ. അളകസുന്ദരമൂർത്തി, കോൺക്രീറ്റ് സാേങ്കതികവിദ്യയിലും പാലം ഡിസൈനിലും വിദഗ്ധരായ പ്രഫ. മഹേഷ് ടണ്ടൻ, ഷൈൻ വർഗീസ്, ദേശീയപാത ചീഫ് എൻജിനീയർ എം. അശോക്കുമാർ, മരാമത്ത് ചീഫ് എൻജിനീയർ എസ്. മനോമോഹൻ, അലക്സ് ജോസഫ് എന്നിവരും സംഘത്തിൽ ഉണ്ടായിരുന്നു.\nശ്രീധരൻ റിപ്പോർട്ടിലെ മറ്റ് കണ്ടെത്തലുകൾ\n•കോൺക്രീറ്റ് നിലവാരം കുറഞ്ഞത്. നിർമാണ രൂപരേഖമുതൽ അപാകത.\n•പ്രത്യേകതരം പെയിൻറിങ് നടത്തിയതുകൊണ്ട് വിള്ളലുകളുടെ തീവ്രത കണക്കാക്കാനാകുന്നില്ല.\n•നിർമാണത്തിന് ആവശ്യമായ സിമൻറും കമ്പിയും ഉപയോഗിച്ചിട്ടില്ല. ബീമുകൾ ഉറപ്പിച്ച ലോഹ ബെയറിങ്ങുകൾ മുഴുവനും കേടായി.\n•പാലത്തിെൻറ 18 പിയർ ക്യാപ്പുകളിൽ 16ലും പ്രത്യക്ഷത്തിൽതന്നെ വിള്ളൽ. മൂന്നെണ്ണം അങ്ങേയറ്റം അപകടസ്ഥിതിയിൽ. .\n•അടിത്തറക്ക് പ്രശ്നങ്ങളില്ല. അപകടാവസ്ഥ കണ്ടെത്തിയ 17 കോൺക്രീറ്റ് സ്പാനുകളും മാറ്റണം. പകരം ഗർഡറുകൾ ഉപയോഗിച്ച് പുനഃസ്ഥാപിക്കണം.\n•10 മാസം കൊണ്ട് മാത്രമേ പാലം പൂർവസ്ഥിതിയിലാക്കാനാകൂ.


മഴത്തുള്ളിക്കിലുക്കം – Malayalam Kambi Kathakal – അടിപൊളി മലയാളം കമ്പി കഥകള്\nമലയാളം കമ്പികഥ – മഴത്തുള്ളിക്കിലുക്കം\nഇതൊരു പരീക്ഷണമാണ്…ചെറുകഥാ രംഗത്തേക്കുള്ള എന്റെ ആദ്യ ചുവടുവെയ്പ്. ഏവരുടെയും അഭിപ്രായങ്ങൾ പ്രതീക്ഷിക്കുന്നു….\nകടപ്പാട്: തികച്ചും യാദൃശ്ചികമായിട്ടാണെങ്കിലും ഈ കഥക്കൊരു തുടക്കം വച്ചുതന്നെ നമ്മുടെ പ്രിയപ്പെട്ട ഷജ്നാദേവിയോടുള്ള ഹൃദയം നിറഞ്ഞ നന്ദി ഏറ്റവും സ്നേഹപൂർവ്വം അറിയിക്കുന്നു. ഈ ആശയം മനസിൽ കയറിയിറങ്ങി തുടങ്ങിയിട്ട് കാലങ്ങളായെങ്കിലും അതെങ്ങനെ വേണമെന്ന് ഒരു സൂചന തന്നത് ആ ഒരു കമന്റാണ്….ഒരായിരം നന്ദി….\nഅവളൊരു ദേവതയായിരുന്നു എന്ന് മനസ്സിലാക്കാൻ വർഷങ്ങൾ വേണ്ടിവന്നു. ആ സർക്കാർ സ്കൂളിൽ ഒന്നാം ക്ലാസ് മുതൽ പ്രീഡിഗ്രി വരെ ഒന്നിച്ചു പഠിച്ചിട്ടും തനിക്കെവിടെയാണ് പിഴച്ചത്???? ഡ്രൈവിങ്ങിനിടയിലും ഞാൻ മനസിൽ കണക്കുകൾ കൂട്ടിക്കിഴിച്ചുകൊണ്ടിരുന്നു….\nഒന്ന് മുതലേ അവൾക്കു എന്നോടൊരു ഇഷ്ടം ഉണ്ടായിരുന്നുവോ???? ഇല്ലന്ന് എത്ര തവണ പറഞ്ഞാലും മനസ്സ് കൂട്ടാക്കുന്നില്ല എന്നുതന്നെ പറയാം. അല്ല അതാണ് സത്യം. അവൾക്കെന്നും എന്നോട് കൂട്ടുകൂടാനായിരുന്നു ഇഷ്ടം. എന്നോട് മത്സരിക്കാൻ…എന്നോട് ഇണങ്ങാൻ…. പിണങ്ങാൻ….\nഅഞ്ചാം ക്ലാസ് മുതലാണ് എന്നും ചന്ദനക്കുറിയുമായി വരുന്ന ആ പെണ്ണിനെ താൻ അത്ര കാര്യമായി ശ്രെദ്ധിച്ചു തുടങ്ങിയത്. ക്ലാസ്സിലെ മത്സരത്തിൽ എന്നും അവളും ഞാനും ഒന്നാം സ്ഥാനത്തിനായി മത്സരിച്ചിരുന്നു. ഇംഗ്ലീഷ് എന്നുമൊരു കീറാമുട്ടിയായിരുന്ന എനിക്ക് അതൊരു മാജിക്കായി മനസ്സിലേക്ക് ഓതിയെത്തിച്ചത് അവളായിരുന്നു. അനുപമാ എന്ന് വിളിച്ചാലല്ലാതെ വിളി കേൾക്കാത്ത ഇരട്ടപ്പെരുകളോട് ഇത്ര ദേഷ്യമുള്ള അവൾ “എടീ” എന്ന എന്റെ വിളിയോട് മാത്രം എന്തിനായിരുന്നു റെസ്പോണ്ട് ചെയ്തിരുന്നത്???? ക്ലാസ്സിലെ ഫസ്റ്റ് ആണെങ്കിലും അവൾക്കെന്നും ഞാൻ പഠിച്ചോ എന്നു മാത്രമാണ് അറിയേണ്ടിയിരുന്നത്. അവളുടെ ആ ഒറ്റ നിർബന്ധം ഒന്നുകൊണ്ടായിരിക്കണം അവളോട് ഞാൻ മത്സരിച്ചു തുടങ്ങിയത്. അന്നുവരെ ശരാശരികാരൻ മാത്രമായിരുന്ന ഞാൻ ക്ലാസിൽ പലപ്പോഴും അവൾക്കൊരു എതിരാളിയായി. ഒന്നാം സ്ഥാനത്തിനായി ഞങ്ങൾ പരസ്പരം കടിപിടി കൂടി. എനിക്കത് വാശിയായിരുന്നെങ്കിൽ അവൾക്ക് അതൊരു ആഹ്ലാദമായിരുന്നു.\nഒരാൾക്കു പോലും തുറക്കാൻ അനുവാദമില്ലാത്ത അവളുടെ ആ ബാഗും അഞ്ചോ ആറോ മഷിപ്പെനകൾ അടങ്ങിയ ആ മിക്കി മൗസിന്റെ പടമുള്ള ഇളം പിങ്ക് നിറമുള്ള ബോക്സും എനിക്കെന്നും എന്റെ അവകാശം ആയിരുന്നു. അവളുടെ വാട്ടർ ബോട്ടിലിൽ നിന്നും അവളുടെ സമ്മതം കൂടാതെ വെള്ളം കുടിക്കാനുള്ള അവകാശവും എനിക്ക് മാത്രം സ്വന്തം.!!! ഞങ്ങളുടെ പരീക്ഷകൾ അവൾക്കെന്നെയും എനിക്കവളെയും മബസ്സിലാക്കാനുള്ള വഴികൾ ആയിരുന്നു. ഞാൻ ജയിക്കുമ്പോൾ ഞാൻ അഹങ്കരിച്ചു. അവൾ ജയിച്ചാൽ അവളെന്നോട് കൂടെ ദുഖിച്ചു. ഇതൊന്നുമറിയാതെ ഞാൻ ജയിക്കുമ്പോൾ ബോയ്സും അവൾ ജയിക്കുമ്പോൾ പെണ്കുട്ടികളും തുള്ളിച്ചാടി.\nസ്കൂളിലെ ക്വിസ് മത്സരങ്ങളിൽ എനിക്കുവേണ്ടി പലപ്പോഴും അവൾ മനപ്പൂർവ്വം പരാജയപ്പെട്ടിരുന്നു എന്നത് ഒരു ഏഴാം ക്ലാസ്സുകാരൻ അന്ന് അതിശയത്തോടെ മാത്രം കണ്ടു. എന്നെ കാണുമ്പോൾ മാത്രം അവളുടെ കണ്ണിൽ ഉറഞ്ഞുകൂടുന്ന ആ തിളക്കം പ്രണയമായിരുന്നോ????അറിയില്ല.\nഅന്നൊരു ക്വിസ് മത്സരത്തിനിടെ ഞങ്ങൾ ഒരുമിച്ചിരുന്നു പഠിച്ച ഉത്തരങ്ങളിൽ ഒന്ന് ഞാൻ തെറ്റിച്ച് അവൾക്ക് പിന്നിൽ ഞാൻ രണ്ടാമത് ആകുകയും മറ്റൊരുവൻ അവൾക്കൊപ്പമെത്തി അവൾ അവനോടൊപ്പം സബ് ജില്ലാ മത്സരത്തിന് പോകുമെന്ന് അദ്ധ്യാപകർ തീരുമാനിക്കുകയും ചെയ്തപ്പോൾ അന്നവൾ അത്രയധികം കോപകുലയായത് എന്തുകൊണ്ടാണെന്ന് മനസ്സിലാക്കാൻ ഇത്ര വർഷങ്ങൾ വേണ്ടിവന്നു. നീയെന്നെ മറ്റൊരുത്തന്റെ കൂടെ പറഞ്ഞു വിടുമോ എന്ന ചോദ്യമായിരുന്നോ ആ ദേഷ്യത്തിൽ ഒളിച്ചിരുന്നത്??? നിനക്കാ ഉത്തരം അറിയമായിരുന്നല്ലോ പിന്നെന്തിന് അഭിജിത്തിനെ ജയിപ്പിച്ചു എന്ന ആ കണ്ണീരിൽ കുതിർന്ന ചോദ്യത്തിന് അന്നെനിക്ക് ഉത്തരമില്ലായിരുന്നു.\nഅവൾക്കെന്നെ അറിയാമായിരുന്നു. എന്റെ കണ്ണൊന്നു കലങ്ങിയാൽ അല്ല മനസ്സിലൊരു കരട് വീണാൽ പോലും അവളത് അറിഞ്ഞിരുന്നു. പക്ഷേ അത് മനസ്സിലാക്കാൻ എത്ര ഋതുക്കൾ ഞാൻ പാഴാക്കിയെന്നത് ഒന്നുകിൽ വിധിയുടെ കളിയാവാം…അല്ലെങ്കിൽ ദൈവത്തിന്റെ തീരുമാനമാകാം…..\nഹൈസ്‌ക്കൂൾ ജീവിതത്തിലേക്ക് കടന്നപ്പോൾ ആ ബന്ധം താൻ മനപ്പൂർവ്വം ഒഴിവാക്കുകയായിരുന്നോ????അവളോടെനിക്ക് പ്രണയമായിരുന്നോ???? അറിയില്ല…പക്ഷേ എന്നോടല്ലാതെ മറ്റൊരു ആണിനോടവൾ മിണ്ടുമ്പോൾ എന്റെ ഹൃദയത്തിൽ നിന്ന് രക്തമൊഴുകുന്നത് എനിക്ക് അറിയാമായിരുന്നു.\nഎങ്കിലും പറയാൻ അന്നത്തെ പ്രായവും അറിവും പര്യാപ്തമായിരുന്നില്ല. പ്രണയം അന്ന് ടീച്ചർക്ക് അടി തരാനും കുട്ടികൾക്ക് കളിയാക്കാനുമുള്ള വെറും പേരായിരുന്നു. ജോക്ക് അനുവിനോട് ലൈൻ ആണ് എന്ന കുട്ടികൾ ചാർത്തിത്തരുന്ന ദുഷ്പേരാണോ എന്നെ തടഞ്ഞത്???? അല്ല….ക്രിസ്ത്യാനി ചെക്കന് ഹിന്ദുപെണ്ണു എന്നത് മനസ്സിനെ കുഴക്കിയില്ലാ എങ്കിലും വിരൂപന് അപ്സരസ് ചേരില്ല എന്ന ബോധ്യം മനസ്സിൽ എന്നുമൊരു നീറ്റലായിരുന്നു. ഞാനെന്ന കുള്ളനു അവളെക്കാൾ പൊക്കമില്ലന്ന വെറും അപകർഷതാ ബോധം…..\nഅപകർഷതാ ബോധം മനസ്സിനെ മദിച്ചു തുടങ്ങിയതോടെ പഠനം അവരോഹണത്തിലായി. പഠനത്തിൽ പിന്നോട്ടായതോടെ എ ഡിവിഷനിൽ നിന്ന് ബി ഡിവിഷനിലേക്ക് പിന്തള്ളപ്പെട്ടതോടെ മനസ്സ് വീണ്ടും താഴെക്കിരുന്നു.\nപക്ഷേ എന്നും എനിക്കായി മാത്രമവൾ വഴിയരികിൽ കാത്തുനിന്നു. എന്നിലെ മാറ്റങ്ങൾ അറിയാതെ അവളെന്നും എന്റെ മുന്നിൽ പഴയ ആ അഞ്ചാം ക്ലാസ്സുകാരിയായി. ക്ലാസ്സിലെ വിശേഷങ്ങൾ…. വീട്ടിലെ വിഷമങ്ങൾ…. ചേട്ടന്റെ തമാശകൾ….. കേട്ടെന്ന് വരുത്തി ഞാനെല്ലാം കേട്ടു നിന്നിരുന്നു….\nഎന്റെ ഉഴപ്പിനെക്കുറിച്ചായിരുന്നു എന്നുമവൾക്ക് പരാതി. സംശയങ്ങൾ പറഞ്ഞു തരാമെന്ന അവളുടെ സ്നേഹോപദേശങ്ങൾ എനിക്കൊരു ക്ഷീണമായിരുന്നു.\nപഠിച്ചോളാമെന്ന എന്ന എന്റെ വെറും വാക്കുകൾ അവൾ കണ്ണടച്ചു വിശ്വസിച്ചു. പാദവാർഷിക പരീക്ഷയിൽ ശരാശരിയിൽ ഒതുങ്ങിയപ്പോൾ അവളപ്പോഴും വിശ്വസിച്ചു കൊല്ലപരീക്ഷയിൽ അനുവിനെ എന്നും തോല്പിച്ചിരുന്ന ആ പഴയ കൗമാരക്കാരൻ ഉയർത്തെഴുന്നേൽക്കും എന്ന്. അത് ദിവസ്വപ്നം ആണെന്നറിഞ്ഞിട്ടും അവളെന്നോട് ദേഷ്യപ്പെട്ടില്ല. SSLC പരീക്ഷയിൽ കുറവുകൾ പരിഹരിക്കപ്പെടുമെന്നവൾ കരുതി.\nഎന്നോട് പറയാൻ അവൾക്കെന്നും വിശേഷങ്ങൾ ഉണ്ടായിരുന്നു. എനിക്കാണെങ്കിൽ മറിച്ചും. അവളോട് പറയാൻ ഒന്നുമില്ലായിരുന്നു. എനിക്ക് നിന്നെ ഇഷ്ടമാണ് എന്നുപോലും. ധൈര്യമില്ലായിരുന്നോ???? ഒരു തരത്തിൽ അതാണ്. അവൾക്ക് ഞാനൊരു ഇണയല്ല എന്നെനിക്ക് തോന്നിയിരുന്നു എന്നത് സത്യം. അതോടൊപ്പം അവളോട് പറഞ്ഞാൽ അവളെങ്ങനെ പ്രതികരിക്കും എന്ന ഭയവും. ശ്രീനിവാസൻ ഐശ്വര്യ റായിയോട് പ്രേമാഭ്യർഥന നടത്തുന്നത് ശെരിയല്ല എന്ന ചിന്തയാണ് ആശകൾ ഉള്ളിൽ തന്നെ കുഴിച്ചുമൂടിയതിന് കാരണമെന്ന് മനസ്സിപ്പോൾ വിളിച്ചു പറയുന്നു….പക്ഷേ വൈകി…\nപത്തിൽ അവൾ ഉന്നത മാർക്കോടെയും ഞാൻ ഫസ്റ്റ് ക്ലാസോടെയും പാസായപ്പോളും മനസ്സ് പറഞ്ഞു. പോടാ പോയി പറ…. ആ നീല മിഴികളിൽ വിരിയുന്ന അക്ഷരങ്ങൾ അതെനിക്ക് വായിക്കാനുള്ളതാണെന്നു. എന്റെ പിള്ളേരോട് നിങ്ങളുടെ അമ്മ 90 ശതമാനത്തിൽ കൂടുതൽ മാർക്ക് നേടിയിരുന്നു എന്ന് എനിക്ക് പറയണം എന്ന്.\nപറഞ്ഞില്ല….അപകർഷതാബോധം വീണ്ടും മനസ്സിനെ വിലക്കി. പാടില്ല….ഇപ്പോളവൾ സ്കൂളിലെ പൊന്നോമനയാണ്. സൗന്ദര്യവും അറിവും ഒത്തു ചേർന്നവൾ. ഒരിക്കലും നിന്നെയവൾ ഇഷ്ടപ്പെടില്ല.\nഉപേക്ഷിക്കാൻ മനസ്സില്ലങ്കിലും ആ വാക്കിൽ ഞാൻ വീണ്ടും പരാജിതനായി….മനസ്സ് വികാരങ്ങളെ കീഴ്പ്പെടുത്തുന്നു….അവളെ മനസ്സിൽ കുഴിച്ചുമൂടി ഞാൻ ദിവസങ്ങൾ തള്ളിനീക്കി. പ്രീഡിഗ്രിക്ക് അവൾ സയൻസും ഞാൻ കൊമേഴ്സും ആയപ്പോൾ കണ്ണകന്നു… ഒപ്പം മനസ്സും…അവളോട് പറയാൻ ഒന്നും ബാക്കിയില്ല എന്നൊരു തോന്നൽ. ഉള്ളത് പറയാനുള്ളതല്ല എന്ന ബോധ്യം. അവൾ പോക്ക് വണ്ടിക്ക് ആക്കിയതോടെ വേലിക്കരുകിലെ പ്രണയവും നിന്നു.\nപക്ഷേ അവൾക്കപ്പൊഴും എന്നോടയിരുന്നോ താൽപ്പര്യം???? സയൻസിന്റെ പെണ്കുട്ടി കൊമേഴ്സിനെ ഇഷ്ടപ്പെട്ടത് അതുകൊണ്ടാവുമോ???? എല്ലാ ഇന്റർവല്ലിനും കോമേഴ്സിലെ കൂട്ടുകാരികളെ കാണാൻ അവൾ മുടങ്ങാതെ വന്നിരുന്നു…. ആ കണ്ണുകൾ എന്നെ കൊത്തിവലിച്ചിരുന്നു. ആ ഇളം നീല മിഴികൾ എന്നെ മാത്രം എപ്പോഴും പരതിയിരുന്നു. വിശ്രമമില്ലാതെ…..\nഇടക്ക് എന്നെ തൊട്ടടുത്ത് കാണുമ്പോഴെല്ലാം അവൾ വല്ലാതെ വിറച്ചിരുന്നു….സംസാരിക്കുമ്പോൾ അവളുടെ മേല്ചുണ്ടിൽ വിയർപ്പ് പൊടിഞ്ഞിരുന്നു. ശ്വാസഗതി ക്രമാതീതമായി ഉയർന്നിരുന്നു…. എന്നിട്ടും ഞാൻ മനസ്സിലാക്കിയില്ല….അല്ല ചോദിച്ചില്ല എന്റെ മാത്രം പെണ്ണാകാമോ എന്ന്…!!!\nപ്ലസ് റ്റൂ ജീവിതം പാതിയിൽ ഉപേക്ഷിച്ചു വീട്ടിലെ കാലികളെ മേയ്ക്കാനായി പോയപ്പോഴും ചോദിക്കാൻ മറന്നു ഈ ക്രിഷ്ണന്റെ രാധയാകാൻ ഇഷ്ടമാണോ എന്ന്.!!\nകാലികൾ കൂടുംതോറും മനസ്സും അവക്കൊപ്പം കൂടി കൂടി വന്നു. ഒരുമിച്ച് പത്തെണ്ണം വാങ്ങാനായി മിൽമയുടെ ലോണ് കിട്ടുമെന്നറിഞ്ഞു അതിന്റെ അപേക്ഷ കൊടുക്കാനായി ക്യൂവിൽ നിന്നപ്പോളാണ് അന്നവൾ നീണ്ട ഇടവേളയ്ക്ക് ശേഷം വീണ്ടുമെത്തുന്നത്. എത്ര ശ്രമിച്ചിട്ടും കണ്ണുകൾ അവളത്തന്നെ പിന്തുടരുന്നത് കണ്ടിട്ടാവാം ആ കണ്ണുകൾ എന്റെ മുഖത്തുടക്കിയത്. ഒന്നടുത്തേക്ക് വരുമോ എന്നൊരു അപേക്ഷ ഉണ്ടായിരുന്നോ ആ കണ്ണുകളിൽ അന്ന്???? അറിയില്ല. പാവടക്കാരിയിൽ നിന്നവൾ ധാവണിയിലെക്കും ഇപ്പോൾ സാരിയിലേക്കും ഇത്ര വേഗം വളർന്നുവോ???? കാലങ്ങൾ പോകുന്നത് വളരെ പെട്ടന്നാണെന്നു ഇപ്പോഴാണ് മനസ്സിലാകുന്നത്.\nശെരിയാണ് പൊടിമീശക്കാരൻ അപ്പോഴൊരു മീശക്കാരൻ ആയിരുന്നു. അതികം നേരം നോക്കി നിൽക്കാൻ കഴിയുമായിരുന്നില്ല…അടുത്തേക്ക് ചെന്നു. അല്ല ആ കണ്ണുകൾ അങ്ങോട്ട് വലിച്ചടുപ്പിച്ചു എന്നതാവാം ശെരി. അപ്പോഴും മനസ്സ് പറഞ്ഞു “പറയടാ പറ…..”\nകേട്ടില്ല. കള്ളിമുണ്ടുടുത്തു ചെളിയിലും മണ്ണിലും പണിയുന്നവനെ അക്ഷരങ്ങളെക്കൊണ്ടു അമ്മാനമാടുന്നവൾ ഇഷ്ടപ്പെടില്ല എന്ന തിരിച്ചറിവ് വീണ്ടും നാവിന് വിലങ്ങിട്ടു.\n“ഞായറാഴ്ച എന്റെ വിവാഹമാണ്. വരണം…..” അവൾ എന്നോട് പറഞ്ഞ അവസാന വാക്കുകൾ. സുഖമാണോ എന്നുപോലും ചോദിച്ചില്ല. എനിക്ക് ചോദിക്കാൻ നിന്നുമില്ല. ഞാൻ അടുത്തേക്ക് ചെന്നതും ഇത്ര മാത്രം പറഞ്ഞിട്ട് എന്നെ മാത്രം കാത്തുനിന്നപോലെ അവൾ പെട്ടെന്ന് തിരിഞ്ഞു നടന്നു. സാരിതുമ്പാൽ അവളാ കണ്ണുകൾ ഒന്ന് തുടച്ചോ???? അറിയില്ല. അപ്പോഴും ഞാനൊരു ഞെട്ടലിൽ ആയിരുന്നു… കണ്ണിൽ ഉരുണ്ടുകൂടിയ കണ്ണീർമുത്തുകൾ അവളെ മറച്ചപ്പോൾ അത് ജീവിതത്തിൽ നിന്നുള്ള മറവ് ആണെന്നറിഞ്ഞു കരൾ ഒന്ന് നൊന്തു….\nപോകണ്ട എന്നാണ് ചിന്തിച്ചതെങ്കിലും അന്നാ ചടങ്ങിന് സാക്ഷ്യം വഹിക്കാൻ ഞാനും പോയിരുന്നു. കണ്ണിലെ കൃഷ്ണമണി പോലെ കണ്ടിരുന്നവളെ മറ്റൊരുവൻ താലി ചാർത്തുന്നത് ആൾക്കൂട്ടത്തിൽ ഒരുവനായി നിന്നു ഞാനും കണ്ടുനിന്നു. ആ താലി വീണതും അവളൊന്നു കണ്ണീരൊഴുക്കിയത് വീണത് എന്റെ നെഞ്ചിലായിരുന്നു. ആനന്ദാശ്രുക്കൽ ആയിരിക്കുമെന്ന് കരുതി സമാധാനിച്ചു. അല്ല മനസ്സിനെ സമാധാനിപ്പിച്ചു. അപ്പോൾ മാത്രം അന്നാദ്യമായി മനസ്സ് പറഞ്ഞു. ആ താലി വീഴുന്ന നേരത്തെങ്കിലും നീയൊന്നു വിളിച്ചിരുന്നെങ്കിൽ അവൾ നിന്റേതായേനെ എന്ന്. വിജയിക്കാൻ മാത്രം ഇഷ്ടപ്പെട്ടവൻ മനപ്പൂർവം തോൽക്കാൻ തുടങ്ങിയത് അന്ന് മുതലാവണം.!!!\nആ ഓർമയിൽ നിന്നുണ്ടായ വാശിയിൽ കാലിവളർത്തൽ മാത്രം വിജയിച്ചു….തൊഴുത്ത് എന്ന വാക്ക് ഡയറി ഫം എന്ന പദത്തിലേക്ക് വളർന്നു. പക്ഷേ ആ താലികെട്ട് മുതലുള്ള ജീവിതം മനപ്പൂർവം തോൽവികൾ ഏറ്റുവാങ്ങുന്നതായിരുന്നു. ഇനിയൊരു പെണ്ണ് ജീവിതത്തിലില്ല എന്ന വാശി വീട്ടുകാരുടെ കണ്ണീരിനു മുന്നിൽ തോറ്റു. സ്ത്രീധനം വാങ്ങില്ലന്ന മനസ്സ് അമ്മാവന്മാരുടെ ധാർഷ്ട്യത്തിനും പെണ്‌വീട്ടുകാരുടെ ഉദാരതക്കും മുന്നിൽ തോറ്റു. അല്ലെങ്കിലും നാട്ടിലെ പ്രസിദ്ധനായ ഫാം മുതലാളിക്ക് ഇത്തിരി പൊന്നും പണ്ടൊം കൊടുത്താൽ എന്താണ് പ്രശ്നം???? പക്ഷെ അന്ന് മൂടിക്കെട്ടിയത് മനസായിരുന്നില്ല. വാ ആയിരുന്നു. പിന്നെ നാവുയർത്തി ആരോടും ഒന്നും പറഞ്ഞിട്ടില്ല. ചോദിക്കുന്നതിന് മാത്രം ഉത്തരം നൽകി ഞാൻ എന്റെത് മാത്രമായ ദുഃഖങ്ങളിലേക്ക് ഊളിയിട്ടു.\nമറക്കാൻ ആ വിവാഹം കൊണ്ടു കഴിഞ്ഞോ???? ഇല്ല എന്നുവേണം പറയാൻ. “അനുസ് ഫാം” എന്ന പേര് മാത്രം മതിയായിരുന്നു നെഞ്ചിലൊരു നെരിപ്പോട് എരിയിക്കാൻ….അന്ന് പേരിടുമ്പോൾ ഇടാൻ മറ്റൊന്നും മനസ്സിലില്ലായിരുന്നു. ഇപ്പോൾ മാറ്റാൻ ചിന്തിക്കുമ്പോൾ ആ നെരിപ്പോട് ആളിക്കത്തുന്ന പോലെ….എങ്കിലും പരമാവധി അഡ്ജസ്റ്റ് ചെയ്തു, മനസ്സിലും ജീവിതത്തിലും….!!!\nപക്ഷേ അവിടെയും പരാജയം ആയിരുന്നു ഫലം. വരവ് നോക്കാതെ ചിലവ് ചെയ്യുന്ന ഭാര്യ. ഒരു രൂപ പോലും എടുത്തിട്ടില്ലങ്കിലും എന്റെ അച്ഛൻ തന്ന സ്വത്ത് കൊണ്ടല്ലേ നിങ്ങള് മൊയ്ലാളി ആയത് എന്ന വന്നതിന്റെ പിറ്റേ മാസത്തിൽ തുടങ്ങിയ പരിഹാസം എന്നുമൊരു വിങ്ങലായിരുന്നു. കുട്ടികൾ ആയപ്പോഴെങ്കിലും മാറ്റം വരുമെന്ന് കരുതി. ഒന്നുമുണ്ടായില്ല. കുട്ടികൾ വളർന്നപ്പോൾ അവരും കൂടി അമ്മക്കൊപ്പം. അച്ഛന് ഫാം ആണെന്ന് പറയാൻ മക്കൾക്ക് പുച്ഛം.!!! അതിന്റെ പേരിനോട് പുച്ഛം..!!! വന്നവഴി ആർക്കും അറിയണ്ടല്ലോ….\nഭാവിയിലെ ഡോക്ടർക്കും സോഫ്റ്റ്‌വെയർ എന്ജിനീയർക്കും ഇപ്പോൾ അച്ഛന്റെ ചെയ്തികളോട് പുച്ഛം. കള്ളിമുണ്ടുടുത്തു വീട്ടിൽ നടക്കുന്ന അച്ഛൻ അവർക്കൊരു അപമാനം പോലെ. ഫാമിന്റെ പേര് മാറ്റണമെന്ന ആവശ്യം നിർദക്ഷിണ്യം തള്ളിയതോടെ അനു എന്നത് അവരേറ്റവും വെറുക്കുന്ന പേരുകളിൽ ഒന്നായി. ആരെന്ന് അറിയില്ലെങ്കിലും അവൾ അച്ഛൻ പിഴപ്പിച്ച പെണ്ണുങ്ങളിൽ ഒന്ന് എന്നുവരെ ആയപ്പോൾ അന്നാദ്യമായി ഞാൻ പൊട്ടിത്തെറിച്ചു. പെട്ടെന്നുണ്ടായ ഭാവമാറ്റം കണ്ട് അവർ ഭയന്നത് സ്വാഭാവികം. പ്രാന്തയെന്ന് കരുതിക്കാണും. എന്തായാലും അന്നത്തോടെ ഒന്നുണ്ടായി. വീട്ടിൽ നിന്നുള്ള പരാതി മാത്രമല്ല സംസാരം കൂടി നിന്നു. ഭക്ഷണം കിട്ടില്ല എന്നായതോടെ അത് ഹോട്ടലിൽ നിന്നായി. എല്ലാരും കിടന്നു കഴിഞ്ഞുള്ള വരവും എഴുന്നേൽക്കുന്നതിന് മുമ്പുള്ള പോക്കും സ്ഥിരമായി. അല്ല ശീലമായി…!!!\nപൂർവ്വവിദ്യാർത്ഥിസംഗമം എന്നുള്ള കത്തു കയ്യിൽ കിട്ടിയപ്പോൾ മറ്റൊന്നുമോർക്കാതെ ചാടിപ്പുറപ്പെട്ടത് അവളെ കാണാൻ മാത്രമായിരുന്നു. അതിന്റെ പേരാണ് മനസ്സിൽ ഏറ്റവും സ്പർശിച്ചത്….”ഓർമ്മക്കായ്….”\nഓർമയിൽ നിന്നുണർന്നപ്പോഴും വണ്ടി ഒഴുകിക്കൊണ്ടിരിക്കുവാണ്. ആ ഓർമകളിൽ മുഴുകിയിരുന്നതിനാൽ ആ സമയത്ത് വണ്ടിയിടിച്ചു ചത്താലും ഞാൻ അറിയുമായിരുന്നില്ല എന്നെനിക്ക് ഉറപ്പായിരുന്നു. കാരണം മനസ്സിൽ മുഴുവനും അവളാണ്.\nഇന്നത്തെ പോക്ക് തന്നെ അവളെ കാണാൻ വേണ്ടി മാത്രമാണ്. SSLC ബാച്ചു മാത്രമെന്നതിനാൽ അധികമാരും കാണില്ല. അഥവാ ഉണ്ടെങ്കിലും എനിക്ക് ആരെയും കാണേണ്ടതില്ല. അവളെ മാത്രം കാണണം…ആ വിരലുകളിൽ കൈകോർത്തു ആ വരാന്തയിൽ കൂടി നടക്കണം. ചെറിയ നര വീണു കാണും. എന്നാലും ആ കുറച്ചു നിമിഷത്തേക്കെങ്കിലും എനിക്കാ പഴയ അഞ്ചാം ക്ലാസ്സുകാരനാവണം. ഒട്ടനവധി പ്രണയങ്ങൾ വിരിഞ്ഞ ആ കലാലയ മുറ്റത്തു വെച്ചേനിക്ക് പറയണം എനിക്ക് നിന്നെ ഇഷ്ടമായിരുന്നു എന്ന്. അവൾ ഞെട്ടിത്തരിച്ചു നിൽക്കുന്നത് എനിക്ക് കാണണം.\nഅവൾ പൊട്ടിച്ചിരിക്കുമ്പോൾ മനസ്സിൽ ആരും കാണാതെ ഒളിപ്പിച്ചു വെച്ച ആ കനൽ എനിക്ക് അവിടെവെച്ചു ഊതിക്കെടുത്തണം. അതിനു വേണ്ടി മാത്രമാണീ യാത്ര. ഒരു കാട്ടുതീ തടയാൻ. എന്നെ ഇഞ്ചിഞ്ചായി കൊന്നുകൊണ്ടിരിക്കുന്ന ആ അർബുദം എനിക്കിന്ന് മുറിച്ചു മാറ്റണം. പറയാതെ പോയ പ്രണയം മനസ്സിന് എന്നുമൊരു കാൻസർ തന്നെയാണ്. ചികിത്സ ഇല്ലാത്ത കാൻസർ.\nഅവൾക്ക് മനസ്സിൽ ഒന്നുമുണ്ടായിരുന്നില്ല എങ്കിൽ അതൊരു തമാശയായി അവസാനിക്കും. അഥവാ അല്ലെങ്കിൽ???? അത്….അതെങ്ങനെ അവസാനിപ്പിക്കണം എന്നെനിക്ക് അറിയില്ല…. കാർ മുന്നോട്ടു ഒഴുകിക്കൊണ്ടിരുന്നു. പഴയ ഓർമ വെച്ചാണ് യാത്ര. പഴയ ഓർമകൾ മറക്കാനായാവും വിവാഹശേഷം ഈ വഴി വന്നിട്ടില്ല. മനപ്പൂർവ്വം ഒഴിവാക്കി എന്നുതന്നെ പറയണം. കാറിനുള്ളിൽ ഒഴുകിയെത്തുന്ന സോങ് എനിക്കായി എഴുതിയത് പോലെ…..”താനേ പൂവിട്ട മോഹം….”\nപഴയ സ്ഥാനത്ത് തന്നെ വലിയൊരു കമാനത്തോട് കൂടിയ ആ കലാലയം എനിക്കൊരു അത്ഭുതമായിരുന്നു. ഓടിട്ട മുറികൾ മാറി കോണ്ക്രീറ്റ് മാളികകൾ ഉയർന്നു നിക്കുന്ന എന്റെ വിദ്യാലയം.\n“ഓർമ്മക്കായ്…..” വലിയ അക്ഷരത്തിൽ എഴുതിയ ബോർഡ് കണ്ടതെ വണ്ടി നിർത്തി. ആ കലാലയ മുറ്റത്തുകൂടി വർഷങ്ങൾക്ക് ശേഷം നടന്നപ്പോൾ മനസ്സ് എന്തിനോ വേണ്ടി തുടിച്ചുകൊണ്ടിരുന്നു. മിക്കവരും എത്തിയിരുന്നു. എല്ലാവരും വന്നത് ഫാമിലിയുമൊത്താവണം. ഒരു നീണ്ട ജാഥക്കുള്ള ആളുണ്ട്. എല്ലാവരും പരസ്പരം വിശേഷങ്ങൾ പങ്കുവെയ്ക്കുകയാവണം.\nആരോടും ഒന്നും മിണ്ടിയില്ല. അവരുടെ ചോദ്യങ്ങൾക്ക് എന്തൊക്കെയോ പറഞ്ഞൊഴിഞ്ഞു. കണ്ണുകൾ ചുറ്റും പരതിക്കൊണ്ടിരുന്നു…എനിക്ക് കാണേണ്ടത് ആ നീലമിഴികളെ മാത്രമാണെന്ന് വിശേഷങ്ങൾ ചോദിക്കുന്നവരോട് പൊട്ടിത്തെറിക്കും പോലെ പറയണമെന്ന് പലവട്ടം തോന്നി. അവരുടെ വിശേഷം ചോദിക്കലുകൾ ശല്യമായി മാത്രം അനുഭവപ്പെട്ടു. ചുറ്റും പരതി നോക്കിയിട്ടും ആ നീലമിഴികളുടെ അവകാശിയെ മാത്രം കണ്ടില്ല. ആ നീലമിഴികളെ ഏത് ഇരുട്ടിലും ഞാൻ മനസ്സിലാക്കുമായിയുന്നു.\nവന്നിട്ടില്ല….ഇനിയിപ്പോൾ വരില്ലേ???? അങ്ങനെയൊരു സാധ്യതയെപ്പറ്റി എത്രനേരം ചിന്തിച്ചില്ലല്ലോ….എനിക്കാരെയും കാണണ്ട എന്ന് ചിന്തിച്ചുകാണുമോ ആ പഴയ ക്ഷിപ്രകോപക്കാരി????\nഎന്നാലും ആദ്യം മുന്നിൽക്കണ്ട ഒരാളോട് വെറുതെ അന്വേഷിച്ചു. എല്ലാരും വന്നോ????\nഏറെക്കുറെ എല്ലാരും. കുറച്ചുപേർ വന്നോണ്ടിരിക്കുവാണ്. എന്തായാലും നമുക്ക് തുടങ്ങാം….എല്ലാർക്കും തിരിച്ചു പോകേണ്ടതല്ലേ….ഒരു ചെറിയ മീറ്റിങ് കഴിഞ്ഞാവാം വിശേഷങ്ങൾ….\nഎന്ത് വിശേഷം???? എനിക്കൊരു നിസ്സംഗത ആണ് തോന്നിയത്. പലരേയും അല്ല ഏറെക്കുറെ എല്ലാരേയും എനിക്ക് പരിചയമില്ല. പണ്ട് കണ്ട ഓർമ പോലുമില്ല. അവളുടെ വിവാഹത്തിന് ആരൊക്കെ ഉണ്ടായിരുന്നു എന്നൊന്നും ഞാൻ കണ്ടില്ല. കാരണം കണ്ണുകൾ നിറഞ്ഞൊഴുകിയിരുന്നു. പിന്നെ വർഷങ്ങൾ എത്ര കഴിഞ്ഞിരിക്കുന്നു!!!! ആർക്കും ആരെയും അറിയില്ല. അങ്ങനെ തന്നെ പോട്ടെ. എന്നാലും വന്നോണ്ടിരിക്കുന്നവരുടെ കൂട്ടത്തിൽ അവളും ഉണ്ടാവുമെന്ന് എനിക്ക് ഉറപ്പായിരുന്നു.\nഎനിക്കാരെയും കാണണ്ട. ആ നീലമിഴികളെ എന്നിൽ നിന്നും മറ്റൊരുവൻ തട്ടിയെടുത്തിന് ശേഷം ഇന്നേവരെ പഴയ കൂട്ടുകാരിൽ ആരെയും കണ്ടിട്ടില്ല. നാട്ടിൽ വന്നിട്ടില്ല. പുറത്തുപോയി ഫാം തുടങ്ങിയത് തന്നെ ഇവറ്റകളെ ഒഴിവാക്കാനായിരുന്നു. അതുകൊണ്ടാവണം ഇപ്പോൾ ആരെയും അറിയാത്തത്. എന്നാൽ പലർക്കും എന്നെയേറിയാം….വെളിച്ചപ്പാടിനെ എല്ലാരും അറിയും വെളിച്ചപ്പാട് ആരെയും അറിയില്ല. പക്ഷേ വെളിച്ചപ്പാടിനെ അറിയുന്ന ആർക്കും അറിയില്ല വെളിച്ചപ്പാട് പൂജിച്ചതും കാണാൻ കൊതിയോടെ കാത്തുനിൽക്കുന്നതും നീലമിഴികളുള്ള ആ ദേവിയെ മാത്രമാണെന്ന്. ആ ദേവിയെ മാത്രമേ ഞാൻ പ്രതിഷ്ഠിച്ചിട്ടുള്ളൂ എന്ന്.\nമീറ്റിങ് തുടങ്ങുകയാണ് എന്നറിയിപ്പ് വന്നു. ഏവരും അകത്തേക്ക് കയറി. റോഡിലേക്ക് മാത്രം നോട്ടം പായിച്ചുകൊണ്ടു തീരെ താല്പര്യമില്ലാതെ ഞാനും അകത്തേക്ക് കടന്നിരുന്നു. അവളോട് പറയാൻ ഉള്ളവ മനസ്സിൽ കുന്നുകൂട്ടി. എങ്ങനെ തുടങ്ങണം എന്നറിയില്ല. എങ്കിലും ഇന്ന് ഞാനെന്റെ മനസ്സ് തുറക്കും. അവൾ ചിരിച്ചോട്ടെ….പരിഹസിച്ചോട്ടെ….അല്ലെങ്കിൽ പറയാതെ പോയ ആ എന്റെയാ ദുഃഖത്തേക്കുറിച്ചോർത്തു അവളും കണ്ണീർ പൊഴിച്ചോട്ടെ….എന്നാലും ഇന്നത് പറയും. അതെനിക്കൊരു വശിയാണ്. പരാജയപ്പെട്ടവനും ഉണ്ടാവില്ലേ ചിലപ്പോഴൊക്കെ ഒരു വാശി…!!!\nമൗനപ്രാർത്ഥനക്കൊപ്പം മീറ്റിങ് തുടങ്ങി. ഇടക്കിടക്ക് ആളുകൾ എത്തിക്കൊണ്ടിരുന്നു. സ്വാഗതം നീണ്ടുപോവുകയാണ്. പരിപാടി സംഘടിപ്പിച്ച ഇപ്പോഴത്തെ പ്രധാനാദ്ധ്യാപകൻ വെച്ചു കീറുന്നു. ഞാനതൊന്നും കേട്ടില്ല….. ..കണ്ടില്ല….കൈയടിച്ചില്ല…..ഞാൻ കാത്തിരുന്നത് ഇതുവരെ വന്നിട്ടില്ല.\nപെട്ടന്നാണ് എല്ലാവരും ഒന്നെഴുനേറ്റത്. കാര്യമറിയാതെ ഞാനും എഴുനേറ്റു. ഈശ്വരപ്രാർത്ഥന കഴിഞ്ഞല്ലോ….പിന്നെ ഇതെന്താണാവോ????\nപ്രിയ സുഹൃത്തുക്കളെ…. നമ്മളിന്ന് ഒന്നിച്ചുകൂടുമ്പോൾ നമുക്കേറ്റവും പ്രിയപ്പെട്ട ഒരാളെ നാം വിസ്മരിച്ചുകൂടാ….അനുപമ സുരേഷ്….. പ്രധാനാദ്യപകന്റെ വാക്കുകൾ എന്റെ ചെവിയിൽ മുഴങ്ങി.\nഎന്റെ തലച്ചോർ പെട്ടന്നുണർന്നു….അതേ അവൾ വന്നിരിക്കുന്നു….എഴുനേറ്റു നിന്നെല്ലാവരും ബഹുമാനിക്കുന്നു.അത്രക്ക് ബഹുമാനം നേടാൻ അവളാരാണിപ്പോൾ???? ആരായാലും എനിക്കൊരു ചുക്കുമില്ല. എനിക്കവളെയാണ് കാണേണ്ടത്. അവളോടൊപ്പമാണ് നടക്കേണ്ടത്. അവളോടാണ് പറയേണ്ടത്…..\nഞാൻ വന്നിട്ട് ആദ്യമായി പ്രസംഗികന്റെ മുഖത്തേക്ക് നോക്കി. ആ വാക്കുകൾ എനിക്ക് കേൾക്കണം. എത്രയും പെട്ടെന്ന്…. എന്റെ മനസ്സ് കാത്തിരുന്നവൾ ഇതാ എത്തിക്കഴിഞ്ഞു എന്ന വാക്കിനായി ഞാൻ ചെവിയോർത്തു.\nഅനുപമ സുരേഷ്….ആരും മറന്നിട്ടില്ല എന്നെനിക്ക് അറിയാം. ഞാൻ കണ്ടിട്ടില്ല എങ്കിലും പറയട്ടെ…അകാലത്തിൽ വിട പറഞ്ഞ ആ സുഹൃത്തിന്റെ ഓർമ്മക്കായി നമുക്കൊരു നിമിഷം കണ്ണടച്ചു പ്രാർത്ഥിക്കാം…… ആ വാക്കുകൾ തറച്ചത് എന്റെ നെഞ്ചിലായിരുന്നോ അല്ല. അതിന്റെയും അപ്പുറത്തായിരുന്നു.\nഎന്റെ പെണ്ണ്…ഞാൻ കാണാൻ കൊതിച്ചവൾ…. എനിക്കായി മാത്രം വേലിപ്പടർപ്പിനരുകിൽ കാത്തു നിന്നവൾ…എന്നോട് മാത്രം ഇണങ്ങിയവൾ…. പിണങ്ങിയവൾ…..\nഅവളിന്നില്ലന്ന്…..കേട്ടത് വിശ്വസിക്കാനാവാതെ ഞാൻ ഒരു നിമിഷം ആ പ്രസംഗികന്റെ മുഖത്തേക്ക് നോക്കി. ആ മുഖഭാവം ആ പറഞ്ഞതിലെ സത്യം ഉറപ്പിച്ചതും പതറുന്ന കാലുകളോടെ ഞാൻ പുറത്തേക്കിറങ്ങി. ചുറ്റുമുള്ളത് ഒന്നും കാണാനാവുന്നില്ല. കണ്ണുകളിൽ ഇരുട്ടാണോ അതോ തുളുമ്പുന്ന അശ്രുക്കൾ കാഴ്ചയെ മറച്ചതോ????\nജോ….പിന്നിൽ നിന്നൊരു വിളി.\nതിരിഞ്ഞുനോക്കി…. ആരന്നറിയില്ല… നടന്നുവരുന്ന ഒരാൾ…\nകാഴ്ചയെ മറച്ച കണ്ണീർത്തുള്ളികളെ പുറം കയ്യാൽ തുടച്ചപ്പോഴെക്കും ആയാളും അടുത്തെത്തിയിരുന്നു.\nഎനിക്ക് തോന്നി. എന്നെ അറിയില്ല അല്ലെ….താൻ കാത്തിരുന്ന ആളിന്റെ ജീവിതം തകർത്തവനാ….\nഞാനയാളെ അമ്പരപ്പോടെ നോക്കി.\nനോക്കിയിരുന്നത് അനുവിനെയല്ലേ….എനിക്കറിയാം….കെട്ടിയ എന്നെക്കാളും അവൾക്ക് തന്നെ അറിയാമായിരുന്നു…..തന്റെ ചിന്തകളും ഹൃദയത്തിന്റെ മിടിപ്പ് പോലും….അന്നാ കല്യാണ പന്തലിലേക്ക് തന്നെ വിളിച്ചത് അവളെയും കൂടെ കൂട്ടാമോ എന്നറിയാനായിരുന്നു. അവൾക്കുറപ്പായൊരുന്നു താൻ വരുമെന്ന്…. അവളെ വിളിക്കുമെന്ന്…. പക്ഷേ…. താൻ….താൻ ചെന്നില്ല…..\nഅയാൾ ഒന്ന് നിർത്തി….\nആദ്യരാത്രിയിൽ പറയാതെ പോയ പ്രണയത്തെക്കുറിച്ചു പറഞ്ഞു പൊട്ടിക്കരഞ്ഞ ഒരു പെണ്ണിനെ താൻ കണ്ടിട്ടുണ്ടോ???? എന്നാൽ ഞാൻ കണ്ടു. എന്റെ ഭാര്യയെ….. എന്റെ അനുവിനെ….അല്ല തന്റെ അനുവിനെ….. നഷ്ടപ്പെട്ടവളുടെയല്ല അത് മനപ്പൂർവ്വം നഷ്ടപ്പെടുത്തിയവളുടെ ദുഃഖം….അത് ഞാൻ കണ്ടറിഞ്ഞു…കണ്ണീർ വീണു നനഞ്ഞ ആ ബെഡ്ഷീറ്റിനെ സാക്ഷിയാക്കി…\nഅവൾക്ക് പറയാൻ കഴിഞ്ഞില്ല….തനിക്കും….പക്ഷേ അവൾ അറിഞ്ഞിരുന്നു ഈ മനസ്…. തന്നെ മറക്കാൻ മാത്രം പറയരുത് എന്നായിരുന്നു അവൾ എന്നോട് ആകെ പറഞ്ഞ അപേക്ഷ…അത് ദൈവത്തിന് പോലും തോന്നിയിരിക്കാം….\nഅതുകൊണ്ടാവാം മറ്റൊരു പുരുഷൻ തൊടും മുന്നേ അവളൊരു വിഷാദ രോഗിയായത്. പിറ്റേന്ന് മുതൽ മറ്റൊരാളോടും അവൾ മിണ്ടിയിട്ടില്ല….ചലിച്ചിട്ടില്ല…. അവളെയും കൊണ്ടു തന്റെ അടുത്തെത്താൻ പലവട്ടം ഞാനൊരുങ്ങി. കഴിഞ്ഞില്ല…. മനസ്സ് വിലക്കി….ഇത്രയും സ്നേഹമുള്ള ഒരു പെണ്ണിനെ നഷ്ടപ്പെടും എന്ന ചിന്ത….വ്യാമോഹം ആയിരുന്നു…. കുറേക്കാലം കഴിയുമ്പോൾ അവളുടെ രോഗം മാറുമെന്നുള്ള എന്റെ ചിന്ത….നടന്നില്ല….നീണ്ട മൂന്ന് വർഷം….ആ കിടപ്പിൽ തന്നെയവൾ പോയി….യാത്ര പോലും ചോദിക്കാതെ…. താനിന്നു വരുമെന്നെനിക്ക് ഉറപ്പായിരുന്നു… അതാ വന്നത്. ഇത് താൻ അറിയണമെന്ന് എനിക്ക് തോന്നി. കൂട്ടുകാരുമായി ബന്ധവുമില്ലാത്ത താൻ അറിഞ്ഞിരിക്കില്ലന്ന് എനിക്ക് ഉറപ്പായിരുന്നു. താൻ പെണ്ണ് കെട്ടിയെന്നെനിക്കറിയാം….പക്ഷേ ഞാൻ പിന്നൊരാളെ നോക്കിയില്ല….കാരണം എന്റെ പെണ്ണ് …..അവളൊരു പെണ്ണായിരുന്നു……\nഞാനൊന്നും പറഞ്ഞില്ല….ഒഴുകിയിറങ്ങിയ കണ്ണീർ പോലും തുടക്കാൻ മനസ്സില്ലാതെ തിരിഞ്ഞു നടക്കുമ്പോൾ പിന്നിൽ അയാളുടെ സ്വരം വീണ്ടുമുയർന്നു…\nഒന്ന് ചോദിക്കാമായിരുന്നില്ലേ അവളോട്???? അല്ലെങ്കിൽ വിളിക്കമായിരുന്നില്ലേ അവളെ???? എന്തിന് വേണ്ടെന്നു വെച്ചു????\nമറുപടി പറഞ്ഞില്ല….ചോദിച്ചത് മനസ്സാണെന്നു തോന്നി….കാഴ്ചയെ മറച്ചുകൊണ്ടു കണ്ണുകൾ നിറഞ്ഞു തുളുമ്പി. കണ്ണീർ ഒലിച്ചിറങ്ങി. പൊട്ടിക്കരയാതിരിക്കാൻ ഞാൻ ചുണ്ടുകൾ കടിച്ചു പിടിച്ചു. എന്നിട്ടും വിങ്ങിപ്പൊയി…. മുറ്റത്തേക്കിറങ്ങിയപ്പോഴേക്കും മനസ്സിലെ ദുഃഖം കടംകൊണ്ടപോലെ കാർമേഘം ആർത്തലച്ചു. അതിലൊരു മഴത്തുള്ളി എന്റെ കണ്ണിൽ വന്നു പതിച്ചു എന്റെ കണ്ണീർ അതിലേക്ക് അലിയിച്ചു…. എനിക്ക് തോന്നി അത് അവളാണെന്നു….\nആ മഴത്തുള്ളിക്കിലുക്കം അവളുടെ ചിരിയാണെന്ന്…. ആ മഴ അവളെന്റെ കണ്ണുകൾ ഒപ്പിയെടുക്കാനായി പെയ്തതാണെന്നു……!!!!\nനിങ്ങളുടെ വിലയേറിയ അഭിപ്രായങ്ങൾ പ്രതീക്ഷിച്ചുകൊണ്ടും പറയാതെ പോയതുകൊണ്ടുംമാത്രം സഭലമാകാതെ പോയ ഒരായിരം പ്രണയങ്ങൾക്ക് മുന്നിൽ ഈ എളിയ പരീക്ഷണം സമർപ്പിച്ചുകൊണ്ടും ഹൃദയപൂർവ്വം നിങ്ങളുടെ ജോ…..\nUpdated: September 25, 2017 — 2:27 am


ഇ. ശ്രീധരന് ബി.ജെ.പിയില്; തെരഞ്ഞെടുപ്പില് മത്സരിച്ചേക്കും\n2021-02-18 12:54:08 pm IST\nകോഴിക്കോട്: മെട്രോമാന് ഇ. ശ്രീധരന് ബി.ജെ.പിയില് ചേരുമെന്ന് സംസ്ഥാന അധ്യക്ഷന് കെ. സുരേന്ദ്രന്. ഫെബ്രുവരി 20-ന് ആരംഭിക്കുന്ന സുരേന്ദ്രന്റെ കേരള യാത്രയ്ക്കിടെ അദ്ദേഹം ഔപചാരികമായി പാര്‍ട്ടിയില് ചേരും.\nഇ. ശ്രീധരന് തെരഞ്ഞെടുപ്പില് മത്സരിക്കാനും സാധ്യതയുണ്ട്. വരും ദിവസങ്ങളില് പ്രശസ്തരായ നിരവധി ആളുകള് ബി.ജെ.പിയില് ചേരുകയും തെരഞ്ഞെടുപ്പില് മത്സരിക്കുകയും ചെയ്യുമെന്നും സുരേന്ദ്രന് പറഞ്ഞു.\nശ്രീധരനെ രണ്ട് മുന്നണികള്‍ക്കും കണ്ണിലെ കരടായത് എന്തുകൊണ്ടാണെന്ന് അറിയാമല്ലോയെന്ന് സുരേന്ദ്രന് ചോദിച്ചു. കേരളത്തിലെ രണ്ട് മുന്നണികളും അദ്ദേഹത്തെ പല സന്ദര്‍ഭങ്ങളിലായി എതിര്‍ത്തിട്ടുണ്ട്.\nവികസന പ്രവര്‍ത്തനങ്ങളുടെ മറവില് കമ്മീഷന് അടിക്കുന്ന കേരളത്തിന്റെ രീതിയെ ശ്രീധരന് എതിര്‍ത്തതോടെ ഉമ്മന് ചാണ്ടി അദ്ദേഹത്തെ എതിര്‍ത്തു. പിണറായി വിജയന്റെ സമീപനവും സമാനമായിരുന്നുവെന്നും സുരേന്ദ്രന് പറഞ്ഞു.\nഅതേസമയം, സ്ഥാനമാനങ്ങളെക്കുറിച്ചൊന്നും ചര്‍ച്ച നടത്തിയിട്ടില്ലെന്നും അതെല്ലാം ബി.ജെ.പി തീരുമാനിക്കുമെന്നും ശ്രീധരന് പറഞ്ഞു. നാടിനു വേണ്ടി എന്തെങ്കിലുമൊക്കെ ചെയ്യാന് വേണ്ടിയാണ് താന് ബി.ജെ.പിയില് ചേര്‍ന്നതെന്നും ശ്രീധരന് പറഞ്ഞു.\nE Sreedharan BJP Election


UAPA കേസിൽ അറസ്റ്റിലായ അലൻ ഷുഹൈബിനെ കോളജിൽ നിന്ന് പുറത്താക്കി; നടപടി കണ്ണൂർ യൂണിവേഴ്സിറ്റിയുടേത് | uapa case alan shuahaib roll out from kannur university – News18 Malayalam\nUAPA കേസിൽ അറസ്റ്റിലായ അലൻ ഷുഹൈബിനെ കോളജിൽ നിന്ന് പുറത്താക്കി; നടപടി കണ്ണൂർ യൂണിവേഴ്സിറ്റിയുടേത്\nഅലന്റെ മാതാവ് സബിതാ ശേഖറിന് കണ്ണൂർ യൂണിവേഴ്സിറ്റി നിയമ വിഭാഗം തലവൻ സർക്കുലർ അയച്ചു.\nകോഴിക്കോട്: യുഎപിഎ കേസിൽ റിമാൻഡിൽ കഴിയുന്ന LLBവിദ്യാർഥിയായ അലൻ ഷുഹൈബിനെ സർവകലാശാല ചട്ടപ്രകാരം റോളിൽ നിന്ന് പുറത്താക്കി. ഇത് സംബന്ധിച്ച് അലന്റെ മാതാവ് സബിതാ ശേഖറിന് കണ്ണൂർ യൂണിവേഴ്സിറ്റി നിയമ വിഭാഗം തലവൻ സർക്കുലർ അയച്ചു.\nമാവോയിസ്റ്റ് ബന്ധം ആരോപിച്ച് അറസ്റ്റിലായ അലൻ മൂന്ന് മാസമായി ജുഡീഷ്യൽ കസ്റ്റഡിയിൽ കഴിയുകയാണ്. എൻഐഎ അന്വേഷണം തുടരുന്നതിനിടെയാണ് യൂണിവേഴ്സിറ്റിയുടെ നടപടി. എൽ എൽ ബി സ്കൂൾ സ്റ്റഡീസിലെ തലശ്ശേരി ക്യാമ്പസിലെ വിദ്യാർഥിയാണ് അലൻ ഷുഹൈബ്.\nമാവോയിസ്റ്റ് ബന്ധം ആരോപിച്ച് 2019 നവംബർ ഒന്നിനാണ് അലനെയും താഹയെയും പൊലീീസ് അറസ്റ്റ് ചെയ്തത്. യുഎപിഎ ചുമത്തിയതിന് പിന്നാലെയാണ് കേസ് എൻഐഎയ്ക്ക് കൈമാറുന്നത്. ഇരുവർക്കും നിരോധിത സംഘടനയായ സി പി ഐ മാവോയിസ്റ്റുമായി ബന്ധമുണ്ടെന്നാണ് പൊലീസ് വാദം. ഇരുവരും മാവോയിസ്റ്റ് ബന്ധമുള്ളവരാാണെന്ന് മുഖ്യയമന്ത്രിയും വ്യക്തമാക്കിയിരുന്നു.\nFirst published: January 31, 2020, 22:38 IST\nalan and thahaAlan Thaha arrestKannur universityUAPA Arrest


ട്രാക്കില് അറ്റകുറ്റപ്പണി; തിങ്കളാഴ്ച മുതല് ട്രെയിന് സമയത്തില് മാറ്റം - Samakalika Malayalam\nട്രാക്കില് അറ്റകുറ്റപ്പണി; തിങ്കളാഴ്ച മുതല് ട്രെയിന് സമയത്തില് മാറ്റം\nLast Updated: 22nd November 2019 05:36 AM | A+A A- |\nതിരുവനന്തപുരം: ഇരിങ്ങാലക്കുട മുതല് ചാലക്കുടി വരെ ട്രാക്കില് അറ്റകുറ്റപ്പണി നടക്കുന്നതിനെ തുടര്‍ന്ന് ട്രെയിന് ഗതാഗതത്തില് നിയന്ത്രണം. തിങ്കളാഴ്ച മുതലാണ് നിയന്ത്രണം വരിക. തിങ്കളാഴ്ചയും, 28 മുതല് ഡിസംബര് ഒന്നുവരെയാണ് നിയന്ത്രണം.\nഗുരുവായൂരില് നിന്നുള്ള ചെന്നൈ എഗ്മൂര് ഒരു മണിക്കൂര് വൈകിയാവും പുറപ്പെടുക. കണ്ണൂര്-എറണാകുളം ഇന്റര്‍സിറ്റി തൃശൂരില് യാത്ര അവസാനിപ്പിക്കും. തിരുവനന്തപുരത്തേക്കുള്ള മംഗലാപുരം എക്‌സ്പ്രസ് ഒരുമണിക്കൂറും, അമൃത അര മണിക്കൂറും, വേരാവല് എക്‌സ്പ്രസ് 1.50 മണിക്കൂറും വൈകും.\nകൊച്ചുവേളിയിലേക്കുള്ള രാജ്യറാണി 15 മിനിറ്റ് വൈകും. ശ്രീഗംഗാനഗര് 1.50 മണിക്കൂറും, ഹൈദരാബാദ് സ്‌പെഷ്യല് ഒന്നേകാല് മണിക്കൂറും വൈകിയാവും യാത്ര തുടങ്ങുക. എറണാകുളത്തേക്കുള്ള പാട്‌ന എക്‌സ്പ്രസ് ഒന്നേകാല് മണിക്കൂറും, നാഗര്‍കോവിലിലേക്കുള്ള ഗാന്ധിധാം 1.50 മണിക്കൂറും വൈകും.


തൗൻസ (ഗ്രാമം) - വിക്കിപീഡിയ\n(Taunsa എന്ന താളിൽ നിന്നും തിരിച്ചുവിട്ടതു പ്രകാരം)\nSex ratio 468/449♂/♀\nപഞ്ചാബ് സംസ്ഥാനത്തെ ലുധിയാന ജില്ലയിലെ ഖന്ന താലൂക്കിലെ ഒരു വില്ലേജാണ് തൗൻസ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് തൗൻസ സ്ഥിതിചെയ്യുന്നത്. തൗൻസ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.\n2011 ലെ ഇന്ത്യൻ കാനേഷുമാരി വിവരമനുസരിച്ച് തൗൻസയിൽ 147 വീടുകൾ ഉണ്ട്. ആകെ ജനസംഖ്യ 917 ആണ്. ഇതിൽ 468 പുരുഷന്മാരും 449 സ്ത്രീകളും ഉൾപ്പെടുന്നു. Taunsa ലെ സാക്ഷരതാ നിരക്ക് 65.98 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. തൗൻസയിലെ6വയസ്സിനു താഴെയുള്ള കുട്ടികളുടെ എണ്ണം 100 ആണ്. ഇത് തൗൻസയിലെ ആകെ ജനസംഖ്യയുടെ 10.91 ശതമാനമാണ്. \n2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 271 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 255 പുരുഷന്മാരും 16 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 97.05 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 43.17 ശതമാനം പേർ അവരുടെ ഇപ്പോഴത്തെ ജോലി അടുത്ത6മാസത്തേക്കുള്ള താത്കാലിക വരുമാനമായി കാണുന്നു.\nതൗൻസയിലെ 445 പേരും പട്ടികജാതി വിഭാഗത്തിൽ പെടുന്നു. പട്ടികവർഗ്ഗവിഭാഗത്തിലുള്ളവർ ആരുമില്ല.\nആകെ വീടുകൾ 147 - -\nജനസംഖ്യ 917 468 449\nകുട്ടികൾ (0-6) 100 52 48\nപട്ടികജാതി 445 238 207\nസാക്ഷരത 65.98 % 55.04 % 44.96 %\nആകെ ജോലിക്കാർ 271 255 16\nജീവിതവരുമാനമുള്ള ജോലിക്കാർ 263 249 14\nതാത്കാലിക തൊഴിലെടുക്കുന്നവർ 117 108 9\nലുധിയാന ജില്ലയിലെ വില്ലേജുകൾ[തിരുത്തുക]\n↑ "Taunsa Population - Ludhiana, Punjab". Census 2011. ശേഖരിച്ചത് 2018-01-22.\n"https://ml.wikipedia.org/w/index.php?title=തൗൻസ_(ഗ്രാമം)&oldid=3214500" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 09:17, 17 സെപ്റ്റംബർ 2019.


A 'BOTTLED MESSAGE' | ഹൃദയം നിറഞ്ഞു കവിഞ്ഞ പ്രണയം വിരഹമുണര്‍ത്തിയപ്പോള്, മനസ്സിലുള്ളത് എഴുതി കുപ്പിയിലാക്കി സമുദ്രത്തില് ഒഴുക്കി...ഒടുവില് ആ പ്രണയം നോവായി മാറി... - Malayalivartha.com Widgets Magazine\nഹൃദയം നിറഞ്ഞു കവിഞ്ഞ പ്രണയം വിരഹമുണര്‍ത്തിയപ്പോള്, മനസ്സിലുള്ളത് എഴുതി കുപ്പിയിലാക്കി സമുദ്രത്തില് ഒഴുക്കി...ഒടുവില് ആ പ്രണയം നോവായി മാറി...\n11 OCTOBER 2018 03:20 PM IST\nകൗതുകവും പ്രണയവുമുള്ളിലൊളിപ്പിച്ച് ഒരു കുപ്പി മഹാസമുദ്രത്തിലൂടെ ഒഴുകി നടന്നു.\nഒടുവില് കോടാനുകോടി വസ്തുക്കള് ഒഴുകി നടക്കുന്ന കടലില് ഓളങ്ങള്‍ക്കൊപ്പം തത്തിക്കളിച്ച ആ കുപ്പിയിലെ പ്രണയസന്ദേശം ഓസ്‌ട്രേലിയയില് വച്ച് പുറംലോകത്തെത്തി.\nവിരഹവും പ്രണയവും നിരാശയും നിറഞ്ഞ ആ കുപ്പിക്കഥ ഇപ്പോള് സമൂഹ മാധ്യമങ്ങളില് വൈറലാണ്.\nകെയ്റ്റ് ചാലഞ്ചറിനും പങ്കാളി ഡാനിയല് മക്‌നലിക്കും ഇക്കഴിഞ്ഞ ഓഗസ്റ്റിലാണ് ഓസ്‌ട്രേലിയയിലെ ക്വീന്‍സ്‌ലന്‍ഡ് തീരത്തുനിന്നും കക്കകള് പറ്റിപ്പിടിച്ച, ഭദ്രമായി അടച്ച ഒരു കുപ്പി കിട്ടിയത്.\nകുപ്പിയില് ചൈനീസ് ഭാഷയില് എഴുതിയ ഒരു കുറിപ്പായിരുന്നു. അതില് എന്താണ് എഴുതിയതെന്ന് അറിയണമെന്ന് രണ്ടാള്‍ക്കും നിര്‍ബന്ധമായി.\nഡാനിയല് ഒരു പ്രാദേശിക ടൂര് കമ്പനി ഉടമയാണ്. തന്റെ കമ്പനിയുടെ ഫെയ്‌സ്ബുക് പേജില് കുറിപ്പ് പോസ്റ്റ് ചെയ്ത് ഇത് തര്‍ജമ ചെയ്തു കൊടുക്കാന് സഹായം തേടി. ഒട്ടേറെപ്പേര് തര്‍ജമയുമായി എത്തി.\nആ കുറിപ്പില് ഇങ്ങനെ പറയുന്നു. ഞാനൊരു നാവികനാണ്. ഇപ്പോള് ഇന്ത്യന് മഹാസമുദ്രത്തിലൂടെ യാത്രയിലാണ്. വിവാഹമുറപ്പിച്ച ശേഷമുള്ള യാത്രയാണ്. എനിക്ക് അവളെ വല്ലാതെ മിസ് ചെയ്യുന്നു. വിരഹഭാരം താങ്ങാനാകുന്നില്ല. വിവാഹമുറപ്പിച്ച ഉടനെ പിരിയേണ്ടി വന്നത് എന്റെ ഹൃദയത്തെ നുറുക്കുന്നു. എന്റെ മനസ്സിലുള്ളത് ഇങ്ങനെ കുപ്പിയിലാക്കി ഒഴുക്കാനേ ഇപ്പോള് തോന്നുന്നുള്ളൂ. എത്രയും പെട്ടന്നു വീട്ടിലെത്തി നിന്നെക്കാണണം. നിന്നോടൊത്തു ജീവിക്കണം. എനിക്കറിയാം ഈ കുപ്പി ആരും കാണാനും വായിക്കാനും പോകുന്നില്ല, എങ്കിലും എനിക്കൊരു ആശ്വാസത്തിനായി ഇതു കടലില് കിടക്കട്ടേ.. ഐ ലവ് യു പറഞ്ഞ് കുറിപ്പ് അവസാനിക്കുന്നു.\nകുറിപ്പിന്റെ ഉള്ളടക്കം അറിഞ്ഞു കഴിഞ്ഞപ്പോള് കെയ്റ്റിന് ആവേശമായി. എഴുതിയയാളെ കണ്ടു പിടിക്കാന് തന്നെ ഉറച്ചു. ആ കെട്ടാന് പോകുന്ന പെണ്‍കുട്ടി എത്ര ഭാഗ്യവതിയാണെന്ന് അവള് അറിയുക തന്നെ വേണമെന്ന് കെയ്റ്റ് തീരുമാനിച്ചു. അപ്പോഴേക്കും കുറിപ്പ് ചൈനീസ് സമൂഹ മാധ്യമങ്ങളില് വന് പ്രചാരം നേടിക്കഴിഞ്ഞിരുന്നു. എന്നാല് കഥയുടെ അന്ത്യം കെയ്റ്റ് പ്രതീക്ഷിച്ചപോലെയായില്ല എന്നു മാത്രം.\nകുറിപ്പെഴുതിയ ആളിന്റെ സുഹൃത്ത് അണെന്ന് പരിചയപ്പെടുത്തിക്കൊണ്ട് ഒരാള് കെയ്റ്റിനെ ബന്ധപ്പെട്ടു. കത്തില് പറയുന്ന ആളും പെണ്‍കുട്ടിയും തമ്മിലുള്ള ബന്ധം വിവാഹത്തിലെത്തിയില്ലെന്ന കാര്യം അയാള് അവരെ അറിയിച്ചു. പെണ്‍കുട്ടി ഇപ്പോള് മറ്റൊരാളുടെ ഭാര്യയാണ്. രണ്ടുപേരില് ആരെയെങ്കിലും തിരിച്ചറിഞ്ഞാല് അതു കുടുംബങ്ങളെ ബാധിക്കുമെന്നതിനാലാണ് കുറിപ്പിനുടമ ആളെ വിട്ടത്. തന്റെ ആഗ്രഹം പോലെ ആയില്ലെങ്കിലും കഥ കേട്ടുകഴിഞ്ഞപ്പോള് കെയ്റ്റ് ചാലഞ്ചര്‍ക്ക് കുറിപ്പെഴുതിയ ആളോടുള്ള ബഹുമാനം കൂടുകയാണ് ചെയ്തത്.


മുളകുകളിലെ അപ്സരസിൽ വിറ്റാമിനുകളുടെ കവറ; പോളിഹൗസിൽ വിളയിക്കാം കാണാനഴകുള്ള കാപ്സികം - RashtraDeepika\nകേരളത്തിൽ കാപ്സികം കൃഷി വളരെ വിരളമായെ നടക്കുന്നുള്ളൂ. ഹിമാചൽപ്രദേശ്, കർണാടകം, തമിഴ്നാട്, മഹാരാഷ്ട്ര എന്നീ സംസ്ഥാന ങ്ങളിൽ വ്യാവസായികാടിസ്ഥാനത്തിൽ കൃഷിയുണ്ട്. എന്നു കരുതി കേരളത്തിൽ ഇതു വളരുകയേയില്ല എന്ന ധാരണ തെറ്റാണ്.\nകേരളത്തിലെ ചൂടേറിയ കാലാവസ്ഥ ഇതിന്‍റെ കൃഷിക്കു തടസമായിരിക്കാം. കനത്ത ചൂടിൽ വളർച്ച ചെറുതായി മുരടിക്കുന്ന സ്വഭാവമാണ് കാപ്സിക്കത്തിന്. എന്നാൽ കേരളത്തിലെ തണുത്ത പ്രദേശങ്ങ ൾ കാപ്സികം കൃഷിക്കനുയോജ്യമാണ്.\nമാറി മറിയുന്ന നമ്മുടെ കാലാവസ്ഥയിൽ സാങ്കേതിക വിദ്യയിൽ അധിഷ്ഠിതമായ കൃഷിയിലൂടെ കാപ്സികം വിളയിക്കാം. കേരളത്തിലെ പോളിഹൗസുകളിൽ ചെറിയ മിസ്റ്റ് അഥവാ ഫോഗറിന്‍റെ സഹായത്താൽ ഏതു കാലാ വസ്ഥയിലും കാപ്സികം കൃഷി ചെയ്യാം.\nപച്ച, മഞ്ഞ, ചുവപ്പ്, ചോക്കലേറ്റ്, പർപ്പിൾ എന്നീ വിവിധതരം കാപ്സികം ഇനങ്ങൾ പ്രതേക പരിചരണങ്ങളൊന്നു മില്ലാതെ വളർത്താം. കാപ്സികം കുടുംബത്തിൽപെട്ട മറ്റു നിരവധി മുളകുകളും ഇതേരീതിയിൽ കൃഷി ചെയ്യാ വുന്നതേയുള്ളൂ.\nഗുണനിലവാരമുള്ള വിത്തുകൾ തെരഞ്ഞെടുക്കുകയാണ് കൃഷിവിജയത്തിനുള്ള ആദ്യപടി. പ്രോട്രേയിൽ വിത്തുപാകി മുളപ്പിക്കുന്ന തൈകൾ ഇളക്കി നട്ടാണ് കാപ്സികം വളർത്തേ ണ്ടത്. 400 മീറ്റർ സ്ക്വയർ അതായത് 10 സെന്‍റ് പോളിഹൗസിൽ കൃഷി ചെയ്യാൻ 1000 വിത്തുവേണം. നല്ല സൂര്യപ്രകാശം കിട്ടുന്നിടത്തു വച്ചു വേണം വിത്തു മുളപ്പിക്കാൻ.\nപോട്ടിംഗ് മിശ്രിതം നിറച്ച ചെറിയ ചട്ടികളിലും വിത്തുപാകാം. 45 ദിവസം വളർച്ചയെ ത്തിയ തൈകളാണ് ഇളക്കി നടേണ്ട ത്. ഇളക്കിയെടുത്തയുടൻ രണ്ടുഗ്രാം പൊട്ടാസ്യം സൾഫേറ്റും രണ്ടുഗ്രാം അമോണിയം നൈട്രേറ്റും 10 ലിറ്റർ വെള്ളത്തിൽ ലയിപ്പിച്ചെടുത്ത ലായ നിയിൽ അരമണിക്കൂർ മുക്കിവയ്ക്കണം. മുളകിന്‍റെ പിൽകാല വളർച്ച ത്വരിതപ്പെടുത്താനാണിത്.\nപോളിഹൗസിലാണ് കൃഷി ചെയ്യാ ൻ ഉദ്ദേശിക്കുന്നതെങ്കിൽ ബെഡ് ഒരുക്കി, സ്യൂഡോമോണസ്, ട്രൈ ക്കോഡർമ, അസൊസ്പെറില്ലം, വാം, വേപ്പിൻ പിണ്ണാക്ക്, ചാണകപ്പൊടി എന്നിവ ചേർത്ത മിശ്രതം ബെഡ്ഡു കളിൽ തുല്യ അനുപാതത്തിൽ നിക്ഷേപിക്കണം.\nബെഡിനു മുകളിൽ തുള്ളിനന അഥവാ ഡ്രിപ്പ് ഇറിഗേഷൻ ചെയ്തശേഷം മൾച്ചിംഗ് ഷീറ്റു വിരിക്കണം. ഡ്രിപ്പ് വഴി വരുന്ന വെള്ള തുള്ളികളുടെ ഇടയിൽ മൾച്ചിംഗ് ഹോളുകളുണ്ടാക്കി തൈകൾ നാടാം. ചെടികൾ തമ്മിൽ 60 സെന്‍റീമീറ്റർ അകലം നൽകണം.\nപടന്നുകയറാ നായി ക്രീപ്പർ നെറ്റും, ചെടി മറിഞ്ഞു വീഴാതിരിക്കാൻ ടൊമാറ്റോ ക്ലിപ്പും ഇടണം. ചെടികൾ വളർന്നു വരുന്പോൾ ചെടിയുടെ അറ്റം നുള്ളിവിടുന്നത് കൂടുതൽ ശിഖരങ്ങളുണ്ടാക്കാനിട യാക്കും. കീടങ്ങളുടെ ശല്യമുണ്ടെ ങ്കിൽ, വിഷാംശമില്ലാത്ത സൊല്യൂ ഷൻ പ്രയോഗിക്കുക.


പനിക്കാലത്ത് ക്ഷീണമകറ്റാൻ അഞ്ച് രുചിക്കൂട്ടുകൾ | Comfort Foods during fever to feel better.\nമനോരമ ലേഖിക May 17, 2021 09:32 AM IST\nImage Credit : Avijit bouri / Shutterstock\nപനി, ജലദോഷം എന്നിവയൊക്കെ അലട്ടുമ്പോൾ ശരീരത്തിന് ഊർജം എല്ലാം നഷ്ടപ്പെട്ട അവസ്ഥയാവും. ഈ അവസ്ഥയിൽ എളുപ്പത്തിൽ ദഹിക്കുന്ന5ഹെൽത്തി ഫുഡ് രുചിക്കൂട്ടുകൾ പരിചയപ്പെടാം.\nസവാള, കാരറ്റ്, സെലറി എന്നിവ ചെറുതായി അരിഞ്ഞു വയ്ക്കുക.\nഫ്രൈയിങ് പാനിൽ ബട്ടർ ചൂടാക്കി പച്ചക്കറികൾ ചേർത്ത് വഴറ്റി എടുക്കുക.\nചിക്കൻ ആവശ്യത്തിന് വെള്ളം ഒഴിച്ച് വേവിച്ച് എടുക്കുക. വഴറ്റി എടുത്ത പച്ചക്കറികളും ചിക്കനിലേക്ക് ചേർക്കുക. കോൺഫ്ലോർ ഒരു സ്പൂൺ വെള്ളം ചേർത്ത് കലക്കി സൂപ്പിലേക്ക് ചേർക്കുക.\n10 മിനിറ്റ് ചെറിയ തീയിൽ വയ്ക്കുക. ആവശ്യത്തിന് ഉപ്പും കുരുമുളകും ചേർക്കാം. അരിഞ്ഞെടുത്ത പാഴ്സ്ലി വിതറി ചൂടോടെ വിളമ്പാം.\nതാമരവിത്ത് കറി; പോഷകസമ്പുഷ്ടം, അതീവ രുചികരം...\nഫ്രൈയിങ് പാനിൽ നെയ്യ് ചൂടാക്കി കടലമാവ് ചേർത്ത് വറുത്തെടുക്കുക.\nഇതിലേക്ക് പാൽ ചേർത്ത് നന്നായി യോജിപ്പിക്കുക.\nഇതിലേക്ക് കുരുമുളകുപൊടിയും മഞ്ഞൾപ്പൊടിയും ചേർത്ത് തിളയ്ക്കുന്നത് വരെ ഇളക്കി എടുക്കാം. ആവശ്യത്തിന് മധുരം ചേർത്ത് ചൂടോടെ കുടിക്കാം.\nപുഴുങ്ങിയ മുട്ട പകുതിയായി മുറിക്കുക.\nഉപ്പും കുരുമുളകും ഇതിന് മുകളിൽ വിതറുക.\nസവാള, തക്കാളി, കാപ്സിക്കം എന്നിവ ചേർത്ത് യോജിപ്പിച്ച് കഴിക്കാം.\nഎളുപ്പത്തിൽ ദഹിക്കുന്ന ഉപ്പുമാവി പച്ചക്കറികളും ചേർത്ത് തയാറാക്കിയാൽ കൂടുതൽ പോഷകങ്ങൾ ലഭിക്കും. പനിയുള്ളപ്പോൾ കഴിക്കാം, എളുപ്പത്തിൽ ദഹിക്കുന്ന വിഭവമാണ്.\nഫ്രൈയിങ് പാനിൽ നെയ്യ് ചൂടാക്കുക. കടുകും കറിവേപ്പിലയും കടലപ്പരിപ്പും ചേർത്ത് പൊട്ടിക്കുക.\nചെറുതായി അരിഞ്ഞ കാരറ്റും ഗ്രീൻപീസും ഇതിലേക്ക് ചേർത്ത് യോജിപ്പിക്കാം. റവയു ംചേർത്ത് നാല് മിനിറ്റ് വറുത്തെടുക്കാം. കരി‍ഞ്ഞു പോകരുത്. സ്വർണ്ണ നിറമാകുമ്പോൾ ഇതിലേക്ക് വെള്ളം ചേർത്ത് നന്നായി ഇളക്കി യോജിപ്പിക്കാം. ആവശ്യത്തിന് ഉപ്പും ചേർത്ത് അഞ്ചു മിനിറ്റ് വേവിക്കാം. കട്ടിയായി തുടങ്ങുമ്പോൾ തീ ഓഫ് ചെയ്യാം. തേങ്ങാ ചട്ണി അല്ലെങ്കിൽ മിന്റ് ചട്ണിക്ക് ഒപ്പം കഴിക്കാം.\nEnglish Summary : Comfort Foods during fever to feel better.


ദാനധർമവും വി.എസിന്റെ ധ്വനി സൗന്ദര്യവും | Malayalam News\nദാനധർമവും വി.എസിന്റെ ധ്വനി സൗന്ദര്യവും\n2019-10-21 19:00:00 ഹംസൻ\nദാനധർമ്മാദികൾ പലതുണ്ട്. ഓണപ്പഴമയുടെ കഥയിലെ മഹാബലി ദാനശൂരവീരനായിരുന്നു. എന്തു ഫലം? അകാലത്തിൽ പാതാളത്തിലേക്ക് പോകേണ്ടിവന്നു. 'അന്നദാനം മഹാപുണ്യം' എന്ന് ചില ദേവാലയങ്ങളുടെയും സന്നദ്ധ സംഘടനകളുടെയും വാതിൽക്കൽ എഴുതിവെച്ചിരിക്കുന്നതു കാണാം. ഇവയുടെയൊക്കെ സ്ഥാനമാനങ്ങൾ വഹിക്കുന്ന ഒരാൾപോലും ചില്ലിക്കാശ് സംഭാവന ചെയ്യുകയോ, അറിഞ്ഞുകൊണ്ട് പത്തുപേർക്ക് ആഹാരം കൊടുക്കുകയോ ചെയ്യാറില്ല. മറ്റുള്ളവർ ചെയ്തുകൊള്ളണം. നമ്മൾ ആഹ്വാനിക്കും. പക്ഷേ, അതിൽ നിന്നെല്ലാം വിഭിന്നമാണ് മാർക്കുദാനം. വൈസ് ചാൻസലറോ, സിണ്ടിക്കേറ്റോ, നിവൃത്തിയില്ലാതെ വന്നാൽ അതുക്കും മേലെ വിളങ്ങുന്ന മന്ത്രിപുംഗവനോ മാർക്ക് കൂടുതൽ നൽകും. ഇതിന് പതിവായി സർവകലാശാലകളിൽ നടക്കാറുള്ള മാർക്കു തിരുത്തൽ മാമാങ്കവുമായി പുലബന്ധം പോലുമില്ല. കോട്ടയത്ത് നിർഭാഗ്യവാനായ ഗാന്ധിജിയുടെ പേരിൽ കെ. കരുണാകരന്റെ കാലത്ത് സ്ഥാപിക്കപ്പെട്ട യൂനിവേഴ്‌സിറ്റിയിലും മാമാങ്കം കൊടിയേറി. അദാലത്ത് എന്നായിരുന്നു പേര്. പേരിൽ 'പോരില്ല' എന്നുവരികിലും, പിരിഞ്ഞ ശേഷമുള്ള അങ്കത്തിന് അറുതി വന്നില്ല. ചെന്നിത്തലക്കളരിയിലെ ആശാനും, മന്ത്രി ജലീൽ തങ്ങളും അടുത്തൂൺപറ്റി പിരിഞ്ഞ് സുഖമായി ഊണുകഴിച്ചുപോരുന്ന മുൻ ചാൻസലർ രാജൻഗുരുക്കളും തമ്മിലായി അങ്കം. ഇടയ്ക്കിടെ ക്ഷീണം തോന്നുമ്പോൾ വിശ്രമവും വെറ്റില പാക്ക് ചുണ്ണാമ്പു സേവയും. ചാനൽ കാമറകളെ കാണാതെ വരുമ്പോൾ വീണ്ടും ശബ്ദമുണ്ടാക്കി അങ്കം തന്നെ അങ്കം! ' ആര് ജയിക്കും പോരിൽ ' എന്ന് മൂന്നുകൂട്ടർക്കും താൽപര്യമില്ല. തൽക്കാലം പ്രകാശത്തിൽ നിൽക്കുക. നാട്ടുകാർ വിഡ്ഢികളാണെന്ന് ആർക്കാണറിയാത്തത്?\nഇതിനിടയിൽ ചെന്നിത്തല ഗുരുക്കളുടെ പ്രിയ പുത്രൻ രമിത്തിന്റെ സിവിൽ സർവീസ് പരീക്ഷാ മാർക്ക് എടുത്തു കാട്ടിയത് 'ഫൗളായി'. അങ്കത്തിൽ ഇത്തരം 'പൂഴിക്കടകൻ' അടി പ്രതീക്ഷിക്കുന്നില്ല. വെറും സൗഹൃദമത്സരമാണെന്നും, പഴയ മാമാങ്കം എന്ന ആചാരത്തെ പ്രദർശിപ്പിക്കുക മാത്രമാണു ചെയ്യുന്നതെന്നും ഓർക്കണം. സമാപനം കഴിഞ്ഞാൽ ഒന്നിച്ചിരുന്ന് തുടരെ ബിരിയാണി ശാപ്പിടേണ്ടവരാണ്. അതാണ് കീഴ്‌വഴക്കം.\nമോഡറേഷൻ എന്നാൽ മാർക്കുദാനമാണെന്നു ധരിച്ച ചെന്നിത്തലയ്ക്ക് ഇംഗ്ലീഷും മലയാളവും അറിയില്ലെന്നു തെളിഞ്ഞു. അല്ലെങ്കിലും, അദ്ദേഹം മാവേലിക്കരയിലെ ഒരു പഴയ ഹിന്ദി അധ്യാപകനായിരുന്നല്ലോ. അക്കാര്യം ഓർക്കുന്നുണ്ടോ ആവോ! കെ.ടി. ജലീൽ ഉന്നത വിദ്യാഭ്യാസത്തെ ഉന്നമിട്ടുള്ള മന്ത്രിയാണെങ്കിലും സിവിൽ സർവീസ് പരീക്ഷയെക്കുറിച്ചു കേട്ടിട്ടില്ല എന്ന കാര്യവും ഉറപ്പായി. അഥവാ, അതൊക്കെ ഉന്നത വിദ്യാഭ്യാസ നിലവാരമുള്ളതാണെന്ന് മന്ത്രി അംഗീകരിക്കുന്നില്ല എന്നാവാം! മന്ത്രി കൈയൊപ്പു ചാർത്തിയാലേ ഏതൊന്നിനും അംഗീകാരമാകു. കൂടുതൽ മനസ്സിലാക്കണമെങ്കിൽ തൽക്കാലം പാലാരിവട്ടം പാലം ഫെയിം ഇബ്രാഹിംകുഞ്ഞിക്കയോടു ചോദിച്ചാൽ പറഞ്ഞു തരും\nസംസ്ഥാന മുഖ്യ തെരഞ്ഞെടുപ്പ് ഓഫീസർ ടീക്കാറാം മീണ രാജസ്ഥാൻ സ്വദേശിയായ ഒരു ശുദ്ധ ഹൃദയനാണ്. അദ്ദേഹത്തിന്റെ നാട്ടിൽ ജാതി സംഘടനകൾ വോട്ടു ചോദിക്കാറില്ലെന്നു തോന്നും, ആ പ്രസ്താവന കണ്ടാൽ. ഏതെന്നൊ? 'സമുദായ സംഘടനകൾ വോട്ടു ചോദിക്കുന്നത് തെറ്റ്' എന്നതാണ് കണ്ടെത്തൽ. രാജസ്ഥാനിൽ ഓരോ നേതാവും ഓരോ സംഘടനയാണ്. ഠാക്കൂർ, ജാട്ട്, ചമാർ തുടങ്ങിയവരിൽനിന്നും പൂവൻ കോഴിയെപ്പോലെ ഓരോ ഓരോ മൂപ്പന്മാർ തലേക്കെട്ടുമായി റോഡിലിറങ്ങും. അവരെ കണ്ടാൽ ജാതി ഉറപ്പിക്കാം. പോളിംഗ് ബൂത്തിൽ അതനുസരിച്ചു വോട്ടു നടന്നോളും. കേരളത്തിൽ അതല്ല സ്ഥിതി. സമുദായങ്ങളും മതങ്ങളുമെല്ലാം ഏതാണ്ടൊരു 'മിശ്ര സമ്പദ് ഘടന' പോലെ തോന്നും കാഴ്ചയിൽ. ഒരുവന്റെയും ജാതി പ്രവചിക്കുവാൻ കഴിയില്ല. ഗുരുവിന്റെ 'ജാതിലക്ഷണം' എടുത്തു നിവർത്തി അതിൽ തലങ്ങും വിലങ്ങും കിടന്നുരുണ്ടാലും കഴിയില്ല. അതുകൊണ്ട് 'കാര്യങ്ങൾ' സുതാര്യമാക്കുവാൻ വേണ്ടിയാണ് പെരുന്നയിലെ 'പോപ്പും' കണിച്ചുകുളങ്ങരയിലെ 'മുതലാളിഗുരു'വുമൊക്കെ ഇടയ്ക്കിടെ ഓരോന്നു വിളമ്പുന്നത്. സ്വന്തം കുടുംബത്തിലെ പിള്ളേർ പോലും അതൊന്നും അനുസരിക്കുകയില്ല എന്ന് അവർക്കു തന്നെ അറിയാം. എങ്കിലും ശീലം വിട്ടുമാറില്ലല്ലോ. തെരഞ്ഞെടുപ്പ് പ്രഭാതമാകുമ്പോൾ കൂവാൻ തുടങ്ങും. റിസൾട്ടുവരുമ്പോൾ തങ്ങൾ കൂകിയിട്ടാണ് നേരം വെളുത്തതെന്നും പ്രസ്താവന അടിച്ചു വിടുകയും ചെയ്യും. ഇതൊന്നും ടീക്കാറാം മീണയ്ക്കറിയില്ല. ഇതിലൊക്കെ നിയമം വ്യാഖ്യാനിച്ച് തെറ്റു കണ്ടെത്താൻ നടക്കാതെ കുട്ടികളുടെ പഠിത്തത്തിലും കുടുംബത്തിന്റെ സൗഖ്യത്തിലും ശ്രദ്ധിക്കുന്നതാണ് നല്ലത്. ഉദ്യോഗം കഴിഞ്ഞാൽ അവർ മാത്രമേ കൂടെയുണ്ടാകൂ……\nസ്ത്രീകൾക്ക് മാത്രമുള്ള ടോയ്‌ലെറ്റ്, അവർക്കു മാത്രമുള്ള ടാക്‌സികൾ- ഷീ ടോയ്‌ലെറ്റ്, ഷീ ടാക്‌സി എന്നിവ നമുക്കറിയാം. 'ലേഡീസ് ഒൺളി' ബസിൽ പെൺകുട്ടികൾ കയറാറില്ല എന്ന കാര്യവും പ്രസിദ്ധം. ഇത്തരം അനുഭവങ്ങൾ നിമിത്തമാണ് പെണ്ണുങ്ങൾക്കു മാത്രമായി റെസ്റ്റൊറന്റും അലക്കു കമ്പനിയുമൊന്നും തുടങ്ങാത്തത്. ബാങ്ക് ലോൺ കിട്ടുമെന്നു വന്നാലും ആർക്കും ധൈര്യം പോരാ. ഒരു ദിവസം രാവിലെ കണ്ണുതുറക്കുമ്പോൾ നമ്മൾ മുറ്റത്തും വീടിന്റെ താക്കോൽ ബാങ്ക് മാനേജർ വശവും ആയിമാറിയാലോ?\nഅതൊക്കെ നമ്മുടെ നാട്ടിൽ പതിവാണ്. ആദ്യം പറഞ്ഞ കേന്ദ്രങ്ങളിൽ ഒളികാമറ വെച്ചുപോലും നമ്മുടെ സംസ്‌കാരം പ്രകടിപ്പിച്ച സംഭവങ്ങളുമുണ്ട്. ഇവിടെ പുരുഷന് 'ജെനറ്റിക്ക'ലായി ചില കുഴപ്പങ്ങളുണ്ടെന്നു തോന്നുന്നുവെന്നാണ് അന്തരിച്ച മെഴ്‌സി രവി ഒരിക്കൽ എഴുതിയത്. വയലാർ രവിയെ ഉന്നംവെച്ചാണോ അല്ലയോ എന്നൊന്നും നമ്മൾ ചിന്തിക്കേണ്ടതില്ല. പക്ഷേ, അമേരിക്കയിൽ പുരുഷന്മാരുടെ ശല്യം കൂടുതലാണോ എന്ന് ഇപ്പോൾ സംശയിക്കണം. ഗൾഫ് കഴിഞ്ഞ് ഇന്ത്യക്കാർ, പ്രത്യേകിച്ച് മലയാളികൾ, ഏറ്റവും കൂടുതൽ ചേക്കേറുന്ന നാടാണ് അമേരിക്ക. 'സ്വഭാവം' ഒരു പകരുന്ന രോഗമാണ് എന്നു താമസിയാതെ തെളിയും. ഇതൊക്കെ സൂചിപ്പിക്കുവാൻ കാരണമുണ്ട്- രണ്ടു വനിതാ യു.എസ് ബഹിരാകാശ സഞ്ചാരികൾ പേടകത്തിൽനിന്ന് ഇറങ്ങി ബഹിരാകാശത്ത് നടന്നതായി വാർത്തയും ഫോട്ടോയും ഇപ്പോൾ വൈറലായി വിലസുന്നു. സ്ത്രീകൾ മാത്രമുള്ള സഞ്ചാരം ചരിത്രത്തിലാദ്യം. പുരുഷന്മാരെ ഒപ്പം കൂട്ടാതെ പോയതിൽനിന്നും, അവർ ഭൂമിയിൽ അനുഭവിച്ചിരുന്ന വേദനയും പീഡനവും അടിച്ചമർത്തലും ഒക്കെ മനസ്സിലാക്കാം. സ്ത്രീപക്ഷ വാദികളുടെ ഒച്ചയൊന്നും കേട്ടില്ല. എന്തു പറ്റി?\n'കണ്ണൂർ ശിങ്ക'മായ കെ. സുധാകരന്റെ തലച്ചോറ് ശുഷ്‌കമാണോ? ഗൗരവമേറിയ ഈ പ്രശ്‌നം ഉന്നയിച്ചത് തൊണ്ണൂറ്റി നാല് പിന്നിട്ട വയലാർ ശിങ്കം വി.എസ്. അച്യുതാനന്ദനാണ്. അതുകൊണ്ടുതന്നെ ഒരു വിജിലൻസ് അന്വേഷണമോ ജുഡീഷ്യൽ അന്വേഷണമോ ആകാം. ശുഷ്‌കമായ ആ ഭാഗമുപയോഗിച്ച് സുധാകരൻജി കഴിഞ്ഞ കാലത്ത് എന്തൊക്കെ കാട്ടിക്കൂട്ടിയിരിക്കുന്നു? തലച്ചോറിന്റെ ആ പോരായ്മ നികത്താനാകും, ഖദർ ഷർട്ടിനും മുണ്ടിനുമിടയിൽ ഒരു കൈത്തോക്ക് സദാ ധരിച്ചു നടന്നത്! ഉണ്ടയില്ലാത്തതാണെങ്കിലും സുധാകരന്റെ ആ പിസ്റ്റളാണ് കണ്ണൂർ സഖാക്കളെ അച്ചടക്കം പഠിപ്പിച്ചതും റോഡിന്റെ വലതു വശം ചേർന്നു നടക്കാൻ പ്രേരിപ്പിച്ചതും. വി.എസിന്റെ പ്രസ്താവനയിൽ തലയിൽ തേക്കുന്ന കറുത്ത പെയിന്റിന്റെ സൂചനയുമുണ്ട്. ധ്വനി പ്രയോഗത്തിന്റെ സൗന്ദര്യം അറിയണമെങ്കിൽ സഖാവിന്റെ അടുത്ത കാലത്തെ പ്രസ്താവനകൾ കേൾക്കണം. ഭരണപരിഷ്‌കാര കമ്മീഷൻ ചെയർമാനായ ശേഷം ചെയർ കളഞ്ഞുകുളിക്കാതെ അദ്ദേഹം മിതവാദിയായി. അതോടെ പ്രസ്താവനകൾ നിറയെ ധ്വനികളായി.\nശുദ്ധ മലയാളത്തിൽ പറഞ്ഞാൽ മുള്ളുെവച്ച വാക്കുകൾ. 'കറുത്ത ചായം' എന്ന പ്രയോഗമാണ് നമ്മൾ 'ഹെയർ ഡൈ' എന്ന് കൊണ്ടാടുന്നത്. 'തലച്ചോറ് വറ്റിവരണ്ട യുവവൃദ്ധൻമാർ' എന്ന പ്രയോഗത്തിലൂടെ അദ്ദേഹം മൊത്തം കോൺഗ്രസുകാരെ ശരിക്കൊന്നു പെരുമാറിയിരിക്കുകയാണ്.\n'ഉപമാ കാളിദാസസഃ'- എന്നായിരുന്നു പഴയ പ്രമാണം. ഈ നൂറ്റാണ്ടിൽ അത് 'ഉപമാ അച്യുതാനന്ദസ്യ'- എന്ന് ധൈര്യപൂർവം നമുക്ക് തിരുത്തി ആഘോഷിക്കാം.


twitter Archives - Newscom - Malayalam News\n-94 min. ago-നിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 453 കേസുകള്; മാസ്ക് ധരിക്കാത്തത് 4570 പേര്\n-89 min. ago-രാഹുലിനും പന്തിനും അർദ്ധ സെഞ്ച്വറി; ഇന്ത്യക്ക് മികച്ച സ്കോർ\n-71 min. ago-ഞായറാഴ്ച യാത്രക്കാരുടെ ആവശ്യാനുസരണം കെഎസ്ആർടിസി സർവ്വീസ് നടത്തും\n-70 min. ago-കണ്ണൂരിലെ പ്രതിഷേധം; അറസ്റ്റിലായ കോൺഗ്രസ് പ്രവർത്തകർക്ക് ജാമ്യം\n-48 min. ago-സാമന്തയും നാഗചൈതന്യയും വീണ്ടും ഒന്നിക്കുന്നു? വിവാഹമോചന പ്രസ്താവന നീക്കം ചെയ്തു!\nബലാത്‌സംഗം 11 മിനിറ്റ് നേരത്തേക്ക് മാത്രം, ശിക്ഷയിൽ ഇളവ് നൽകി കോടതി വിധി ; രൂക്ഷ വിമർശനം ഉയരുന്നു\n2020 ഫെബ്രുവരിയില് സ്വിറ്റ്സര്‍ലന്‍ഡിന്റെ വടക്കുപടിഞ്ഞാറന് പ്രവിശ്യയില് ഒരു അപ്പാര്‍ട്ട്മെന്റില് ഒരു യുവതി ബലാത്‌സംഗത്തിന് ഇരയായി. യുവതിയെ പോര്‍ച്ചുഗീസുകാരനായ 33കാരനും അയാളുടെ 17കാരനായ സുഹൃത്തും ചേര്‍ന്നാണ് പീഡിപ്പിച്ചത്. എന്നാല് കേസ് കോടതിയില് എത്തിയതോടെ, 11 മിനിറ്റ് നേരം മാത്രമേ ബലാത്സംഗം നടന്നുള്ളു എന്നതിന്റെ അടിസ്ഥാനത്തില് ജഡ്ജി ശിക്ഷ പകുതിയാക്കി വെട്ടിക്കുറച്ച് ഉത്തരവിറക്കി. യുവതിക്ക് പീഡനത്തിനിടെ സാരമായ ശാരീരിക…\nകിടിലന് ടാറ്റൂ ലുക്കില് റൊമാന്റിക് കണ്ണിറുക്കലുമായ് ഷാഹിദ് കപൂര്\nബോളിവുഡ് നടന് ഷാഹിദ് കപൂര് വീണ്ടും റൊമാന്റിക് ലുക്കില്. ഷാഹിദിന്റെ ട്വിറ്റര് അക്കൗണ്ടില് പോസ്റ്റ് ചെയ്തിരിക്കുന്ന പുതിയ വീഡിയോയില് കിടിലന് ടാറ്റൂ ലുക്കിലാണ് താരം പ്രത്യക്ഷപ്പെട്ടിരിക്കുന്നത്. രാജ് നിദിമോരു, കൃഷ്ണ ഡി.കെ എന്നിവര് ചേര്‍ന്ന് സംവിധാനം ചെയ്യുന്ന, ഇനിയും പേരിട്ടിട്ടില്ലാത്ത ആമസോണ് പ്രൈം സിരീസിലെ മാസ്സ് ലുക്ക് ആണ് ഷാഹിദ് വീഡിയോയിലൂടെ പുറത്തുവിട്ടിരിക്കുന്നത്. നടന്റെ ഡിജിറ്റല്…\nട്വിറ്ററില് ഫോളോവേഴ്സ് ഏഴ് കോടി കടന്നു ; സാമൂഹ്യമാധ്യമങ്ങളില് ശ്രദ്ധേയനായി പ്രധാനമന്ത്രി നരേന്ദ്ര മോദി\nരാഷ്ട്രീയ നേതാക്കളില് സോഷ്യല് മീഡിയയില് ഏറ്റവും അധികം ഫോളോവേഴ്സിനെ നേടിയിട്ടുള്ളത് പ്രധാനമന്ത്രി നരേന്ദ്ര മോദിയാണ്. ഇപ്പോള് പ്രധാനമന്ത്രി ട്വിറ്ററില് ഏഴ് കോടിയില് അധികം ഫോളോവേഴ്സ് എന്ന നിര്‍ണ്ണായക നാഴികക്കല്ല് കൂടി പിന്നിട്ടിരിക്കുകയാണ്. ദിനംപ്രതി മോദിയുടെ ഫോളോവേഴ്സിന്റെ എണ്ണം വര്‍ദ്ധിക്കുകയാണെന്ന് കണക്കുകള് സൂചിപ്പിക്കുന്നു. മോദി 2009ല് ഗുജറാത്തിലെ മുഖ്യമന്ത്രിയായിരിക്കെയാണ് ട്വിറ്റര് ഉപയോഗിക്കാന് തുടങ്ങുന്നത്. 2010ല് ഒരു ലക്ഷം…\nഇന്ത്യയെ വെട്ടിമുറിച്ച് ട്വിറ്റർ ഭൂപടം; ജമ്മു കാശ്മീരും ലഡാക്കും വെവ്വേറെ രാജ്യങ്ങൾ; സർക്കാർ കടുത്ത നടപടി സ്വീകരിച്ചേക്കും\nഇന്ത്യയുടെ ഭൂപടം തെറ്റായ രീതിയിൽ ചിത്രീകരിച്ച് ട്വിറ്റർ. ജമ്മു കാശ്മീർ, ലഡാക്ക് എന്നിവ പ്രത്യേക രാജ്യങ്ങളായാണ് ട്വിറ്റര് പ്രദര്‍ശിപ്പിച്ചിരിക്കുന്നത്. മെക്രോ ബ്ലോഗിംഗ് പ്ലാറ്റ്‌ഫോമിലെ കരിയർ വിഭാഗത്തിൽ ദൃശ്യമാകുന്ന ഭൂപടത്തിലാണ് വിവാദ ചിത്രീകരണവുമായി ട്വിറ്റർ രംഗത്തെത്തിയിരിക്കുന്നത്. ട്വിറ്ററുമായി കേന്ദ്രസർക്കാർ ഇടഞ്ഞുനിൽക്കുന്നതിനിടെയാണ് പുതിയ സംഭവമുണ്ടായിരിക്കുന്നത്. ഇതാദ്യമായല്ല ട്വിറ്റര് ഇന്ത്യയുടെ വികലമായ ഭൂപടം കാണിക്കുന്നത്. ജമ്മു കാശ്മീരിലെ ലേ പ്രദേശം…\nമദ്യം തൊട്ടിട്ട് ഒരു വര്‍ഷമായെന്ന് ചിമ്പു\nഏത് പ്രവര്‍ത്തിക്കും വിമർശനങ്ങൾ നേരിടേണ്ടി വരുന്ന തമിഴ് നടനാണ് സിലമ്പരസൻ എന്ന ചിമ്പു. എന്നാല് ഇപ്പോഴത്തെ ചിമ്പുവിന്റെ വെളിപ്പെടുത്തലുമായി ബന്ധപ്പെട്ട് പ്രത്യേകിച്ച് വിമർശനങ്ങളൊന്നും ഉണ്ടാകുമെന്ന് തോന്നുന്നില്ല. താൻ മദ്യം പൂർണമായും ഉപേക്ഷിച്ചിട്ട് ഇന്നേക്ക് (ജൂൺ 22) കൃത്യം ഒരു വർഷമായി എന്നാണ് നടൻ ട്വിറ്ററിൽ കുറിച്ചിരിക്കുന്നത്. ട്വിറ്ററിൽ സംവദിക്കവെയാണ് താരത്തിന്റെ ഈ തുറന്ന് പറച്ചിൽ. മാനാട്…\nനിയമപരിരക്ഷ നഷ്ടമായതോടെ ട്വിറ്ററിന്റെ ഓഹരിയില് വന് ഇടിവ്\nപുതിയ ഐടി നിയമങ്ങളെ ചൊല്ലി ഇന്ത്യൻ സർക്കാരുമായുള്ള തർക്കം നടക്കുന്നതിനിടെ ട്വിറ്ററിന്റെ ഓഹരി വിലയിൽ വൻ ഇടിവാണ് രേഖപ്പെടുത്തിയിരിക്കുന്നത്. 48.07 ബില്യൺ ഡോളറായിരുന്ന കമ്പനി വിപണിയുടെ മൂലധനം 0.43 ബില്യൺ ഡോളർ ഇടിഞ്ഞ് 47.64 ബില്യൺ ഡോളർ എന്ന നിരക്കിലായത് ഒരേയൊരു ദിവസം കൊണ്ടാണ്. ഫെബ്രുവരി 26ന് 80.75 ഡോളർ ആയിരുന്നു ട്വിറ്ററിന്റെ ഓഹരി വില….\nസൂര്യഗ്രഹണത്തിന്റെ മനോഹര ചിത്രങ്ങൾ പുറത്തുവിട്ട് നാസ\nഏറെ പ്രത്യേകതകൾ നിറഞ്ഞ സൂര്യഗ്രഹണം ആയിരുന്നു ഈയിടെ കഴിഞ്ഞത്. ജൂൺ 10ന് ലോകത്തിന്റെ പല ഭാഗങ്ങളിലും ഈ വർഷത്തെ ആദ്യത്തെ സൂര്യഗ്രഹണം ദൃശ്യമായി. സൂര്യഗ്രഹണവുമായി ബന്ധപ്പെട്ട് നിരവധി ചിത്രങ്ങളാണ് സോഷ്യൽ മീഡിയയിൽ നിറയുന്നത്. സൂര്യഗ്രഹണത്തിന്റെ മനോഹര ദൃശ്യങ്ങൾ പങ്കുവെച്ച് നാസയും ഇതിനൊപ്പം ചേരുകയാണ്. നാഷണൽ എയറോനോട്ടിക്സ് ആൻഡ് സ്‌പേസ് അഡ്മിനിസ്ട്രേഷന്റെ ‘സൺ ആൻഡ് സ്‌പേസ്’ ട്വിറ്റർ…\nഹിപ്പോയെ സാക്ഷിയാക്കി വില് യു മാരി മീ ; സ്റ്റൈലന് പ്രൊപ്പോസല് വൈറല്\nകൈയില് ഒരു മോതിരവുമായി മുട്ടുകുത്തി നില്‍ക്കുന്ന പുരുഷന്.. പെണ്ണിന്റെ കണ്ണില് നോക്കി വില് യു മാരി മീ എന്ന ചോദ്യം… ഇതു കേള്‍ക്കാനും ആ കാഴ്ച കാണാനും ഒരു സുഖമാണ്. ഇത്തരത്തില് ഒരു പ്രൊപ്പോസല് കാണുന്നത് മൃഗശാലയിലെ ഹിപ്പോപ്പൊട്ടാമസ് ആണെങ്കിലോ? അമേരിക്കയിലെ ഒഹിയോയിലുള്ള സിന്‍സിനാറ്റി മൃഗശാലയിലാണ് ഈ രസകരമായ കാഴ്ച അരങ്ങേറിയത്. മൃഗശാല അധികൃതര് ട്വിറ്ററില്…


ഖുര്‍ആന് 'പാരായണം' മാത്രം മതിയോ ? | islamonlive\nHome/Your Voice/ഖുര്‍ആന് ‘പാരായണം’ മാത്രം മതിയോ ?\nഇബ്‌നു മുഹമ്മദ് 11/05/2019\nസ്വര്‍ണം എന്ന് കേട്ടാല് നമ്മുടെ മനസ്സില് ആദ്യമായി കയറി വരിക ആഭരണമാണ്. വാസ്തവത്തില് സ്വര്‍ണം ആഗോള തലത്തില് ആഭരണം എന്നതിനേക്കാള് സുരക്ഷിതമായ നിക്ഷേപം എന്ന രീതിയിലാണ് അറിയപ്പെടുന്നത്.\nവെളിച്ചെണ്ണ എന്ന് കേട്ടാല് നമുക്ക് മനസ്സില് വരിക പലഹാരങ്ങളാണ്. വാസ്തവത്തില് ‘കോസ്മറ്റിക്’ വസ്തുക്കളുടെ നിര്‍മാണത്തിനാണ് ഇത് കൂടുതല് ഉപയോഗപ്പെടുത്തുന്നത്.ഖുര്‍ആന് എന്ന് കേട്ടാല് നമുക്ക് മനസ്സില് വരിക പാരായണം മാത്രമാണ്. ഒരു റമദാനില് മാത്രം കോടിക്കണക്കിന് പേര് ഖുര്‍ആന് ഒരാവര്‍ത്തിയെങ്കിലും ‘ഓതി’ പൂര്‍ത്തിയാക്കുന്നു. അപ്പോഴും യഥാര്‍ത്ഥ ഉദ്ദേശത്തിനു വേണ്ടി ഖുര്‍ആനെ ഉപയോഗപ്പെടുത്തുന്നവര് തീരെ കുറവാണ്. റമദാന് മാസം ശ്രേഷ്ഠകരമാകാന് ആ മാസം മനുഷ്യ കുലത്തിനു സന്മാര്‍ഗമായി ഖുര്‍ആന് അവതീര്‍ണമായി എന്നതാണ്. അപ്പോള് ആര്‍ക്കാണ് ഖുര്‍ആന് സന്മാര്‍ഗമായി അനുഭവപ്പെടുന്നത് അവര് മാത്രമാണ് ഖുര്‍ആനിന്റെ യഥാര്‍ത്ഥ ഫലം ലഭിച്ചവര് എന്ന് വേണം മനസ്സിലാക്കാന്.\nവേണമെങ്കില് ഒറ്റത്തവണ തന്നെ ഖുര്‍ആന് ഇറക്കാമായിരുന്നു. പക്ഷെ സമൂഹത്തില് ഉണ്ടായി വന്നിരുന്ന വ്യത്യസ്ത പ്രശ്‌നങ്ങളെ അഭിമുഖീകരിച്ചാണ് ഖുര്‍ആന് അവതരണം പൂര്‍ത്തിയായത്. അതായത് മനുഷ്യന്റെ പ്രശ്‌നങ്ങള്‍ക്ക് പരിഹാരമാണ് ഖുര്‍ആന്. ഖുര്‍ആന് വായിക്കാനാണ് കല്‍പ്പിക്കുന്നത്. വായന മനസ്സും ശരീരവും ചേര്‍ന്നുള്ള സംഭവമാണ്. ‘ഓതുക’ എന്നത് ശരീരത്തിന്റെ മാത്രം വിഷയമാണ്. അതിനേ മനസ്സിന്റെ സാന്നിധ്യം ആവശ്യമില്ലാതെ വരുന്നു. ഒരാവര്‍ത്തി ഒരാള് ഒരു പുസ്തകം വായിച്ചാല് അയാളുടെ ജീവിതത്തില് അതിന്റെ ചെറിയ മാറ്റം നാം കാണും. ഖുര്‍ആന് നിരന്തരം ‘ഓതിയിട്ടും’ എന്ത് കൊണ്ട് അതിന്റെ ഒരു ഫലവും അധികം പേരിലും കാണാതെ പോകുന്നു എന്ന് ചോദിച്ചാല് ഓത്തില് നിന്നും വായനയിലേക്ക് നാം മാറണം എന്നതാണ് ഉത്തരം.\nലോകത്തില് ഏറ്റവും കൂടുതല് വായിക്കപ്പെടുന്ന ഗ്രന്ഥം ഖുര്‍ആനാകാം. ലോകത്തില് കൂടുതല് അച്ചടിക്കപ്പെടുന്ന ഗ്രന്ഥവും മറ്റൊന്നാകാന് ഇടയില്ല. പക്ഷെ അതൊരു തിരുത്തലോടെ മാത്രമേ പറയാന് കഴിയൂ ‘ലോകത്തില് ഏറ്റവും കൂടുതല് അര്‍ത്ഥം അറിയാതെ വായിക്കപ്പെടുന്ന ഗ്രന്ഥം ഖുര്‍ആനാകും. ‘നിങ്ങള്‍ക്കിടയില് ഭിന്നതയുള്ള വിഷയങ്ങളില് വിധി കേള്‍പ്പിക്കുക എന്നതാണ് ഖുര്‍ആനിന്റെ മറ്റൊരു ഉദ്ദേശം. അതായത് നമ്മുടെയൊക്കെ ജീവിതത്തെ നിയന്ത്രിക്കാന് ഖുര്‍ആന് കഴിയണം എന്ന് സാരം. നമ്മുടെ ജീവിതത്തില് ആ രീതിയില് ഖുര്‍ആന് എത്ര സ്വാധീനമുണ്ട് എന്ന് കൂടി നാം ചിന്തിക്കണം.\nനമ്മുടെ മനസ്സില് ഇപ്പോള് ഖുര്‍ആന് കേവലം ഒരു പുണ്യ ഗ്രന്ഥം മാത്രമാണ്. അതിലപ്പുറം മറ്റൊരു സ്ഥാനവും അതിനു അധിക പേരും നല്‍കിയിട്ടില്ല. ചുരുക്കത്തില് ഗ്രന്ഥത്തിലുള്ള വിശ്വാസത്തില് സമൂഹം ഇനിയും കുറെ മുന്നോട്ടു പോകാനുണ്ട്.


വയനാട് ജില്ലയിൽ 659 പേർക്ക് കൂടി കൊവിഡ്: 199 പേർക്ക് രോഗമുക്തി\nThu May 26 2022 14:02:08 GMT+0530 (India Standard Time)\nഇതോടെ ജില്ലയിൽ കൊവിഡ് സ്ഥിരീകരിച്ചവരുടെ എണ്ണം 36406 ആയി.\nBY ABH25 April 2021 12:48 PM GMT\nABH25 April 2021 12:48 PM GMT\nകൽപ്പറ്റ: വയനാട് ജില്ലയിൽ ഞായറാഴ്ച്ച 659 പേർക്ക് കൂടി കൊവിഡ് സ്ഥിരീകരിച്ചതായി ജില്ലാ മെഡിക്കൽ ഓഫീസർ ഡോ. ആർ രേണുക അറിയിച്ചു. 199 പേർ രോഗമുക്തി നേടി. 657 പേർക്ക് സമ്പർക്കത്തിലൂടെയാണ് രോഗബാധ. ഇതോടെ ജില്ലയിൽ കൊവിഡ് സ്ഥിരീകരിച്ചവരുടെ എണ്ണം 36406 ആയി. 29576 പേർ ഇതുവരെ രോഗമുക്തരായി. നിലവിൽ 6027 പേരാണ് ചികിൽസയിലുള്ളത്. ഇവരിൽ 5479 പേർ വീടുകളിലാണ് ഐസൊലേഷനിൽ കഴിയുന്നത്.\nബത്തേരി സ്വദേശികൾ 53 പേർ, അമ്പലവയൽ 51 പേർ, എടവക 50 പേർ, നെൻമേനി, തവിഞ്ഞാൽ 48 പേർ വീതം, കൽപ്പറ്റ 45 പേർ, മാനന്തവാടി 37 പേർ, പൂതാടി 33 പേർ, പുൽപ്പള്ളി 30 പേർ, വെള്ളമുണ്ട 29 പേർ, പനമരം 27 പേർ, പൊഴുതന 26 പേർ, മുട്ടിൽ 24 പേർ, മീനങ്ങാടി 21 പേർ, മുള്ളൻകൊല്ലി, നൂൽപ്പുഴ, പടിഞ്ഞാറത്തറ 20 പേർ വീതം, തിരുനെല്ലി 13 പേർ, തൊണ്ടർനാട്, വൈത്തിരി 11 പേർ വീതം, കണിയാമ്പറ്റ, വെങ്ങപ്പള്ളി 10 പേർ വീതം, മൂപ്പൈനാട് 8 പേർ, മേപ്പാടി7പേർ, തരിയോട്3പേർ, കോട്ടത്തറ സ്വദേശികളായ രണ്ട് പേരുമാണ് സമ്പർക്കത്തിലൂടെ രോഗബാധിതരായത്. കർണാടകയിൽ നിന്ന് വന്ന പൂതാടി, വെള്ളമുണ്ട സ്വദേശികളായ ഓരോരുത്തരാണ് ഇതര സംസ്ഥാനത്ത് നിന്നെത്തി രോഗബാധിതരായത്.\n199 പേർക്ക് രോഗമുക്തി\nബത്തേരി, കൽപ്പറ്റ സ്വദേശികൾ ആറു പേർ വീതം, തരിയോട്5പേർ, അമ്പലവയൽ, പനമരം നാലു പേർ വീതം, നെന്മേനി, മാനന്തവാടി, പൊഴുതന മൂന്ന് പേർ വീതം, തൊണ്ടർനാട്, നൂൽപ്പുഴ, മീനങ്ങാടി, മൂപ്പൈനാട് രണ്ടു പേർ വീതം, വൈത്തിരി, മേപ്പാടി, തവിഞ്ഞാൽ, എടവക സ്വദേശികളായ ഓരോരുത്തരും, നാഗ്പൂർ, നീലഗിരി സ്വദേശികളായ ഒരാൾ വീതവും, വീടുകളിൽ ചികിൽസയിലായിരുന്ന 151 പേരുമാണ് രോഗം ഭേദമായതിനെ തുടർന്ന് ഡിസ്ചാർജ് ആയത്.\n2132 പേർ പുതുതായി നിരീക്ഷണത്തിൽ\nകൊവിഡുമായി ബന്ധപ്പെട്ട് ജില്ലയിൽ ഇന്ന് പുതുതായി നിരീക്ഷണത്തിലായത് 2132 പേരാണ്. 503 പേർ നിരീക്ഷണകാലം പൂർത്തിയാക്കി. നിലവിൽ നിരീക്ഷണത്തിലുള്ളത് 17207 പേർ. ഇന്ന് പുതുതായി 81 പേർ ആശുപത്രിയിൽ നിരീക്ഷണത്തിലായി. ജില്ലയിൽ നിന്ന് ഇന്ന് 3232 സാംപിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 364915 സാംപിളുകളിൽ 356812 പേരുടെ ഫലം ലഭിച്ചു. ഇതിൽ 320406 നെഗറ്റീവും 36406 പോസിറ്റീവുമാണ്.


Covid 19 | മരണനിരക്ക് പകുതി ആയതിന്റെ ആശ്വാസത്തിൽ ബ്രിട്ടൻ; ഫിൻലാൻഡിൽ ഇതുവരെ മരണപ്പെട്ടവരുടെ എണ്ണം 100 കടന്നു; തിരിച്ചു വരവിനൊരുങ്ങി ജർമ്മനി; ഒരു മാസത്തേക്ക് ലോക്ക് ഡൗൺ നീട്ടി ഇറ്റലിയും സ്‌പെയിനും; - MarunadanMalayali.com\nമരണനിരക്ക് പകുതി ആയതിന്റെ ആശ്വാസത്തിൽ ബ്രിട്ടൻ; ഫിൻലാൻഡിൽ ഇതുവരെ മരണപ്പെട്ടവരുടെ എണ്ണം 100 കടന്നു; തിരിച്ചു വരവിനൊരുങ്ങി ജർമ്മനി; ഒരു മാസത്തേക്ക് ലോക്ക് ഡൗൺ നീട്ടി ഇറ്റലിയും സ്‌പെയിനും;\nApril 21, 2020 | 06:06 PM IST | Permalink\nഇന്നലെ ബ്രിട്ടനിൽ റിപ്പോർട്ട് ചെയ്തത് 449 കൊറോണ മരണങ്ങൾ മാത്രം. രാജ്യത്ത് ഓരോ ദിവസവും നൂറു കണക്കിന് പേർ മരിച്ച് വീഴുമ്പോഴും സർക്കാർ കാര്യമായൊന്നും ചെയ്യാതിരുന്നിട്ടും കൊറോണ ബ്രിട്ടനെ വിടാൻ തുടങ്ങിയതിന്റെ സൂചനയായിട്ടാണ് മരണ സംഖ്യ താഴ്ന്നത് വിലയിരുത്തപ്പെടുന്നത്. കഴിഞ്ഞ 14 ദിവസങ്ങൾക്കിടെ ബ്രിട്ടനിലുണ്ടായിരിക്കുന്ന ഏറ്റവും കുറഞ്ഞ പ്രതിദിന മരണസംഖ്യയാണിത്. രാജ്യത്തെ മൊത്തം മരണസംഖ്യ 16,509ഉം മൊത്തം രോഗികളുടെ എണ്ണം 1,24,743 ഉം ആയാണ് ഉയർന്നിരിക്കുന്നത്. ഇന്നലെ 429 പേരാണ് ഇംഗ്ലണ്ടിൽ മരിച്ചത്. സ്‌കോട്ട്‌ലൻഡിലും വെയിൽസിലും നോർത്തേൺ അയർലണ്ടിലും കൂടി 20 പുതിയ മരണങ്ങൾ കൂടി സ്ഥിരീകരിച്ചതോടെയാണ് ഇന്നലത്തെ മൊത്തം മരണം 449 ആയത്.\nഅതേസമയം, ഫിൻലൻഡിൽ ഇതുവരെ ഏകദേശം 3900 പേർക്ക് കോവിഡ്19 സ്ഥിരീകരിച്ചിട്ടുണ്ട്. ഔദ്യോഗിക കണക്കുകൾ പ്രകാരം 98 മരണങ്ങൾ ആണ് റിപ്പോർട്ട് ചെയ്തിരിക്കുന്നതെങ്കിലും ആശുപത്രികൾക്ക് പുറത്തുള്ള വൃദ്ധ സദനങ്ങളിലെ മരണങ്ങൾ ഇതിൽ ഉൾപ്പെടുത്തിയിട്ടില്ല. അതുകൂടി ഉൾപ്പെടുത്തുമ്പോൾ മരണ സംഖ്യ നൂറു കടക്കും. ഹെൽസിങ്കിയിലെ തന്നെ വൃദ്ധസദനങ്ങളിൽ അൻപതോളം പേർ കൊറോണ വൈറസിനോട് പൊരുതി കീഴടങ്ങിയിട്ടുണ്ട്. ദിവസേന നടത്തുന്ന പരിശോധനയുടെ എണ്ണം 10000 ആക്കാൻ സർക്കാർ ഇപ്പോൾ ആലോചിക്കുന്നുണ്ട്. പബ്ലിക് മേഖലയിൽ പ്രതിദിനം 7000 ടെസ്റ്റുകളും സ്വകാര്യ മേഖലകളിൽ 3000 ടെസ്റ്റുകളും ആണ് ഉദ്ദേശിക്കുന്നതെന്ന് മന്ത്രി ക്രിസ്ത കിയുരു പത്ര സമ്മേളനത്തിൽ പറഞ്ഞു.\nഅതേസമയം, ലോക്ക് ഡൗൺ പിൻവലിച്ച് സാധാരണ ജനജീവിതത്തിലേക്ക് മടങ്ങി വരാൻ ഒരുങ്ങുകയാണ് ജർമ്മനി. ലോക്ക്ഡൗൺ നീക്കുന്നതിന്റെ ആദ്യപടിയായി ഇന്ന് കടകൾ തുറക്കാനുള്ള അനുമതി നൽകി. ഗാർഡൻ സെന്ററുകൾ, ബുക്ക്‌ഷോപ്പുകൾ, കാർ-സൈക്കിൾ ഡീലർമാർ എന്നിവരുൾപ്പടെയുള്ള വ്യവസായ സ്ഥാപനങ്ങൾക്ക് തുറന്ന് പ്രവർത്തിക്കാനുള്ള അനുമതി സർക്കാർ നൽകി. കഴിഞ്ഞ രണ്ടാഴ്‌ച്ചയിലെ ഏറ്റവും കുറഞ്ഞ മരണനിരക്കാണ് ഇന്നലെ ജർമ്മനിയിൽ രേഖപ്പെടുത്തിയത്.\nഎന്നാൽ ഫ്രാൻസ്, ഇറ്റലി, സ്‌പെയിൻ എന്നീ രാജ്യങ്ങൾ ലോക്ക്ഡൗൺ വീണ്ടും നീട്ടുവാനാണ് ശ്രമിക്കുന്നത്. ഫ്രാൻസിൽ മെയ് 11 വരെ ലോക്ക്ഡൗൺ നിയന്ത്രണങ്ങൾ നിലവിലുണ്ടാകും എന്നാണ് ഇപ്പോൾ അറിയുവാൻ കഴിയുന്നത്. സ്‌പെയിനിൽ ഏപ്രിൽ 27 വരെയാണ് ലോക്ക്ഡൗൺ പ്രഖ്യാപിച്ചിരിക്കുന്നത് എങ്കിലും അത് മെയ് മാസത്തിലേക്ക് കൂടി നീട്ടുവാനാണ് സാധ്യത. ഇതിനിടയിൽ, യൂറോപ്പിലെ ഏറ്റവും നീണ്ട ലോക്ക്ഡൗൺ അനുഭവിക്കുന്ന ഇറ്റലി ചില വ്യാപാരസ്ഥാപനങ്ങൾക്ക് ഇളവനുവദിച്ചെങ്കിലും പൊതുവായ ലോക്ക്ഡൗൺ മെയ്4വരെ നിലനിൽക്കും എന്ന് പ്രഖ്യാപിച്ചിട്ടുണ്ട്.


'മോദി ആക്രമിച്ചു; പാക്കിസ്ഥാൻ കരഞ്ഞുവിളിച്ചു'; ബിജെപി റാലിയില് പ്രധാനമന്ത്രി | Narendra Modi | നരേന്ദ്രമോദി | Balakot Attack | India Vs Pakistan | Uttar Pradesh\n'മോദി ആക്രമിച്ചു; പാക്കിസ്ഥാൻ കരഞ്ഞുവിളിച്ചു'; ബിജെപി റാലിയില് പ്രധാനമന്ത്രി\nസ്വന്തം ലേഖകൻ March 10, 2019 11:08 AM IST\nബാലക്കോട്ട് ആക്രമണം വീണ്ടും തിരഞ്ഞെടുപ്പ് പ്രചാരണത്തിനുപയോഗിച്ച് പ്രധാനമന്ത്രി നരേന്ദ്രമോദി. മിന്നലാക്രമണം പ്രതീക്ഷിച്ച പാക്കിസ്ഥാനെ വായുവിലൂടെയാണ് ആക്രമിച്ചത്. ആക്രമണത്തെക്കുറിച്ച് നമ്മൾ മിണ്ടാതിരുന്നപ്പോൾ പാകിസ്താൻ ഉറക്കെ കരഞ്ഞ് എല്ലാവരെയും അറിയിക്കുകയായിരുന്നുവെന്ന് ഉത്തർ പ്രദേശിലെ പൊതുറാലിയിൽ മോദി പറഞ്ഞു.\n‘മിന്നലാക്രമണം നടത്തിയപ്പോൾ, നാം രാജ്യത്തെ ആ വിവരം അറിയിച്ചു. പുൽവാമ ഭീകരാക്രമണത്തിന് ശേഷം നമ്മെക്കൊണ്ട് കഴിയുന്നത് നാം ചെയ്തു. പക്ഷേ മിണ്ടാതിരുന്നു. പുലർച്ചെ അഞ്ച് മണിക്ക് പാക്കിസ്ഥാൻ ട്വിറ്ററിൽ കരഞ്ഞ് നിലവിളിച്ചു. മോദി നമ്മെ ആക്രമിച്ചു, മോദി നമ്മെ ആക്രമിച്ചു എന്ന്. എന്നാൽ ചില മനുഷ്യർ, ഇന്ത്യയിൽ നിന്ന് ഭക്ഷണം കഴിച്ച്, പാക്കിസ്ഥാനെ സഹായിക്കുന്ന പരാമർശങ്ങൾ നടത്തി''-മോദി പറഞ്ഞു.\n''ദശാബ്ദങ്ങളായി നമ്മൾ ചെയ്യാതിരുന്ന കാര്യമാണ് നമ്മുടെ ധീരജവാന്മാർ പുൽവാമ ആക്രമണത്തിന് ശേഷം ചെയ്തത്. അവർ ഭീകരരെ ആക്രമിച്ചു. പുൽവാമക്ക് മറുപടിയായി മോദി മിന്നലാക്രമണം നടത്തുമെന്ന് പാക്കിസ്ഥാൻ പ്രതീക്ഷിച്ചു. അതിനെ നേരിടാനുള്ള സകല തയ്യാറെടുപ്പുകളും അവർ നടത്തി. പക്ഷേ നമ്മൾ വായുവിലൂടെ ആക്രമിച്ചു.''\nബാലക്കോട്ട് ആക്രമണം നടന്നതിന് തെളിവ് ചോദിച്ച പ്രതിപക്ഷത്തെ മോദി വിമർശിച്ചു. ''ഇന്ത്യൻ വ്യോമസേന ആക്രമണം നടത്തിയെന്ന് പാക്കിസ്ഥാൻ സമ്മതിച്ചു. ഭീകരക്യാംപിൽ ആക്രമണം നടത്തിയെന്ന് വ്യോമസേനയും പറഞ്ഞു. എന്നിട്ടും ചില ആളുകള്‍ക്ക് സംശയമാണ്, അവർ ചോദ്യങ്ങള് ചോദിക്കുകയാണ്. അവർ പാക്കിസ്ഥാനെ സഹായിക്കുകയാണ്''-മോദി പറഞ്ഞു.\n''അവരുടെ ശരീരത്തിലൊഴുകുന്നത് ഭാരത രക്തമാണെന്ന കാര്യത്തിൽ അവർക്ക് സംശയമുണ്ടോ? സംശയങ്ങൾ ചോദിക്കാൻ ഇവർ ആരാണ്? നിങ്ങൾ ഇവരുടെ വാക്കുകളെ വിശ്വസിക്കുമോ''-മോദി ചോദിച്ചു.\n''മിന്നലാക്രമണത്തിനും വ്യോമാക്രമണത്തിനും ശേഷം ഇന്ത്യ പഴയ ഇന്ത്യയല്ലെന്ന് പാക്കിസ്ഥാന് മനസ്സിലായി. പാക്കിസ്ഥാനുമായി ബന്ധമുള്ള ഭീകരാക്രമണങ്ങളും സ്ഫോടനവും മുൻപും നടന്നിട്ടുണ്ട്. പക്ഷേ മുൻ സർക്കാരുകൾ ആഭ്യന്തരമന്ത്രിയെ മാറ്റുക മാത്രമാണ് ചെയ്തത്. ഇത്തരം സാഹചര്യങ്ങളെ ആഭ്യന്തരമന്ത്രിയെ മാറ്റുക വഴിയാണോ നയമാറ്റം വഴിയാണോ നേരിടേണ്ടത്? ഞങ്ങൾ മാറ്റിയത് പഴയ നയങ്ങളെയാണ്''\nരാജ്യം തകർക്കാൻ വരുന്നവർക്കെതിരെ ജാഗ്രത പാലിക്കണമെന്നും മോദി പറഞ്ഞു.


എ കെ ബാലനെതിരെ വ്യാപക പോസ്റ്ററുകൾ; രാഷ്ട്രീയത്തിൽ കുടുംബാധിപത്യം അവസാനിപ്പിക്കണമെന്ന് ആവശ്യം | posters againstak balan in palakkad\n'കുടുംബാധിപത്യം വേണ്ട', മണ്ഡലത്തിൽ എ കെ ബാലനെതിരെ വ്യാപക പോസ്റ്ററുകൾ\nപാർട്ടി അധികാരം വെച്ച് മണ്ഡലത്തെ കുടുംബ സ്വത്ത് ആക്കിയാൽ നട്ടെല്ലുള്ള കമ്മ്യൂണിസ്റ്റുകാർ എതിർക്കുമന്നാണ് പോസ്റ്ററിൽ പറയുന്നത്. എ കെ ബാലൻ്റെ പേരെടുത്ത് പരാമർശിക്കാതെയാണ് പോസ്റ്റർ പതിപ്പിച്ചിരിക്കുന്നത്.\nPalakkad, First Published Mar 7, 2021, 8:28 AM IST\nപാലക്കാട്: പാലക്കാട് ജില്ലയില് എ കെ ബാലനെതിരെ വ്യാപക പോസ്റ്ററുകള്. രാഷ്ട്രീയത്തിൽ കുടുംബാധിപത്യം അവസാനിപ്പിക്കണമെന്നാവശ്യപ്പെട്ടാണ് പോസ്റ്റർ പ്രത്യക്ഷപ്പെട്ടത്. സിപിഎം ജില്ലാ കമ്മിറ്റി ഓഫീസിന് സമീപം, പ്രസ് ക്ലബ് എന്നിവിടങ്ങളിലുള്ള പോസ്റ്ററുകള് പാര്‍ട്ടി പ്രവര്‍ത്തകര് നീക്കം ചെയ്തു. എ കെ ബാലൻ്റെ വീടിന് സമീപവും പോസ്റ്റർ പതിച്ചിരുന്നു.\nപാർട്ടി അധികാരം വെച്ച് മണ്ഡലത്തെ കുടുംബ സ്വത്ത് ആക്കിയാൽ നട്ടെല്ലുള്ള കമ്മ്യൂണിസ്റ്റുകാർ എതിർക്കുമന്നാണ് പോസ്റ്ററിൽ പറയുന്നത്. എ കെ ബാലൻ്റെ പേരെടുത്ത് പരാമർശിക്കാതെയാണ് പോസ്റ്റർ പതിപ്പിച്ചിരിക്കുന്നത്. സേവ് കമ്മ്യൂണിസം എന്ന പേരിലാണ് പോസ്റ്റർ. തരൂരിൽ ഡോക്ടർ ജമീല സ്ഥാനാർത്ഥിയാവുന്നതിനെതിരെ പ്രവർത്തകർക്കിടയിൽ അമർഷം ഉണ്ടായിരുന്നു. ഇന്നുച്ചയ്ക്ക് ജില്ലാ സെക്രട്ടറിയേറ്റ് ചേരാനിരിക്കെയാണ് പോസ്റ്റർ പ്രത്യക്ഷപ്പെടുന്നത്.\nഎ കെ ബാലനെതിരെ പോസ്റ്ററുകള്


പ്രധാനമന്ത്രിയുമായുള്ള താരങ്ങളുടെ കൂടിക്കാഴ്ചയിൽ നിന്ന് സുശാന്ത് സിംഗ് രാജ്പുതിനെ ഒഴിവാക്കിയതാര്?ചോദ്യവുമായി രൂപ ഗാംഗുലി|roopa ganguly ask who leftout sushant singh rajput from celebs meeting with pm modi – News18 Malayalam\nപ്രധാനമന്ത്രിയുമായുള്ള താരങ്ങളുടെ കൂടിക്കാഴ്ചയിൽ നിന്ന് സുശാന്ത് സിംഗ് രാജ്പുതിനെ ഒഴിവാക്കിയതാര്?ചോദ്യവുമായി രൂപ ഗാംഗുലി\nപ്രധാനമന്ത്രി നരേന്ദ്ര മോദിയുടെ സത്യപ്രതിജ്ഞാ ചടങ്ങിൽ സുശാന്ത് ഭാഗമായിരുന്നുവെന്നും എന്നാൽ അതിനു ശേഷം പല ബോളിവുഡ് താരങ്ങളും പ്രധാനമന്ത്രിയുമായി കൂടിക്കാഴ്ച നടത്തിയെങ്കിലും ആ കൂട്ടത്തിൽ സുശാന്ത് ഇല്ലായിരുന്നുവെന്നും രൂപ ആരോപിക്കുന്നു.\nLast Updated : July 15, 2020, 21:25 IST\nബോളിവുഡ് താരം സുശാന്ത് സിംഗ് രാജ്പുതിൻറെ മരണവുമായി ബന്ധപ്പെട്ട വിവാദങ്ങൾ അവസാനിക്കുന്നില്ല. സുശാന്തിന്റെ മരണത്തിൽ സിബിഐ അന്വേഷണം ആവശ്യപ്പെട്ട് എത്തിയിരിക്കുകയാണ് നടിയും ബിജെപി നേതാവുമായ രൂപ ഗാംഗുലി. #cbiforsushant എന്ന ഹാഷ്ടാഗിലെ ട്വീറ്റുകള് കൊണ്ട് അവരുടെ ട്വിറ്റർ ടൈംലൈൻ നിറഞ്ഞിരിക്കുകയാണ്.\nപ്രധാനമന്ത്രി നരേന്ദ്ര മോദിയുടെ സത്യപ്രതിജ്ഞാ ചടങ്ങിൽ സുശാന്ത് ഭാഗമായിരുന്നുവെന്നും എന്നാൽ അതിനു ശേഷം പല ബോളിവുഡ് താരങ്ങളും പ്രധാനമന്ത്രിയുമായി കൂടിക്കാഴ്ച നടത്തിയെങ്കിലും ആ കൂട്ടത്തിൽ സുശാന്ത് ഇല്ലായിരുന്നുവെന്നും രൂപ ആരോപിക്കുന്നു. വിവിധ ട്വീറ്റുകളിലാണ് രൂപ ഇക്കാര്യം വ്യക്തമാക്കിയിരിക്കുന്നത്.\nനമ്മുടെ ബഹുമാനപ്പെട്ട പ്രധാനമന്ത്രിയുടെ സത്യപ്രതിജ്ഞാ ചടങ്ങിൽ സുശാന്ത് പങ്കെടുത്തിരുന്നു. എന്നാൽ 2018 ഡിസംബറിൽ നടന്ന മീറ്റിംഗുകളുടെ ഫോട്ടോഗ്രാഫുകളിൽ അദ്ദേഹം ഇല്ലേ? ഈ മീറ്റിംഗുകളിൽ അദ്ദേഹം ഉണ്ടായിരുന്നോ? ആരാണ് മുമ്പ് ഈ ലിസ്റ്റുകൾ തയ്യാറാക്കിയത്- രൂപ ട്വിറ്ററിൽ കുറിച്ചു.\nകരൺ ജോഹർ, കങ്കണ റണൗട്ട്, കപിൽ ശർമ, രാജ് കുമാർ ഹിരാനി, ഷാഹിദ് കപൂർ എന്നിവർക്കൊപ്പം ഫോട്ടോയ്ക്ക് പോസ് ചെയ്യുന്ന സുശാന്തിന്റെ ചിത്രങ്ങളും രൂപ പങ്കുവെച്ചിട്ടുണ്ട്. പ്രധാനമന്ത്രിയുടെ സത്യപ്രതിജ്ഞാ ചടങ്ങിലേക്കുള്ള അതിഥികളുടെ പട്ടിക തയ്യാറാക്കുന്നത് പ്രധാനമന്ത്രിയുടെ ഓഫീസാണെന്നും രൂപ വ്യക്തമാക്കിയിരിക്കുന്നു. അതില് സുശാന്തിനെ ഉൾപ്പെടുത്തിയതിൽ നന്ദിയുണ്ടെന്ന് രൂപ വ്യക്തമാക്കുന്നു.\n2018 ഡിസംബറിനും 2019 ജനുവരിയ്ക്കുമിടയിൽ എത്ര തവണ ബോളിവുഡിൽ നിന്നുള്ള കലാകാരന്‍മാരെ ബഹുമാനപ്പെട്ട പ്രധാനമന്ത്രി കണ്ടുമുട്ടി? ”അവർ മറ്റൊരു ട്വീറ്റിൽ ചോദിച്ചു. ''നമ്മുടെ ബഹുമാനപ്പെട്ട പ്രധാനമന്ത്രിയും ബോളിവുഡിൽ നിന്നുള്ള വ്യക്തികളും തമ്മിലുള്ള കൂടിക്കാഴ്ചകൾ സംഘടിപ്പിക്കുകയും ഏകോപിപ്പിക്കുകയും ചെയ്തത് ആരാണ്? ബഹുമാനപ്പെട്ട പ്രധാനമന്ത്രിയെ കണ്ടുമുട്ടുന്നതിന് നടപടിക്രമങ്ങൾ ആവശ്യമാണ്, അദ്ദേഹത്തെപ്പോലുള്ള ഒരു ബുദ്ധിമാനായ വ്യക്തി ഒരാളെ ഒഴിവാക്കില്ലെന്ന് എനിക്ക് ഉറപ്പുണ്ട്. ആരാണ് ഈ പട്ടിക സംഘടിപ്പിച്ചത്? രൂപ ട്വിറ്ററിൽ കുറിച്ചു.\nമുംബൈയിൽ നിന്ന് ഡൽഹിയിലേക്ക് കലാകാരന്മാരെ കൊണ്ടുപോയ കരൺ ജോഹർ ചാർട്ടേഡ് ചെയ്ത വിമാനത്തിൽ സുശാന്ത് ഉണ്ടായിരുന്നോ എന്നും രൂപ ചോദിക്കുന്നു. സുശാന്ത് സിംഗ് രാജ്പുതിന്റെ മരണത്തിൽ സിബിഐ അന്വേഷണം വേണമെന്നാണ് രൂപ ഗാംഗുലി ആവശ്യപ്പെട്ടിരിക്കുന്നത്. മഹാരാഷ്ട്ര മുഖ്യമന്ത്രി, അമിത്ഷാ, നരേന്ദ്ര മോദി എന്നിവരെ ടാഗ് ചെയ്താണ് രൂപയുടെ ട്വീറ്റ്.\nFirst published: July 15, 2020, 21:25 IST\nSushant Singh RajputSushant Singh Rajput deathSushant Singh Rajputs Death


കഠിന വകുപ്പുകള് ചുമത്തി കുറ്റപത്രം..!! ബിഷപ്പ് ഫ്രാങ്കോയ്‌ക്കെതിരെ ജീവപര്യന്തം തടവ് കിട്ടാവുന്ന കുറ്റങ്ങള് | Daily Indian Herald\nApril 8, 2019 7:22 pm By : Indian Herald Staff\nകോട്ടയം: കന്യാസ്ത്രീ പീഡനക്കേസില് ബിഷപ്പ് ഫ്രാങ്കോ മുളയ്ക്കലിനെതിരെ കുറ്റപത്രം. ബലാത്സംഗം ഉള്‍പ്പടെ5വകുപ്പുകള് ചുമത്തിയാണ് കുറ്റപത്രം തയ്യാറാക്കിയിരിക്കുന്നത് എന്നാണ് റിപ്പോര്‍ട്ട്. കുറ്റപത്രം സമര്‍പ്പിക്കുന്നത് നീളുന്നതിനെതിരെ പല തലത്തില് നിന്നും പ്രതിഷേധം ഉയരുന്ന സാഹചര്യത്തിലാണ് പോലീസ് നടപടി.\nഅധികാര ദുര്‍വിനിയോഗം നടത്തി ലൈംഗികമായി പീഡിപ്പിച്ചു. അന്യായമായി തടഞ്ഞുവച്ചു, പ്രകൃതി വിരുദ്ധ ലൈംഗിക പീഡനം നടത്തി, ഭീഷണിപ്പെടുത്തി മേലധികാരം ഉപയോഗിച്ച് തന്റെ നിയന്ത്രണത്തിലുള്ള സ്ത്രീയെ ലൈംഗികമായി ദുരുപയോഗം ചെയ്തു തുടങ്ങിയവയാണ് പ്രധാന കുറ്റകൃത്യങ്ങള്. നാളെ പാലാ കോടതിയിലാണ് കുറ്റപത്രം സമര്‍പ്പിക്കുന്നത്.\nഒരേ സ്ത്രീയെ സ്വാധീനം ഉപയോഗിച്ച് തുടര്‍ച്ചയായി ബലാത്സംഗം ചെയ്തു എന്നതടക്കം കുറ്റങ്ങളാണ് ബിഷപ്പ് ഫ്രാങ്കോ മുളയ്ക്കലിനെതിരെ ചുമത്തിയിരിക്കുന്നതെന്നാണ് സൂചന. കേസില് കര്‍ദ്ദിനാള് ആലഞ്ചേരി ഉള്‍പ്പടെ 83 സാക്ഷികളാണ് ഉള്ളത്. ഇതില് 11 വൈദികരും,3ബിഷപ്പുമാരും, 25 കന്യാസ്ത്രീമാരും, രഹസ്യമൊഴിയെടുത്ത മജിസ്‌ട്രേട്ടുമാര് എന്നിവരും ഉള്‍പ്പെടും. ജീവപര്യന്തം വരെ ശിക്ഷ കിട്ടാവുന്ന കുറ്റങ്ങളാണ് ചുമത്തിയിരിക്കുന്നത്.\nഅന്വേഷണ സംഘം കുറ്റപത്രം തയ്യാറാക്കി ഒരു മാസം കഴിഞ്ഞാണ് ഡിജിപിയുടെ അനുമതി നല്‍കുന്നത്. കഴിഞ്ഞ സെപ്റ്റംബര് ആദ്യവാരം കൊച്ചി വഞ്ചി സ്‌ക്വയറിലെത്തി പതിനഞ്ച് ദിവസം കന്യാസ്ത്രീമാര് സമരം നടത്തിയതിനെ തുടര്‍ന്നാണ് ബിഷപ്പ് ഫ്രാങ്കോ മുളക്കലിനെ പൊലീസ് അറസ്റ്റ് ചെയ്യുന്നത്.\nബലാത്സംഗം നേരിട്ട കന്യാസ്ത്രീക്ക് വേണ്ടി കുറവിലങ്ങാട് മഠത്തിലെ അഞ്ച് കന്യാസ്ത്രീമാര് സമരമിരുന്നതോടെ പൊതുസമൂഹവും പിന്തുണയുമായെത്തിയിരുന്നു. ബിഷപ്പിന്റെ അറസ്റ്റുണ്ടായെങ്കിലും തുടര്‍നടപടികള്‍ക്ക് വേഗതയുണ്ടായില്ല. കുറ്റപ്പത്രം നവംബറില് തന്നെ തയ്യാറാക്കിയെന്നാണ് അന്വേഷണ സംഘംഅവകാശപ്പെടുന്നത്. എന്നാല് കേസിലെ പബ്ലിക് പ്രോസിക്യൂട്ടറുടെ നിയമനം വൈകിയതോടെ നടപടിക്രമങ്ങള് പിന്നെയും താമസിക്കുകയായിരുന്നു.\nTags: bishop Franco Mulakkal, nun, rape case


AAP MLA Atishi Confirmed Coronavirus; Three Party MLAs are in Home Quarantine | ദില്ലിയില് ജനപ്രതിനിധികള്‍ക്കും കൊറോണ; അതിഷി എംഎല്‍എക്കും രോഗം സ്ഥിരീകരിച്ചു - Malayalam Oneindia\nദില്ലിയില് ജനപ്രതിനിധികള്‍ക്കും കൊറോണ; അതിഷി എംഎല്‍എക്കും രോഗം സ്ഥിരീകരിച്ചു\nUpdated: Wed, Jun 17, 2020, 17:30 [IST]\nദില്ലി: രാജ്യതലസ്ഥാനത്ത് കൂടുതല് ജനപ്രതിനിധികള്‍ക്ക് കൊറോണ വൈറസ് രോഗം വ്യാപിക്കുന്നു. എഎപി എംഎല്‍എ അതിഷിയാണ് ഏറ്റവും ഒടുവില് രോഗം സ്ഥിരീകരിച്ച ജനപ്രതിനിധി. ദക്ഷിണ ദില്ലിയിലെ കല്‍ക്കാജി മണ്ഡലത്തില് നിന്നുള്ള എംഎല്‍എയാണിവര്. പനിയും ചുമയും കാരണം അവര് കഴിഞ്ഞദിവസം മുതല് ചികില്‍സയിലായിരുന്നു. തുടര്‍ന്നാണ് കൊറോണ പരിശോധന നടത്തിയത്. ഇപ്പോള് രോഗം സ്ഥിരീകരിച്ചു. അതിഷി എംഎല്‍എ ഹോം ക്വാറന്റൈനിലാണുള്ളത്.\nനേരത്തെ കെജ്രിവാളിന് പനിയും തൊണ്ടവേദനയും കാരണം കൊറോണ പരിശോധന നടത്തിയിരുന്നു. എന്നാല് രോഗമില്ലെന്ന് സ്ഥിരീകരിച്ചു. മറ്റൊരു എഎപി നേതാവ് അക്ഷയ് മറാത്തെക്കും കൊറോണ രോഗം സ്ഥിരീകരിച്ചിട്ടുണ്ട്. രാജ്യത്ത് ഏറ്റവും കൂടുതല് രോഗം വ്യാപിക്കുന്ന സംസ്ഥാനങ്ങളിലൊന്നാണ് ദില്ലി. ഇതുവരെ ദില്ലിയില് 44688 പേര്‍ക്കാണ് രോഗം സ്ഥിരീകരിച്ചത്. 1837 പേര് മരിച്ചു. ദില്ലിയില് മതിയായ ചികില്‍സ ലഭിക്കുന്നില്ലെന്ന ആക്ഷേപമുണ്ട്.\nദില്ലി ആരോഗ്യ മന്ത്രി സത്യേന്ദ്ര ജെയ്‌നിന് കഴിഞ്ഞാഴ്ച കടുത്ത പനിയും ശ്വാസ തടസവും കാരണം ആശുപത്രിയില് അഡ്മിറ്റ് ചെയ്തിരുന്നു. എന്നാല് അദ്ദേഹത്തിന് കൊറോണ രോഗമില്ല. മന്ത്രി ഇപ്പോഴും ആശുപത്രിയിലാണ്. രണ്ടു തവണ അദ്ദേഹത്തിന് കൊറോണ പരിശോധന നടത്തി.\nAAP MLA Atishi Confirmed Coronavirus; Three Party MLAs are in Home Quarantine


പമ്പ, ആനത്തോട് അണക്കെട്ടുകള് തുറന്നുവിട്ടതിനെ തുടര്‍ന്നുള്ള ശക്തമായ വെള്ളപ്പാച്ചിലില് പമ്പ ത്രിവേണി മുങ്ങിയതിനെ തുടര്‍ന്നാണിത്. സമീപത്തെ കടകള്‍ക്കും നാശം സംഭവിച്ചിട്ടുണ്ട്.\nശബരിമല: പമ്പയില് ജലനിരപ്പ് ഉയര്‍ന്ന പശ്ചാത്തലത്തില് ശബരിമലയിലേക്കുള്ള തീര്‍ത്ഥാടകര്‍ക്ക് നിയന്ത്രണം ഏര്‍പ്പെടുത്തിയതായി ദേവസ്വം ബോര്‍ഡ് അറിയിച്ചു. പമ്പ, ആനത്തോട് അണക്കെട്ടുകള് തുറന്നുവിട്ടതിനെ തുടര്‍ന്നുള്ള ശക്തമായ വെള്ളപ്പാച്ചിലില് പമ്പ ത്രിവേണി മുങ്ങിയതിനെ തുടര്‍ന്നാണിത്. സമീപത്തെ കടകള്‍ക്കും നാശം സംഭവിച്ചിട്ടുണ്ട്.\nപമ്പാ നദിയില് ഇറങ്ങുന്നതിനും ഭക്തര്‍ക്ക് നിയന്ത്രണം ഏര്‍പ്പെടുത്തിയിട്ടുണ്ട്. മാസപൂജകള്‍ക്കായി ശബരിമല ക്ഷേത്രം തുറക്കാനിരിക്കെയാണ് ദേവസ്വം ബോര്‍ഡിന്റെ മുന്നറിയിപ്പ്.\nസന്നിധാനത്ത് മാധ്യമങ്ങള്‍ക്ക് നിയന്ത്രണം കൊണ്ടുവരുന്നു


ഓസ്ട്രേലിയയിലേക്ക് തിരിച്ചെത്തുന്ന എല്ലാവര്‍ക്കും രണ്ടു തവണ കൊവിഡ് പരിശോധന: പുതിയ നിര്‍ദേശങ്ങള് ഇങ്ങനെ - :: Garshom :: ‹ :: Garshom ::\nസ്വന്തം ലേഖകന്Sunday, June 28, 2020 4:58 pm\nഓസ്ട്രേലിയ: രാജ്യത്ത് കൊറോണവൈറസ് ബാധ വീണ്ടും കൂടുന്നതിനിടെ പുതിയ പരിശോധനാ മാനദണ്ഡം നടപ്പാക്കാന് ദേശീയ ക്യാബിനറ്റ് തീരുമാനം. വിദേശത്തു നിന്ന് ഓസ്ട്രേലിയയിലേക്ക് എത്തുന്ന എല്ലാവരെയും ഹോട്ടല് ക്വാറന്റൈന് സമയത്ത് രണ്ടു തവണ കൊവിഡ് പരിശോധനയ്ക്ക് വിധേയരാക്കാനാണ് തീരുമാനം. അതേസമയം, രാജ്യത്തിന്റെ അതിര്‍ത്തികള് തുറക്കുന്ന കാര്യത്തില് അവ്യക്തത തുടരുകയാണ്.\nഹോട്ടല് ക്വാറന്റൈന് തുടങ്ങും മുമ്പും, ക്വാറന്റൈന് കാലാവധി പൂര്‍ത്തിയാകുമ്പോഴുമാണ് പരിശോധന. തിരിച്ചെത്തുന്നവര്‍ക്കുള്ള 14 ദിവസത്തെ ഹോട്ടല് ക്വാറന്റൈന് തുടരുമെന്ന് സര്‍ക്കാര് വ്യക്തമാക്കിയിട്ടുണ്ട്. ഹോട്ടല് ക്വാറന്റൈന് തുടങ്ങി 48 മണിക്കൂറിനുള്ളിലാകും ആദ്യ പരിശോധന. ക്വാറന്റൈന്റെ 10-12 ദിവസങ്ങളില് രണ്ടാം പരിശോധനയും നടത്തും.\nഭാവിയില് ഈ പരിശോധനാ രീതി കൊണ്ട് രോഗബാധ നിയന്ത്രിച്ചു നിര്‍ത്താന് കഴിയുമോ എന്നാണ് സര്‍ക്കാര് പരീക്ഷിക്കുന്നത്. ദേശീയ ക്യാബിനറ്റ് പ്രഖ്യാപിച്ച മറ്റ് പ്രധാന നിര്‍ദേശങ്ങള് ഇവാണ്:\nനാലു ചതുരശ്ര മീറ്ററില് ഒരാള് എന്ന നിയന്ത്രണത്തിന് ഇളവ് നല്‍കാന് സംസ്ഥാന സര്‍ക്കാരുകള്‍ക്ക് സ്വാതന്ത്ര്യം നല്‍കി. ചെറിയ പ്രദേശങ്ങളില് രണ്ടു ചതുരശ്രമീറ്ററില് ഒരാളെ അനുവദിക്കാം എന്നാണ് ഇളവ്. കായിക- വിനോദ മേഖലകളില് വരും മാസങ്ങളില് കൂടുതല് ഇളവ് നല്‍കുന്നതിനുള്ള മാര്‍ഗ്ഗനിര്‍ദ്ദേശവും ദേശീയ ക്യാബിനറ്റ് തയ്യാറാക്കിയിട്ടുണ്ട്.\nഅതേസമയം അതിര്‍ത്തി തുറക്കുന്നത് വൈകും. ഓസ്ട്രേലിയന് അതിര്‍ത്തികള് എപ്പോള് തുറക്കാന് കഴിയും എന്ന കാര്യത്തില് ഇപ്പോഴും വ്യക്തതയില്ലെന്ന് പ്രധാനമന്ത്രി പറഞ്ഞു. രാജ്യത്തിന്റെ അതിര്‍ത്തികള് തുറക്കും മുമ്പ് സംസ്ഥാന അതിര്‍ത്തികള് തുറക്കാനും, ആഭ്യന്തര യൂണിവേഴ്സിറ്റി വിദ്യാര്‍ത്ഥികളെ അനുവദിക്കാനും സംസ്ഥാന സര്‍ക്കാരുകള് തയ്യാറാകണമെന്നും പ്രധാനമന്ത്രി ആവര്‍ത്തിച്ചു.


നിങ്ങളെ ബാധിക്കുന്ന ആദായനികുതി നിയമത്തിലെ അഞ്ച് മാറ്റങ്ങൾ|Income Tax Changes|Manorama Online Sampadyam\nബിബിൻ ജോസഫ് October 04, 2019 11:17 AM IST\nഒരു സാമ്പത്തിക വർഷത്തിൽ ഒരു കോടി രൂപയിൽ കൂടുതൽ തുക കാഷ് ആയി പിൻവലിച്ചാൽ രണ്ടു ശതമാനം ടിഡിഎസ് പിടിക്കും\n2019–20–ലെ ബജറ്റിൽ നിർദ്ദേശിച്ച പുതിയ ആദായനികുതി നിയമങ്ങൾ സെപ്റ്റംബർ ഒന്നു മുതൽ നിലവിൽ വന്നു. പ്രധാനമായും സ്രോതസിൽ നിന്നുള്ള നികുതി കിഴിക്കുന്നതു ( ടിഡിഎസ്) സംബന്ധിച്ചുള്ളതാണ് ഈ മാറ്റങ്ങൾ. ഇതു മുഖ്യമായും വ്യക്തികളെ ബാധിക്കുന്നവയാണ്.\n1. പണം പിൻവലിക്കുന്നതിന് ടിഡിഎസ്\nഒരു സാമ്പത്തിക വർഷത്തിൽ ഒരു കോടി രൂപയിൽ കൂടുതൽ തുക കാഷ് ആയി പിൻവലിച്ചാൽ ബാങ്കുകൾ, കോ– ഓപ്പറേറ്റീവ് ബാങ്കുകൾ, പോസ്റ്റോഫീസ് തുടങ്ങിയവ രണ്ടു ശതമാനം ടിഡിഎസ് പിടിക്കും.\n2. ലൈഫ് ഇൻഷുറസ് വരുമാനം\nനികുതി നൽകേണ്ടതായ ലൈഫ് ഇൻഷുറസ് വരുമാനം വാങ്ങുമ്പോൾ അഞ്ചു ശതമാനം ടിഡിഎസ് പിടിക്കും. നേരത്തെ ഇത് ഒരു ശതമാനമായിരുന്നു. എന്നാൽ ലഭിക്കുന്ന തുക ഒരു ലക്ഷം രൂപയ്ക്കു താഴെയാണെങ്കിൽ ടിഡിഎസ് നൽകേണ്ടതില്ല. അതേപോലെ പോളിസി ഉടമയുടെ മരണത്തെ തുടർന്നു ലഭിക്കുന്ന തുകയ്ക്കും ടിഡിഎസ് നൽകേണ്ടതില്ല.\nആദായനികുതി നിയമമനുസരിച്ച് ഇഷുറസ് പോളിസി കാലാവധി പൂർത്തിയാക്കുമ്പോൾ ലഭിക്കുന്ന തുകയ്ക്ക് നികുതി നൽകേണ്ടതില്ല. പക്ഷേ സം അഷ്വേഡ് തുക വാർഷിക പ്രീമിയത്തിന്റെ 10 ഇരട്ടിയെങ്കിലും ഉണ്ടായിരിക്കണം.2012 ഏപ്രിൽ ഒന്നിന് മുമ്പ് ഇഷ്യു ചെയ്തിട്ടുള്ള പോളിസികളിൽ പ്രീമിയം സം അഷ്വേഡ് തുകയുടെ 20 ശതമാനത്തിൽ കുറവാണെങ്കിൽ മാത്രമേ മച്യൂരിറ്റി തുകയ്ക്ക് നികുതിയിളവു ലഭിക്കുകയുള്ളു.\n3. പാനും ആധാറും പരസ്പരം മാറ്റി ഉപയോഗിക്കാം\nപാനും ആധാറും തമ്മിൽ ബന്ധിപ്പിച്ചിട്ടുള്ള നികുതിദായകന് ആദായനികുതി റിട്ടേൺ സമർപ്പിക്കുമ്പോൾ ഇതിൽ ഏതെങ്കിലുമൊന്ന് നൽകിയാൽ മതി. പാൻ ഇല്ലാത്ത നികുതിദായകന് ആധാർ നമ്പർ രേഖപ്പെടുത്തി റിട്ടേൺ സമർപ്പിക്കാം. ഇങ്ങനെ റിട്ടേൺ സമർപ്പിക്കുന്നയാൾക്ക് ആദായനികുതി വകുപ്പ് പിന്നീട് പാൻ അലോട്ട് ചെയ്തു നൽകും.\n4. കോൺട്രാക്ടർ പേമെന്റ്\nകോൺട്രാക്ടർമാർ, പ്രഫഷണലുകൾ, ബ്രോക്കർമാർ എന്നിവർക്ക് വ്യക്തികൾ നൽകുന്ന പേമെന്റിന് (ബ്രോക്കറേജ്, പ്രഫഷണൽ ഫീസ് തുടങ്ങിയവ) അഞ്ചു ശതമാനം നികുതി സ്രോതസിൽ കിഴിക്കണം. ഒരു വർഷം 50 ലക്ഷം രൂപയ്ക്കു മുകളിൽ വരുന്ന തുകയ്ക്കാണ് ടിഡിഎസ് പിടിക്കേണ്ടത്. ടിഡിഎസ് ഡിപ്പോസിറ്റ് ചെയ്യുന്നതിനായി അവരുടെ പാൻ ഉപയോഗിച്ചാൽ മതി.\n5. ഇമ്മൂവബിൾ പ്രോപ്പർട്ടി വാങ്ങുമ്പോൾ\nഇമ്മൂവബിൽ പ്രോപ്പർട്ടി വാങ്ങുന്നതിനു പണം നൽകുമ്പോൾ വാങ്ങുന്നയാൾ ഒരു ശതമാനം ടിഡിഎസ് പിടിക്കണം. പ്രോപ്പർട്ടി മൂല്യം അമ്പതു ലക്ഷം രൂപയ്ക്കു മുകളിൽ വരുമ്പോഴാണ് ടിഡിഎസ് പിടിക്കേണ്ടത്.


മനോരമ ഓൺലൈൻ ഇംപാക്ട്: കയ്യുറയിൽ5കോടി തട്ടിപ്പ് തടഞ്ഞു; വിലപേശി വാങ്ങും | Manorama News\nമനോരമ ഓൺലൈൻ ഇംപാക്ട്: കയ്യുറയിൽ5കോടി തട്ടിപ്പ് തടഞ്ഞു; വിലപേശി വാങ്ങും\nമനോജ് കടമ്പാട് June 11, 2021 08:25 PM IST\nതിരുവനന്തപുരം ∙ സർക്കാർ ആശുപത്രികളുടെ ആവശ്യത്തിനുവേണ്ടി അമിത വിലയ്ക്ക് ഒരു കോടി കയ്യുറ വാങ്ങി കോടികൾ തട്ടാനുള്ള പദ്ധതി പൊളിഞ്ഞു. ഇനി താൽപര്യമുള്ള ഉൽപാദകരിൽ നിന്നെല്ലാം നിരക്കു വാങ്ങി കരാർ ഉറപ്പിക്കാൻ തീരുമാനം. ഇതിന്റെ ഭാഗമായി 50 ലക്ഷം കയ്യുറകൾ വിലപേശി വാങ്ങാനുള്ള നടപടികൾ ആരംഭിച്ചു.\nകോവിഡ് വാർഡുകളിൽ ജോലി ചെയ്യുന്ന ആരോഗ്യ പ്രവർത്തകർക്കു ഗുണമേന്മയില്ലാത്ത പിപിഇ കിറ്റ് കൊടുത്ത സംഭവത്തെക്കുറിച്ചും അന്വേഷണം നടത്തും. കയ്യുറ കച്ചവടത്തിൽ കേരള മെഡിക്കൽ സർവീസസ് കോർപറേഷനിലെ (കെഎംഎസ്‌സിഎൽ) ഉന്നതരും ചില സിപിഎം നേതാക്കളും തമ്മിലുള്ള ഒത്തുകളിയുടെ വിശദാംശങ്ങൾ മനോരമ ഓൺലൈനാണു പുറത്തുകൊണ്ടു വന്നത്. കച്ചവടത്തിൽ5കോടി രൂപയുടെ ക്രമക്കേടിനുള്ള എല്ലാ ഒരുക്കങ്ങളും മനോരമ ഓൺലൈൻ വാർത്തയെത്തുടർന്നു തകിടംമറിയുകയായിരുന്നു.\nമെഡിക്കൽ കോളജ് ആശുപത്രികൾ ഉൾപ്പെടെ എല്ലാ സർക്കാർ ആരോഗ്യകേന്ദ്രങ്ങളിലും ഒരാഴ്ചയിലേറെയായി കയ്യുറ കിട്ടാനില്ല. കയ്യുറക്ഷാമം കെഎംഎസ്‌സിഎലിന്റെ സൃഷ്ടിയായിരുന്നു. ഇതിന്റെ മറവിൽ താൽപര്യമുള്ള കമ്പനിയിൽ നിന്ന് അമിത വിലയ്ക്കു കയ്യുറ വാങ്ങി കോടികൾ തട്ടിയെടുക്കാനാണു ശ്രമം നടത്തിയത്. കയ്യുറ കിട്ടാനില്ലാത്തതിനാൽ എവിടെ നിന്നെങ്കിലും അതിവേഗം സംഭരിക്കാൻ സർക്കാർ നിർദേശിച്ചു.\nഅടിയന്തര സാഹചര്യം സൃഷ്ടിച്ച കോർപറേഷനിലെ ഉന്നതർ തിരുവനന്തപുരത്തെ ഒരു കമ്പനിയിൽ നിന്നു കയ്യുറ വാങ്ങാൻ തീരുമാനിച്ചു. ഒരു ഡെന്റൽ ഡോക്ടറുടെ ഉടമസ്ഥതയിലുള്ള കമ്പനിയിൽ നിന്ന് ഒരു കയ്യുറ 14 രൂപയ്ക്കു വാങ്ങാനായിരുന്നു ധാരണ. കോർപറേഷൻ കയ്യുറ സംഭരിക്കുന്നെന്ന വിവരം അറിഞ്ഞു വർഷങ്ങളായി ഈ രംഗത്തുള്ള കമ്പനികൾ താൽപര്യം അറിയിച്ചു. ഇവർ 8.50 രൂപ മുതൽ 12.50 രൂപ നിരക്കിൽ കയ്യുറ വിതരണം ചെയ്യാൻ തയാറാണെന്ന് അറിയിച്ചെങ്കിലും കോർപറേഷനിലെ ഉന്നതർ അടുപ്പിച്ചില്ല. അടിയന്തര സാഹചര്യത്തിൽ തിരുവനന്തപുരത്തെ കമ്പനിയുമായി കൈ കൊടുത്തുകഴിഞ്ഞെന്നായിരുന്നു വിശദീകരണം. മാത്രമല്ല, വാങ്ങാൻ നിശ്ചയിച്ച കമ്പനിയോടു തിരുവനന്തപുരത്തും കൊച്ചിയിലും 10 ലക്ഷം കയ്യുറ വീതം എത്തിക്കാനും ആവശ്യപ്പെട്ടു.\nഇതിന്റെ വിശദാംശങ്ങളാണു മനോരമ ഓൺലൈനിലൂടെ പുറത്തുവന്നത്. ഉടൻ സർക്കാർ ഇടപെട്ടു. വിവരങ്ങൾ അന്വേഷിച്ചപ്പോൾ ക്ഷാമം ഉള്ളതിനാൽ വിലപേശൽ നടത്താൻ സാധിച്ചില്ലെന്ന ന്യായീകരണത്തിലായിരുന്നു കോർപറേഷനിലെ ഉദ്യോഗസ്ഥർ. വില കുറച്ചു കയ്യുറ നൽകാൻ കമ്പനികൾ തയാറുണ്ടോ? വാങ്ങാൻ ഉദ്ദേശിക്കുന്ന കമ്പനിക്കു കയ്യുറ ഉൽപാദന,വിതരണ മേഖലയിൽ അനുഭവ പരിചയം ഉണ്ടോ? എന്നീ ചോദ്യങ്ങൾക്കു കൃത്യമായ മറുപടി നൽകാൻ ഉദ്യോഗസ്ഥർക്കു സാധിച്ചില്ല. തുടർന്നാണു കോർപറേഷൻ കയ്യുറ നൽകിക്കൊണ്ടിരിക്കുന്ന എല്ലാ കമ്പനികളിൽ നിന്നും കയ്യുറ നൽകാൻ താൽപര്യമുണ്ടോയെന്ന് അന്വേഷിക്കാൻ തീരുമാനിച്ചത്. ഇവരിൽ നിന്നു വില എടുത്തശേഷം കുറഞ്ഞ നിരക്കിൽ കരാർ ഉറപ്പിക്കാൻ സർക്കാർ നിർദേശിക്കുകയായിരുന്നു.\nകെഎംഎസ്‌സിഎൽ ക്രമക്കേട്: അന്വേഷണവും മറ്റാരുമല്ല\nകെഎംഎസ്‌സിഎൽ ഗുണമേന്മയില്ലാത്ത പിപിഇ കിറ്റുകൾ വാങ്ങിയ സംഭവത്തെക്കുറിച്ച് അന്വേഷിക്കുന്നത് കെഎംഎസ്‌സിഎല്ലിലെ തന്നെ ഉന്നതർ! അഴിമതിക്കു ചൂട്ടുപിടിച്ചവർ തന്നെ അതേക്കുറിച്ച് അന്വേഷിക്കുന്നതാണ് ഇവിടത്തെ പതിവ്. സർക്കാർ ആശുപത്രികൾക്കുവേണ്ടി മരുന്നും മെഡിക്കൽ ഉൽപന്നങ്ങളും സംഭരിച്ചു വിതരണം ചെയ്യുന്നതാണു കോർപറേഷന്റെ ചുമതല.\nഗുണമേന്മയില്ലാത്ത മരുന്നുകളും ഉൽപന്നങ്ങളും ലഭിക്കുമ്പോൾ ആശുപത്രി ജീവനക്കാർ പ്രശ്നമുണ്ടാക്കും. ഉടൻ അതതു കാലത്തെ മന്ത്രിയുടെ ഓഫിസ് അന്വേഷണം പ്രഖ്യാപിക്കും. അന്വേഷിക്കുന്നതാകട്ടെ ഗുണമേന്മയില്ലാത്തവ വാങ്ങിയ കെഎംഎസ്‌സിഎല്ലിന്റെ ഉദ്യോഗസ്ഥരും. അന്വേഷണം എന്തായെന്നോ കുറ്റക്കാർ ആരാണെന്നോ പിന്നീട് ആരും അന്വേഷിക്കാറുമില്ല.\nകോർപറേഷൻ അടുത്തിടെ രണ്ടു തരം പിപിഇ കിറ്റുകൾ വിതരണം ചെയ്തിരുന്നു. ഒരു കിറ്റിൽ ബ്രാൻഡ് നാമം പോലുമില്ല. ഈ കിറ്റുകൾ ഉപയോഗിച്ച നഴ്സുമാർ ഉൾപ്പെടെയുള്ള ആരോഗ്യപ്രവർത്തകർ നിർജലീകരണം സംഭവിച്ചു കുഴഞ്ഞുവീഴാൻ തുടങ്ങി. സാധാരണ ഒരു കിറ്റ്4മുതൽ6മണിക്കൂർവരെ ഉപയോഗിക്കാനാകും. എന്നാൽ കോർപറേഷൻ നൽകിയ2ഇനം പിപിഇ കിറ്റുകളും ഒരു മണിക്കൂറിലധികം ഉപയോഗിക്കാനാവില്ല.\nഇതേക്കുറിച്ച് സിപിഎം അനുകൂല സംഘടനയായ കേരള ഗവ.നഴ്സസ് അസോസിയേഷൻ മുഖ്യമന്ത്രി പിണറായി വിജയനു പരാതി നൽകി. ഈ സംഭവത്തെക്കുറിച്ച് കോർപറേഷനോട് അന്വേഷിക്കാൻ നിർദേശിച്ചിരിക്കുകയാണ് ആരോഗ്യ മന്ത്രിയുടെ ഓഫിസ്. ക്രമക്കേടു നടത്തിയവർ തന്നെയാണ് അന്വേഷണം നടത്തുന്നത്.\nEnglish Summary: Government to buy gloves taking price quote from companies - Manorama Online Impact


ചിത്ര വിശേഷം: രമ്യ നമ്പീശന് വഴങ്ങി, അരഡസന് സിനിമകള് !\nരമ്യ നമ്പീശന് വഴങ്ങി, അരഡസന് സിനിമകള് !\nമലയാളത്തിന്റെ പ്രിയ നടി രമ്യ നമ്പീശന് കന്നട സിനിമയിലേക്ക് ചേക്കേറുന്നു.\nപേരിലെ ഒരുമ മാത്രമായിരിക്കില്ല കന്നട നായിക രമ്യയ്ക്ക്, രമ്യ നമ്പീശന് ഉയര്‍ത്തുന്ന ഭീഷണി. എതാണ്ട് അരഡസന് കന്നട സിനിമകളില് അഭിനയിക്കാനുള്ള ഓഫര് രമ്യ നമ്പീശനെ തേടിയെത്തിയിരിക്കുന്നു.\nഎല്ലാം കന്നടയിലെ മികച്ച സംവിധായകരില്‍നിന്നുതന്നെ. ശാലീന വേഷങ്ങള്‍ക്കൊപ്പം ഗ്ലാമറും തനിക്കു വഴങ്ങുമെന്ന് രമ്യ കോളിവുഡില് തെളിയിച്ചു കഴിഞ്ഞു.\nതമിഴിലും തെലുങ്കിലും ലഭിച്ച സ്വീകരണം കന്നട നാടും നല്‍കുമെന്ന ശുഭ പ്രതീക്ഷയിലാണ് രമ്യ. ഇതോടെ തെന്നിന്ത്യയിലെ നാലു ഭാഷകളിലും വേഷമിടുന്ന താരമായി രമ്യയും മാറും.\nനാലു ഭാഷകളിലും തിളങ്ങിയ മീര ജാസ്മിന്, ഭാവന, നയന്‍താര, പാര്‍വതി മേനോന് തുടങ്ങിയവരുടെ ഗണത്തിലേക്കാണ് രമ്യയും എത്തിപ്പെടുന്നത്. രമ്യ നായികയായ 'കുള്ളനരികൂട്ടം' എന്ന തമിഴ് സിനിമയുടെ വിജയത്തോടെ സാന്‍ഡല്‍വുഡില്‍നിന്ന് നിരവധി ഓഫറുകളാണ് എത്തിയത്.\nഏറെ ആലോചിച്ചതിനുശേഷം രവിവര്‍മ സംവിധാനം ചെയ്യുന്ന സിനിമയിലേക്കുള്ള ഓഫര് സ്വീകരിക്കുകയായിരുന്നുവെന്ന് രമ്യ പറഞ്ഞു.\n'താജ്മഹല്' എന്ന ഹിറ്റ് ചിത്രത്തിലൂടെ കന്നടയുടെ പ്രിയപ്പെട്ട സംവിധായകനായി മാറിയ ആളാണ് രവിവര്‍മ. അജയ് നായകനാകുന്ന സിനിമയുടെ ഷൂട്ടിങ് ബാംഗ്ലൂരില് തുടങ്ങിക്കഴിഞ്ഞു.\n'ചാപ്പാകുരിശ്' എന്ന മലയാള സിനിമയുടെ സെറ്റില് നിന്ന് മെയ് അഞ്ചിന് രമ്യ ബാംഗ്ലൂരില് എത്തിച്ചേരുമെന്നാണ് അറിയിച്ചിരിക്കുന്നത്. കന്നടയിലെ പ്രമുഖ നിര്‍മാതാവായ എസ്.വി. ബാബു നിര്‍മിക്കുന്ന ചിത്രത്തിന്റെ പേര് ഔദ്യോഗികമായി പ്രഖ്യാപിച്ചിട്ടില്ല.\n''കന്നടയിലേക്കുള്ള പ്രവേശനം ഏറെ പ്രതീക്ഷയോടെയാണ് നോക്കി കാണുന്നത്. കഴിഞ്ഞ രണ്ടു വര്‍ഷത്തിനിടയില് കന്നട സിനിമയില്‍നിന്ന് നിരവധി ഓഫറുകള് ലഭിച്ചിരുന്നു. എന്നാല്, നല്ല ഒരു തുടക്കത്തിനു വേണ്ടി കാത്തിരിക്കുകയായിരുന്നു. നല്ല ബാനറും മികച്ച കഥയും ഇപ്പോള് ഒത്തുവന്നു. ഇതുതന്നെ നല്ലസമയമെന്ന് കരുതുന്നു'' - രമ്യ നമ്പീശന് പറഞ്ഞു.\nചുരുങ്ങിയ കാലംകൊണ്ടു നാലു ദക്ഷിണേന്ത്യന് ഭാഷകളിലും അഭിനയിക്കാന് അവസരം ലഭിച്ചത് ഈശ്വരകൃപ കൊണ്ടാണെന്ന് രമ്യ പറയുന്നു.\nതമിഴ്‌നാട് മുഖ്യമന്ത്രി എം. കരുണാനിധിയുടെ അമ്പതാം ചിത്രമായ 'ഇളൈഞ്ജ'നില് നായികയായതോടെ കോളിവുഡിലും രമ്യയുടെ ഭാഗ്യം തെളിഞ്ഞിരിക്കുകയാണ്.\nചെ !! തെറ്റിധരിച്ചു\n2011, മേയ് 22 7:10 PM


ഓർത്താൽ വിസ്മയം തന്നെ￼ – കഥകളി ഇൻഫോ\nഓർത്താൽ വിസ്മയം തന്നെ￼\nPublished by Achuthan TK on ജൂൺ 2, 2022 ജൂൺ 2, 2022\nഓര്‍ത്താല് വിസ്മയം തന്നെ. കേരളത്തില് വരേണ്യവര്‍ഗ്ഗക്കാര് മേധാവിത്തം പുലര്‍ത്തിയിരുന്ന കഥകളിയുടെ പ്രഖ്യാത വിദ്യാലയത്തിലേക്ക് ഒരു മുസ്ലീം ബാലന് കടന്നു ചെല്ലുന്നു. ആശങ്കകളോടെ, അധൈര്യത്തോടെ, എങ്കിലും പ്രതീക്ഷകളോടെ. 1957ല് വെങ്കിടകൃഷ്ണ ഭാഗവതരുടെ ഛായാചിത്രത്തിന് ചുവട്ടില്, നീലകണ്ഠന് നമ്പീശന്‍റെ കാല്‍ക്കല് ദക്ഷിണവെച്ച് കഥകളി സംഗീതം പഠിക്കാന് ആരംഭിക്കുന്നു. വാത്സല്യം വാരിക്കോരിക്കൊടുക്കുമെങ്കിലും പഠിപ്പില് വിട്ടുവീഴ്ച്ചയോ അശ്രദ്ധയോ കാട്ടിയാല് നിര്‍ദ്ദയം ശിക്ഷിക്കുന്ന ഗുരു. ആ ഗുരുവിന്‍റെ പ്രതീക്ഷക്കൊത്ത് ശിഷ്യന് വളരുന്നു. അരങ്ങേറ്റത്തില് ഹൈദരാലി പൊന്നാനിയും പില്‍ക്കാലത്ത് വിഖ്യാതനായ ശങ്കര എമ്പ്രാന്തിരി ശിങ്കിടിയുമാബണമെന്നും നമ്പീശന് നിശ്ചയിച്ചപ്പോള് അദ്ദേഹമൊരു ശിഷ്യനിലുള്ള വിശ്വാസം നിശ്ശബ്ദമായി പ്രഖ്യാപിക്കുകയായിരുന്നു.\nക്രമത്തില് ഹൈദരാലി പ്രശസ്തനായി. കഥകളി ആസ്വാദകരുടെ മുഴുവന് അഭിനന്ദനങ്ങള്‍ക്ക് പാത്രമായി. കലാമണ്ഡലം ഹൈദരാലിയുടെ ആത്മകഥയ്ക്ക് “ഓര്‍ത്താല് വിസ്മയം” എന്ന ശീര്‍ഷകം തികച്ചും യോജിക്കും. പറയുന്നത് ആത്മകഥയല്ല, കഥകളി ജീവിതത്തിലെ അവിസ്മരണീയമായ ചില അനുഭവങ്ങള് വിവരിക്കുന്ന ചില ലേഖനങ്ങളുടെ സമാഹാരമാണ്. കൂട്ടത്തില് കഥകളി അവതരണത്തേയും സംഗീതത്തെയും പറ്റിയുള്ള ചില വീണ്ടുവിചാരങ്ങളും.\nഈ ലേഖനങ്ങളിലൂടെ പ്രശസ്തരായ പലരുടേയും ചിത്രങ്ങള് നമുക്ക് കിട്ടുന്നു. കൃഷ്ണന് നായര് ആശാന്, നമ്പീശന്, കൃഷ്ണന് കുട്ടി പൊതുവാള്, ഉണ്ണിക്കൃഷ്ണക്കുറുപ്പ്, എം.കെ.കെ. നായര്, യേശുദാസ് തുടങ്ങിയവരെ പറ്റി വിദഗ്ദ്ധമായി വരച്ച ചില രേഖാചിത്രങ്ങള്.\nകഥകളിസംഘത്തിന്‍റെ കൂടെ വിദേശത്തുപോയ അനുഭവങ്ങള് ഹൈദരാലി വിവരിക്കുന്നു. അവിടത്തെ നിറഞ്ഞ സദസ്സുകളും തണുത്ത കാലാവസ്ഥയില് ക്യൂ നില്‍ക്കുന്ന ആസ്വാദകരും നാട്ടില് ആസ്വാദകര് കുറഞ്ഞുവരുന്ന ദയനീയാവസ്ഥയെപ്പറ്റിയാണ് ചിന്തിക്കാന് പ്രേരിപ്പിക്കുന്നത്. കൈലാസമെടുത്ത് അമ്മാനമാടിയവരും സമുദ്രലംഘനം ചെയ്തവരും, സ്വര്‍ഗ്ഗാധിപതികളായി അരങ്ങത്ത് വരുന്നവരും ജീവിക്കാന് വേണ്ടി പടുപണികള് ചെയ്യുന്ന അവസ്ഥയെപ്പറ്റി ഹൈദരാലി ദു:ഖത്തോടെ പറയുന്നു.\nരണ്ടുവര്‍ഷം മുമ്പ് പാരീസില് വെച്ച് ഞാന് മാര്‍ട്ടൈന് ഷെമാനയെ കണ്ടു. യാദൃച്ഛികമായി ഞാനവിടെ ഉണ്ടെന്ന് അറിഞ്ഞ് തേടിപ്പിടിച്ച് വന്നതായിരുന്നു. കേരളത്തില് വന്ന് താമസിക്കുകയും പ്രൊഫ. വി.ആര്. പ്രബോധനചന്ദ്രന് നായരുടെ കീഴില് മലയാളം പഠിക്കുകയും, പല ഗുരുക്കാന്മാരില് നിന്നുമായി കഥകളി അഭ്യസിക്കുകയും ചെയ്ത ഒരു ഫ്രഞ്ചുകാരി മുമ്പ് കോഴിക്കോട് മാതൃഭൂമി ആപ്പീസില് എന്നെ കാണാന് വന്നിരുന്നു. അവര് മലയാളത്തില് മറുപടി പറഞ്ഞ് എന്നെ അത്ഭുതപ്പെടുത്തി. അവര് പറഞ്ഞു: പാരീസിലെ ഏറ്റവും വലിയ തീയേറ്ററുകളിലൊന്നാണ് കഥകളിയും കൂടിയാട്ടവും മട്ടന്നൂര് ശങ്കരന്‍കുട്ടിയുടെ തായമ്പകയും നടത്താറ്. ടിക്കറ്റ് മാസങ്ങള്‍ക്ക് മുമ്പേ റിസര്‍വ്വ് ചെയ്ത്പോകും. ഹൈദരാലിയുടെ കഥകളിപ്പാട്ടിന്‍റെ മാധുര്യത്തേയും ഗാംഭീര്യത്തേയും പറ്റിയും അവര് പറഞ്ഞു.\nഎന്നെ കാണാന് വന്ന ഒരു മലയാളി അടുത്തുണ്ട്. അയാള് എല്ലാം കേട്ടുകൊണ്ടിരുന്നു.\n“ശങ്കരന്‍കുട്ടിയുടെ തായമ്പകയ്ക്കും നിറഞ്ഞ സദസ്സായിരുന്നു. അടുത്ത ഇടയ്ക്കാണ് ശങ്കരന്‍കുട്ടി വന്നുപോയത്.”\nമലയാളി സുഹൃത്ത് പതുക്കെ:\n“എം.ടി.സാര്, ആരെപ്പറ്റിയാണ് അവര് പറയുന്നത്?”\nശങ്കരന്‍കുട്ടി. മട്ടന്നൂര് ശങ്കരന്‍കുട്ടി, ചെണ്ട.”\n“അടിച്ചു പൊളിക്ക്ണ്ടാവും അല്ലെ?”\nഞാന് ഒന്നും മിണ്ടിയില്ല.\nകഥകളി അവതരണത്തിലെ ചില പാകപ്പിഴകളെപ്പറ്റി താന് ചിന്തിച്ചുപോയത് ഹൈദരാലി എഴുതിയപ്പോള് ഉണ്ടായ വാദകോലാഹലങ്ങള് ഞാനോര്‍ക്കുന്നു. എനിക്ക് വലിയ അറിവുള്ള വിഷയങ്ങളല്ലെങ്കിലും ഞാന് ആ ലേഖനങ്ങള് ശ്രദ്ധിച്ചിരുന്നു. സംഗീതാലാപനത്തിലെ അക്ഷരവൈകല്യങ്ങളെപ്പറ്റി ഹൈദരാലി എഴുതിയപ്പോള് ഞാന് വിചാരിച്ചു: എനിക്കും തോന്നിയതാണല്ലൊ ഈ കാര്യങ്ങള് ‘പനിമതി മുഖി ബാലേ’യെ ‘പാനിമതി’യാക്കുന്നത് ഞാനും എത്രതവണ കേട്ടിരിക്കുന്നു. കഥകളി സംഗീതത്തിലെ മാത്രമല്ല, ശാസ്ത്രീയസംഗീതത്തിലേയും സിനിമാ നാടകഗാനങ്ങളിലേയും സ്ഥിര അക്ഷരവൈകല്യങ്ങള് ഹൈദരാലി അക്കമിട്ട് നിരത്തുന്നു.\nകളിയരങ്ങിലേയും സംഗീതത്തിലേയും വൈകല്യങ്ങളെപ്പറ്റി ഹൈദരാലി പറയുമ്പോള് പാരമ്പര്യവാദികള്‍ക്ക് അസ്വാസ്ഥ്യമുണ്ടാവുന്നത് സ്വാഭാവികമാണ്. പക്ഷെ, വാദകോലാഹലത്തിലൂടെ ഒച്ചപ്പാടുണ്ടാക്കി ശ്രദ്ധപിടിച്ച് പറ്റാനല്ല ഹൈദരാലി ശ്രമിക്കുന്നത് എന്ന് എനിക്കും തോന്നിയിട്ടുണ്ട്. യോജിച്ചാലും വിയോജിച്ചാലും വേണ്ടില്ല, നിസ്സാരമായി തള്ളിക്കളയാവുന്നതല്ല ഈ അഭിപ്രായപ്രകടനങ്ങള് എന്ന് വ്യക്തമാക്കുന്നു.\nകഥകളിയോടും സംഗീതത്തോടുമുള്ള ഹൈദരാലിയുടെ പ്രതിബദ്ധതയെ നമുക്ക് നിഷേധിക്കാനാവില്ല. അതാണ് ഹൈദരാലിക്ക് ജീവിതം തന്നെ.\nഅനുഗ്രഹീതനായ ഈ കലാകാരനില് നിന്ന് ഇനിയും പല വിസ്മയങ്ങളും ആസ്വാദകര്‍ക്ക് ലഭിക്കുമെന്ന് നാം പ്രത്യാശിക്കുക.\n(പ്രണത ബുക്ക്സ് 2004 ഡിസംബറില് പ്രസിദ്ധീകരിച്ച “ഓര്‍ത്താല് വിസ്മയം” എന്ന കലാമണ്ഡലം ഹൈദരാലിയുടെ ലേഖനസമാഹാരത്തിന് എം.ടി വാസുദേവന് നായര് എഴുതിയ ആമുഖം. പുസ്തകത്തിന്‍റെ വില 60 രൂപ. പ്രണത ബുക്സ്, കൊച്ചിയുടെ ഫോണ്: 0484-2390179. ഇ-മെയില് വിലാസം:pranathabooks@rediffmail.com)


കറുത്ത ആവോലി നല്‍കും ആരോഗ്യം | health benefits of black pomfret fish - Malayalam BoldSky\nആവോലിയുടെ ആരോഗ്യ ഗുണങ്ങള് നിരവധിയാണ്. വെളുത്ത ആവോലിയും കറുത്ത ആവോലിയും രണ്ട് തരമാണ് ഉള്ളത്. ഇത് പല വിധത്തില് ആരോഗ്യത്തിന് വളരെയധികം ഗുണം ചെയ്യുന്ന ഒന്നാണ്. എന്തൊക്കെ ആരോഗ്യ ഗുണങ്ങളാണ് ആവോലി കഴിക്കുന്നതിലൂടെ ലഭിക്കുന്നത് എന്ന് പലര്‍ക്കും അറിയില്ല. വില അല്‍പം കൂടുതലാണെങ്കില് പോലും ആരോഗ്യത്തിന്റെ കാര്യത്തില് വളരെയധികം ഗുണം നല്‍കുന്ന ഒന്നാണ് ആവോലി.\nഅയലയും മത്തിയും മാത്രമല്ല നമ്മുടെ മത്സ്യവിഭവങ്ങളില് പ്രധാനപ്പെട്ടത്. പല വിധത്തിലുള്ള മത്സ്യവിഭവങ്ങള് നമ്മുടെ നാട്ടിലുണ്ട്. ഒമേഗ3ഫാറ്റി ആസിഡ് ധാരാളം അടങ്ങിയിട്ടുള്ള ഒന്നാണ് മത്സ്യം. അതുകൊണ്ട് തന്നെ ഇത് ആരോഗ്യത്തിന്റെ പല വിധത്തിലുള്ള പ്രശ്‌നങ്ങള്‍ക്ക് പരിഹാരം കാണുന്നു.\nമലയാളിക്കാകട്ടെ മീനില്ലാതെ ഭക്ഷണം കഴിക്കുക എന്നത് വളരെയധികം ബുദ്ധിമുട്ടുള്ള ഒന്നാണ്. കാരണം നമ്മുടെ ഭക്ഷണശീലങ്ങളില് പ്രധാനപ്പെട്ട ഒന്നാണ് മീന്. ഒരുരുള മീന് കൂട്ടി കഴിക്കുന്നത് കൊണ്ട് തന്നെ പല വിധത്തിലുള്ള രോഗങ്ങളേയും നമുക്ക് ഒഴിച്ച് നിര്‍ത്താവുന്നതാണ്. എന്തൊക്കെ രോഗങ്ങള്‍ക്കാണ് ആവോലി കഴിക്കുന്നതിലൂടെ അകറ്റി നിര്‍ത്താന് സഹായിക്കുന്നത് എന്ന് നോക്കാം.\nഹൃദയാരോഗ്യം കാത്തു സൂക്ഷിക്കുന്നതില് കറുത്ത ആവോലി എന്നും മിടുക്കനാണ്. ഒമേഗ3ഫാറ്റി ആസിഡ് ധാരാളം അടങ്ങിയിട്ടുള്ളതും രക്തത്തിലെ കൊളസ്‌ട്രോളിന്റെ അളവ് കുറയ്ക്കുന്നതിലും ആവോലിയുടെ പങ്ക് വളരെ വലുതാണ്.\nരക്തയോട്ടം തടസ്സപ്പെടുത്തുന്ന എല്ലാ തരം അനാരോഗ്യകരമായ പ്രവര്‍ത്തനങ്ങളേയും ആവോലി കഴിയ്ക്കുന്നതിലൂടെ ഇല്ലാതാക്കുന്നു. കറുത്ത ആവോലി ധാരാളം കഴിക്കുന്നത് രക്തയോട്ടത്തിന് സഹായിക്കുന്നു.\nശരീരത്തിനാവശ്യമായ പോഷകങ്ങള് നല്‍കുന്നതിലും ആവോലി മുന്നില് തന്നെയാണ്. സിങ്ക്, പൊട്ടാസ്യം, അയോഡിന്, തുടങ്ങി ശാരീരിക പ്രവര്‍ത്തനങ്ങളെ ഉദ്ദീപിപ്പിക്കുന്ന തരത്തിലുള്ള എല്ലാ പോഷകങ്ങളും ആവോലി ആവോളം നല്‍കുന്നു.\nചര്‍മ്മസംരക്ഷണത്തിന്റെ കാര്യത്തിലും ആവോലി അല്‍പം മുന്നിലാണ്. ഇതിലുള്ള പ്രോട്ടീന് ചര്‍മ്മത്തിന്റെ വരള്‍ച്ചയെ ഇല്ലാതാക്കുന്നു. ചര്‍മ്മത്തിന്റെ ആരോഗ്യത്തിനും വലിയ ഗുണമാണ് കറുത്ത ആവോലി നല്‍കുന്നത്.\nശ്വസന സംബന്ധമായ പ്രശ്‌നങ്ങളെ പരിഹരിക്കുന്നതിനും ആവോലി മിടുക്കനാണ്. ആസ്തമയുള്ള കുട്ടികളുടെ ഡയറ്റില് സ്ഥിരമായി ഉള്‍പ്പെടുത്താവുന്നതാണ് ആവോലി. പെട്ടെന്ന് തന്നെ ശ്വസന സംബന്ധമായ പ്രശ്‌നങ്ങള്‍ക്ക് പരിഹാരം കാണാന് കറുത്ത ആവോലി സഹായിക്കുന്നു.\nവാര്‍ദ്ധക്യ സംബന്ധമായ പ്രശ്‌നങ്ങള്\nപ്രായം കൂടുന്നതിലൂടെ ആരോഗ്യ പ്രശ്‌നങ്ങളും വര്‍ദ്ധിക്കുകയാണ്. പ്രായമായവര് ആവോലി കഴിയിക്കുന്നത് സ്ഥിരമാക്കുക. ഇത് വാര്‍ദ്ധക്യസംബന്ധമായുണ്ടാകുന്ന കാഴ്ച പ്രശ്‌നങ്ങളെ ഇല്ലാതാക്കുന്നു. കാഴ്ച പ്രശ്‌നങ്ങള് മാത്രമല്ല എല്ലാ വിധത്തിലുള്ള ആരോഗ്യ പ്രശ്‌നങ്ങള്‍ക്കും പരിഹാരം കാണാന് സഹായിക്കുന്നു കറുത്ത ആവോലി.\nതലച്ചോറിന്റെ പ്രവര്‍ത്തനത്തെ മെച്ചപ്പെടുത്തുന്നതിലും ആവോലി മുന്നില് തന്നെയാണ്. അതുകൊണ്ട് തന്നെ ഭക്ഷണത്തില് ആവോലി ഒരു ശീലമാക്കുന്നത് എന്തുകൊണ്ടും ആരോഗ്യവും ആയുസ്സും നല്‍കുന്നു. ഓര്‍മ്മശക്തി വര്‍ദ്ധിപ്പിക്കുന്നതിന് സഹായിക്കുന്ന ഒന്ന് തന്നെയാണ് ആവോലി.\nസന്ധിവാതം ഇന്നത്തെ കാലത്ത് എല്ലാവരേയും സ്ഥിരമായി ബാധിക്കുന്ന ഒന്നാണ്. എന്നാല് നമ്മുടെ ഡയറ്റിന്റെ ഭാഗമായി കറുത്ത ആവോലി കഴിച്ചാല് അത് സന്ധിവാതത്തേയും അതോടനുബന്ധിച്ചുള്ള പല പ്രശ്‌നങ്ങളേയും ഇല്ലാതാക്കുന്നതിന് സഹായിക്കുന്നു.\nവയറ്റിലുണ്ടാകുന്ന അള്‍സര് പോലുള്ള പ്രശ്‌നങ്ങളെ ഇല്ലാതാക്കാനും ആവോലി സഹായിക്കുന്നു. അള്‍സര് പോലുള്ള പ്രശ്‌നങ്ങള്‍ക്ക് പെട്ടെന്ന് പരിഹാരം കാണാന് സഹായിക്കുന്ന ഒന്നാണ് കറുത്ത ആവോലി.\nഡിപ്രഷന് നിയന്ത്രിക്കാന് ആവോലി സഹായിക്കുന്നു. കടല്‍വിഭവങ്ങളില് ഡിപ്രഷന് പരിഹാരമേകാന് മുന്നില് നില്‍ക്കുന്നതാണ് കറുത്ത ആവോലി. ഇന്നത്തെ കാലത്ത് ഡിപ്രഷന് കൂടുതല് പ്രശ്‌നത്തിലാക്കുന്നത് ചെറുപ്പക്കാരെയാണ്.\nRead more about: fish health മത്സ്യം ആരോഗ്യം\nhealth benefits of black pomfret fish\nFishes are rich source of essential fatty acids, omega-3 fatty acids and minerals. Here are some health benefits of pomfret fish\nFeb 24, 2018 ലെ വാര്‍ത്തകള്